Heyriyaa: HA.Baarashah Nazareh - Vaguthu\nހޭރިޔާ: ހއ.ބާރަށަށް ނަޒަރެއް\nހއ.ބާރަށް - ވަގުތު އިމޭޖްސް: އިބްރާހިމް ޝާބިލް\n(ހއ. ބާރަށް) ބާރަށަކީ މާލެ އާއި 295.9 ކިލޯމީޓަރު ދުރުގައި އޮންނަ ތިލަދުންމަތީ އުތުރުބުރިއަށް ނިސްބަތްވާ ހއ.އަތޮޅުގެ މީހުން ދިރިއުޅޭ 14 ވަނަ ރަށެވެ. އަތޮޅުގެ ވެރިކަން ކުރާ ދިއްދޫގެ ހުޅަނގު ދެކުނުން 12 ކިލޯމީޓަރު ދުރުގައި އޮންނަ ބާރަށަކީ ގުދުރަތީ މުއްސަނދިކަން ލިބިފައިވާ ހިތްގައިމު، ރީތި މަންޒިލެކެވެ. ބޮޑުމިނުގައި 256.7 ހެކްޓަރު ހުންނަ މި ރަށަށް 2،010 މީހަކު ނިސްބަތްވާއިރު މީގެ ތެރޭގައި ހިމެނެނީ 1033 ފިރިހެނުންނާއި 977 އަންހެނުންނެވެ. އެހެންނަމަވެސް ތަފާތު އެކި ސަބަބުތަކާއި ގުޅިގެން އާބާދީގެ 25 އިންސައްތަ ދިރިއުޅެމުންދަނީ ރަށުން ބޭރުގައެވެ. ބާރަށު ކައުންސިލުން އަންދާޒާ ކުރާ ގޮތުގައި މިހާރު ރަށުގައި ދިރިއުޅެމުންދަނީ 1500 އެއްހައު މީހުންނެވެ.\nމިރަށާއި އެންމެ ކައިރިއަށް މީހުން ދިރިއުޅޭ ރަށަކީ ރަށުގެ އުތުރުން ހއ. ފިއްލަދޫ އެވެ. ދެކުނުނުން ހދ. ހަނިމާދުއެވެ. ރަށުގެ ހުޅަނގު ފަރާތުން ހއ. މުރައިދުއެވެ. ރަށާއި އެންމެ ކައިރީގައި އޮންނަ ފަޅުރަށަކީ ހއ. މާފައްސެވެ.\nއަރަބި ބަހުގެ "ބާ" އަކުރުގެ ބައްޓަމަށް އުފެދިފައިވާ ބާރަށަކީ ދިވެހިރާއްޖޭގައި އެންމެ ފުރަތަމަ ވިޔަޒޯރު އަތޮޅުވެރިކަން ކުރެއްވި ރަށަށެވެ. މިއީ މުއްސަނދި ތާރީހެއް އޮތް ރަށެކެވެ. ތާރީހީ އަދި ގަދީމީ މުހިންމު ތަންތަން މިރަށުގައި މިހާރުވެސް ފެންނަން އެބަހުއްޓެވެ. އެގޮތުން މިހާރު ފެންނަން ހުރީ ހެރިޓޭޖް މިނިސްޓްރީއިން ގަދީމީ ތަންތަނުގެ ގޮތުގައި ކަނޑައަޅާފައިވާ9ތަނެކެވެ.\nބައު ހުކުރު މިސްކިތް\nމި މިސްކިތަކީ ވެލިގަލާއި، އުވަ ބޭނުންކޮށްގެން ހަދާފައިވާ ޒަމާންވީ މިސްކިތެކެވެ. މި މިސްކިތުގެ އުތުރު ފަރާތު ފެންޑާގެ ހުޅަނގުގައި މުހައްމަދު ތަކުރުފާނު ނަމާދުކުރެއްވުމަށް ހާއްސަ ކުރެވިފައިވާ ތަނެއް އެބަހުއްޓެއެވެ. މިތަނުގެ މަތީގައި އެޒަމާނުގައި ވަނީ ސަނދުވާ ދަމާ ޒީނަތްތެރި ކޮށްފައެވެ. މިމިސްކިތުގެ އުތުރު ފަރާތުގައި ވެލިގަލާ އުވަ ބޭނުންކޮށްގެން ހަދާފައިވާ 15 ފޫޓުގެ އުސްމިނުގެ މުންނާރެއް ހުރެއެވެ. އަދި އިރު އުތުރުގައި ވެލިގަލުގެ ޒަމާންވީ ވަޅެއް ހުރެއެވެ. މިސްކިތުގެ އުތުރު ފަރާތުގައި ފޮރުވާލެވިފައިވާ ފެންވަރާ ވެވެއްވެސް އެތަނުގައި އެބައޮތެވެ.\nމިމިސްކިތް މިގޮތަށް ބެހެއްޓުމަށްޓަކާ އެރަށި ރައްޔިތު ފެންވަރުގައި އެކިފަހަރު މަތިން ވަނީ ޓިނު ބަދަލުކުރެއްވިފައެވެ. އަދި މިހާރުވަނީ ދިވެހިބަހާ ތާރީޚަށް ޚިދުމަތްކުރާ ޤައުމީ މަރުކަޒުގެ ފަރާތުން މިމިސްކިތުގެ އަސްލު ނުގެއްލޭ ގޮތަށް މޮޅު ޓިނުޖަހާ މަތިވަޑާންގަނޑު ބަދަލުކޮށް ރީތިކޮށް ހަދާފައެވެ. އަދި މުންނާރާއި، ޒަމާންވީ ވަޅުވެސް ވަނީ މަރާމަތުކޮށް ރަނގަޅުކުރެވިފައެވެ.\nއުތީމު މުހައްމަދު ތަކުރުފާނު ޕޯޗުގީޒު ލަސްކަރާ ޖިހާދު ކުރެއްވުމަށް ބެންނެވި އޮޑިކޮޅު (ކަޅުއޮށްފުންމި) ބަންނަވާފައިވަނީ މި ރަށުގައެވެ. މިއޮޑިކޮޅު ބެންނެވި އޮޑިވަޅާއި، ހަރުގެ އެޅުއްވުމަށް ޖެއްސެވި ނިކަމުޑިތައް ރޯވެ މިހާރުވެސް އެތަނުގައި ފެންނަށް އެބަހުއްޓެވެ. އަދި އެބޭފުޅުން މިއޮޑި ކޮޅު ބެންނެވުމަށް ހަރުގެ އެޅުއްވެވިއިރު މާތްﷲގެ ވާގިފުޅުން އެބޭފުޅުންނަށް ދެއްވި ބަރަކާތެއް ކަމަށް ބުނެވޭ އަރިފަނުން ވާރޭ ހިޔާވުން ހަމައެކަނި ލިބިފައިވާ ރަށަކީވެސް މިރަށަށްވުން ޚާއްޞަ ގޮތެއްގައި މިހާރުވެސް ފާހަގަ ކުރެވެއެވެ.\nކަޅުއޮށްފުންމި ބެންނެވި މަގާއި ދެ ވަޅު މިދެވަޅުކޮޅު\nބާރަށުގައި ހުރި ކަޅުއޮށްފުންމި ބެންނެވި މަގާއި، އެމަގުގައިހުރި2ވަޅު މިދެވަޅުކޮޅަކީ ކަޅުއޮށްފުންމި ބެންނެވިއިރު ދެލިއުނބަށް ފެންޖެއްސެވުމަށާއި، އަދިވެސް އެކަމާއި ގުޅޭ ކަންކަމަށް ފެންބޭނުންކުރެއްވި ދެ ވަޅުކޮޅެއެވެ. މިދެވަޅުކޮޅު ހަދާފައިވަނީ ވެލިގަލާއި، އުވަ ބޭނުންކޮށް، ފެނާ ހަމާގައި ޅޮސް (ލަކުޑިއެއް) ބޭނުންކޮށްގެންނެވެ. މިދެވަޅުންކުރެ އިރުމަތީގައި ހުރި ވަޅުގައި ކަޅުއޮށްފުންމިއަށް ބޭނުންވާ މަދަނާ، ދެލި ފުނޑުއްވި ކަޅުހިލަދައި މިހާރުވެސް އެބައޮތެވެ. މިމަގުގެ ދެފަރާތުގައި ކަޅުއޮށްފުންމި ބެންނެވިއިރު ހަރުގެ އެޅުމަށް ދެފަރާތުގައި ޖެއްސެވި ނިކަމުޑިތައް ރޯވެ ބޮޑެތި ގަސްގަހަށްވެ އަދިވެސް އެގަސްތައް އެމަގުގެ ދެފަރާތުގައި މިހާރުވެސް އެބަހުއްޓެވެ. އަދި ކަޅުއޮށްފުންމި ބެންނެވިއިރު ވަޅުލެއްވުމަށް ކޮންނަވާ ނެންގެވި ފަސްގަނޑު މަގުގެ އުތުރު ފަރާތުގައި އެބައޮތެވެ.\nބާރަށުގައި އޮންނަ ކަމަނާމަަގަކީ ޢީދު ކުޅިވަރު ކުޅުނު ދުވަހު މުޙަންމަދު ތަކުރުފާނު ބޮލަށް ގޮންޖެއްސެވި ބާރަށު ބޯށިވަލު ބުޅާފާޠިމާގެ ރެހެންދި ގޮއްޔެ ގޮވައިގެން އިރުމަތި ފުއްޓަރު ފަރާތަށް ގެންދިއަ މަގެވެ. (މިފުއްޓަރު ފަރާތުން އެކަކު އަނެކަކަށް ލޯބިވެ ކައިވެނި ކުރުމަށް އެއްބަސްވެވުނެވެ.) އަދި މި މަގަކީ ސިއްތިމާވާ ރަނިކިލެގެފާނު ބަލިވެގެން ކިޔަވާ ގެއެއް އަޅާ ކިޔެވެލި ކިޔެވި މަގެވެ. މިކިޔެވެލި ކިޔެވިއިރު ފެން ނެންގެވުމަށް ބޭނުންކުރެއްވި ވަޅުކޮޅުވެސް މިމަގުގެ ދެކުނު ފަރާތު ފުއްޓަރާ ކައިރީގައި ފޮރުވާލެވިފައި އެބަހުއްޓެވެ.\nކަމަނާމަގުގެ ދެކުނު ފަރާތުގައި ހުންނަ ވަޅު\nބާރަށު ކަމަނާމަގުގެ ދެކުނު ފަރާތުގައި ހުންނަ ވަޅަކީ މުޙަންމަދު ތަކުރުފާނުގެ އަނބި ކަނބަލުން ސިއްތިމާވާ ރަނިކިލެގެފާނަށް ވަރަށް ބޮޑު އާލާސްކަންފުޅެއް ޖެހިވަޑައިގެން އެކަމުން ސަލާމަތް ކުރައްވާތޯ ފުއްޓަރު ފަރާތުގައި ކިޔެވެލި ކިޔެވިއިރު ފެންބޭނުން ކުރެއްވުމަށް ކޮންނެވި ވަޅެވެ.\nބާރަށުގައި އޮންނަ ކަމަނާއޮޅު\nމިކަމަނާ އޮޅަކީ އުތީމު މުޙަންމަދު ތަކުރުފާނުގެ ބޮލަށް ޢީދު ގޮންޖެހި ދުވަހު ބާރަށު ބުޅާފާޠިމާ (ރެހެންދި ގޮއްޔެ) މުޙަންމަދު ތަކުރުފާނު ކޮނޑަށް ލައިގެން މިރަށު ފުއްޓަރު ފަރާތަށްގޮސް ވާހަކަ ދައްކަން ރާޅުގަނޑު ތެރެއަށް އެރިހުރި ދިމާލެވެ. މިތަން މިހާރުވެސް އޮޅެއްގެ ސިފާގައި އަބަދުވެސް ރާޅާއި، އޮއިވަރު މަޑުތަނެއްގެ ގޮތުގައި ފާހަގަ ކުރެވެއެވެ.\nބާރަށުގައި އޮންނަ ޢީދުކުޅޭ މަގު\nމިމަގަކީ ޕޯޗުގީޒު ވެރިކަމުގައި ބާރަށުގައި ވިޔަޒޯރު އަތޮޅުވެރިކަން ކުރިއިރު ޢީދު ކުޅިވަރުގެ އެންމެހާ ކަންތައްތައް ބާއްވަވާ މަގެވެ. މިމަގުގެ މިގޮތަށް ބޭއްވުމަށްޓަކާ ރައްޔިތު ފެންވަރުގައި ކުނިކަހާ ސާފުކުރަމުން ގެންދެއެވެ. މި މިގު މިހާރުވެސް ފެންނަށް އެބައޮތެވެ.\nބާރަށު އިރުމަތި ފުއްޓަރު ފަރާތުގައި ހުރި ތިންބެރެބެދި\nމި ތިންބެރެބެއްޖަކީ އުތީމު ޙަސަން ތަކުރުފާނުގެ ފަހަވެރި ކަމަނާ (ބާރަށު ރެހެންދި ގޮއްޔެ) މަލިކަށް ގެންދެވުމަށް ރޭގަނޑު ދަންވަރު ކަޅުއޮށްފުންމީގައި ޙަސަންތަކުރުފާނު އައިސް ފުއްޓަރު ފަރާތު އިރު ދެކުނުގައި މަޑުކުރައްވާ ފަހަވެރި ކަމަނާ ގޮވައިގެން ފުރި ދިމާލެވެ. މިތިންބެރެބެދި ހުރިތަނަކީ ރަށުގެ މީހުން އުޅޭ ހިސާބާ ވަރަށް ދުރުގައިވާ ތަނެކެވެ. މި ތިން ގަސް މިހާރުވެސް އެތަނުގައި ފެންނަން އެބަހުއްޓެވެ.\nކަނބާ ޢާއިޝާގެ މަހާނަ\nމި ކަމާފާނަކީ ޢަލީ ރަސްގެފާނުގެ ދޮށީ އަނބިކަނބަލުން އަދި ސިއްތިމާވާ ރަނިކިލެގެފާނުގެ މަންމާފުޅެވެ. އަދި މުޙަންމަދު ތަކުރުފާނުގެ މައިދައިތާފުޅެވެ. މިކަމަނާ ޝަހީދުކޮށްލެއްވީ ބާރަށުގައި ކަމަށްވާތީ، ބާރަށު އަޘާރީ މިސްކިތު ގަބުރުސްތާނުގެ ހުޅަނގު އުތުރު ފަރާތުގައި ވަޅުލައްވާފައިވާ މަހާނަ މިހާރުވެސް ފެންނަން އެބައޮތެވެ. ކުރީޒަމާނުގައި އެމަހާނާގައި ޒިޔާރަތްހެދި މަތިހިޔާކޮށްފައިވެއެވެ. އެތަން ހަދާފައިހުރީ ވެލިގައު ބޭނުންކޮށް މަތީގައި އީޓު ޖަހާފައެވެ.\nބާރަށަކީ ސަގާފީގޮތުންނާއި ގުދުރަތީ ގޮތުން ފާހަގަކޮށްލެވޭ ރަށެކެވެ. ދިވެހިރާއްޖޭގައި އޮތް އެންމެ ބޮޑު އަދި އެންމެ ރީތި ކުޅި އޮންނަ ރަށެވެ. ރަށުގެ އިގްތިސޯދު ބޮޑަށް ބިނާވެފައި ވަނީ ދަނޑުވެރި ކަމަށެވެ. ރަށަކީ ބޮޑު ރަށަކަށް ވުމާއި އެކު އިހުންސުރެ ދަނޑުވެރިކަން ކޮށް އުޅެއެވެ. އެއާއިލާތަކުން އަދިވެސް އަންނަނީ އެ ބިންތަކުގައި ދަނޑުގޮވާން އިންދަމުންނެވެ. އިހުގައި ބާރަށަކީ މަސްވެެރި ރަށެއް ކަމުގައި ވީނަމަވެސް މިހާރު މަސްވެރިކަމެއް އެރަށުގައެއް ނޯވެއެވެ. މަހަށް ދާ ދެ ދޯނި ކޮވިޑް-19ގެ ބަލިމަޑުކަމުގެ ކުރިން އޮތް ނަމަވެސް އެއް ދޯނި ވަނީ މިހާރު ވިއްކާލާފައެވެ. އަނެއް ދޯނި ގިނައިން އޮންނަނީ ފަޅުތެރޭގައެވެ. ރަށުގެ ގިނަ ޒުވާނުން މަސްއޫލުވެ އުޅެނީ ފަތުރުވެރިކަމުގެ ދާއިރާގައެވެ. އެފަރާތްތައް އާންމުކޮށް އުޅެނީ ރަށުން ބޭރުގައެވެ.\nބާރަށު ސްކޫލުން ގްރޭޑު 10 އާއި ހަމައަށް ތައުލީމް ހާސިލް ކުރެވޭއިރު މިވަގުތު މި ސްކޫލުގައި ކިޔަވަމުން ދަނީ 288 ކުދިންނެވެ. އެއީ 138 އަންހެން ކުދިންނާއި 150 ފިރިހެން ކުދިންނެވެ. އެ ދަރިވަރުންނަށް ކިޔަވައިދިނުމަށް 36 ޓީޗަރުން އެ ސްކޫލްގައި މަސައްކަތް ކުރަމުން އަންނައިރު، އޭގެ ތެރެއިން 11 ޓީޗަރުންނަކީ ބިދޭސީންނެވެ. ބާރަށު ސްކޫލަށް މިހާރު ދިމާވެފައިވާ އެންމެ ބޮޑު ދަތިކަމެއްގެ ގޮތުގައި ފާހަގަކުރެވުނީ ކަރަންޓްގެ މައްސަލައެވެ. ދޭތެރެ ދޭތެރެއިން ސްކޫލްގެ އެކި ހިސާބުތަކުން ކަރަންޓު ކެނޑޭކަމަށް ރަށު ކައުންސިލުން މައުލޫމާތު ދެއްވިއެވެ. ދެ ދަންފަޅިއަށް ކިޔަވައިދޭ މި ސްކޫލްގެ ކިޔެވުން އެއް ދަންފަޅިއަށް ބަދަލުކުރުމަށް ސަރުކާރުން މިހާރު ދަނީ 12 ކްލާސް ރޫމް އެޅުމުގެ މަސައްކަތް ކުރަމުންނެވެ.\nބާރަށުގެ އާއްމުންގެ ބަޔަކާއި "ވަގުތު" މުވައްޒަފަކު ވާހަކަ ދައްކަނީ - ވަގުތު އިމޭޖްސް: އިބްރާހިމް ޝާބިލް\nބާރަށުގެ ސިއްހީ މަރުކަޒަށް ބަލާލާއިރު އެތަނުގައި މިވަގުތު ހަރަކާތްތެރިވަމުން ދަނީ5ނަރުހުންނެވެ.2ޑޮކްޓަރުން މި ސިއްހީ މަރުކަޒުގައި މަސައްކަތް ކުރާއިރު މިވަގުތު ހުރީ އެންމެ ޑޮކްޓަރެކެވެ. 8 ގަޑީރު ހިދުމަތްދޭ މި މަރުކަޒަށް ދިމާވެފައިވާ އެންމެ ބޮޑު ދައްޗަކީ މުވައްޒަފުންގެ ދަތިކަމެވެ. ރިސެޕްޝަނިސްޓެއް އަދި ކޭޝިޔަރެއް ހޮސްޕިޓަލްގައި ނެތްއިރު ހުރިހާ މަސައްކަތެއްވެސް ކުރަމުން އަންނަނީ ސިއްހީ ހިދުމަތްތެރިންނެވެ. މުވައްޒަފުން ހޯދުމަށް އިއުލާނުކޮށްގެންވެސް މިކަމަށް ހައްލު ލިބިގެން ގޮސްފައި ނުވާކަން މަރުކަޒުގެ ފަރާތުން ވަނީ ފާހަގަކުރައްވާފައެވެ.\nފެނަކައިން ހިންގާ އެރަށު އިންޖީނުގެއިން އުފައްދާ ކަރަންޓުގެ ކެޕޭސިޓީއަކީ 700 ކިލޯ ވޯލްޓްސްއެވެ. ނަމަވެސް ރަށަށް ބޭޏުންވަނީ 316 ކިލޯ ވޯސްޓްސް ކަމަށް ފެނަކައިން ބުނެއެވެ. އެެރަށުގައި ޖަހާފައި ހުރި ސޯލާ ޕެނަލްތަކުން 116 ކިލޯ ވޯލްޓްސް އުފައްދާއިރު ދެ އިންޖީނުން މުޅި ރަށަށް ކަރަންޓްގެ ހިދުމަތް ދެވޭކަމަށް ފެނަކައިން ބުނެއެވެ. މިހާރު އެއިދާރައަށް ދިމާވެފައިވާ ޖާގައިގެ ދަތިކަން ހައްލުކުރުމަށް ފެނަކައިގެ އާ އިމާރާތެއްގެ މަސައްކަތް ދަނީ ކުރެވެެމުންނެވެ.\nމިހާރު ބާރަށުގައި ކުރިއަށް ދާ އިތުރު ބައެއް މަޝްރޫއުތަކަކީ ނަރުދަމާގެ މަސައްކަތާއި އައުޓްޑޯ ޖިމްއެއް ތަރައްގީ ކުރުމުގެ މަސައްކަތުގެ އިތުރުން ކުޑަކުދިންގެ ޕާކެއް ހެދުމުގެ މަސައްކަތެވެ.\nބާރަށުގައި ކުޑަކުދިންތަކެއް ފޮޓޯއަކަށް ހުއްޓިލައިގެން - ވަގުތު އިމޭޖްސް: އިބްރާހިމް ޝާބިލް\nމިނިރީތިކަމުގެ ގޮތުން ފާހަގަކޮށްލެވޭ ރަށެއް\nބާރަށަކީ މިނިރީތިކަމުގެ ގޮތުންވެސް ފާހަގަ ކޮށްލެވޭ މަޝްހޫރު ރަށެެވެ. ދިވެހިރާއްޖެ މިހާތަނަށް އާއިރު ރީތީގެ ރާނީން ހޮވުމުގެ މުބާރާތެއް ބޭއްވިފައިވަނީ އެއް ފަހަރުއެވެ. މި މުބާރާތުގެ ރީތީގެ ރާނީގެ ތާޖު ލިބިފައިވަނީ ބާރަށު ބުލްބުލާގޭ އަލްމަރުހޫމް ރަމްލާ އަޙްމަދަށެވެ. ދިވެހިރާއްޖެ މިހާތަނަށް އާއިރުވެސް މިރީތީގެ ރާނީގެ މަޤާމުގައި މިއަދާ ހަމައަށްވެސް ހުރީ މި ރަމްލާ އަޙްމަދުއެވެ. ރަށުން ބޭރުން ބާރަށަށް ޒިޔާރަތްކުރާ މެހެމާނުން މިރީތީގެ ރާނީ ދެކެލުމަށާއި ފޮޓޯ ނެންގެވުމަށް ޒިޔާރަތް ކުރާ ކަމަށް ވެއެވެ. އެހެންނަމަވެސް މީގެ ދެ އަހަރު ކުރިން އެކަމަނާ ވަނީ ދެމިއޮތުމުގެ އާޅަމަށް ދަތުރުކޮށްފައެވެ.\nބާރަށަކީ ވެސް ހއ.އަތޮޅުގެ ގިނަ ރަށްތަކެކޭ އެއްގޮތައް ވަރަށް ރީތި ރަށެކެވެ.\nތުރާކުނުގެ އުއްމީދާ ގުޅިފައިވާ "އުތުރުގެ ބައްތި"، ނުރައްކަލެއްގައި!\nމިޑްލް ސްޕޯޓްސް ކްލަބު: ރާއްޖެ އަށް ނަމޫނާއެއް!\nއޭޕްރީލް 22, 2021 14:18\nމޑޕ ޕުރަމޯޓްކުރަންތޯ އެކުލައިގެފޮޓޯތައްލީ އެކަމަކު ކައުންސިލްއަށް ހޮވުނީ ޕޕއެމް ގިނައިން..!!؟؟\nއޭޕްރީލް 22, 2021 17:46\nވަރަށް ފުރިހަމަ ލިޔުމެއް ކަމާ ނުބެހޭ ފޮޓޯޖަހައިގެން\nއޭޕްރީލް 23, 2021 04:48\nވަގުތި ނޫހުގެ ފޮޓޯ ޕޭޖުން ހޯރަފުށީގެ އެމްޑީޕީގެ ހަރަކާތގެ ފޮޓޯ ނުނެގިހުރީ އެވަރުގެ ސޮްޕޮންސަރއެއް ދެވިގެންބާ. ތިންހަފްތާއަށްވުރެ ގިނަ ދުވސް މިވަނީ އޭގެފަހުން ރާއްޖޭގައި ހަމަ ހަރަކާތެއް ނެތީ ބާވައެވެ. ފަހަކަށް އައިސް އެމްޑީޕީ ޕްރޮމޯޓް ކލުރެވޭ ކަހަލަގޮތަކަށް ޚަބަރާއި ފޮތޯ÷ ޖެހޭކަމީ ވަގުތަށް ދެވިފައިވާ ސާފު އިތުބާރު ހީނަރުވެދާނެކަމުގެ ކުލަވަރު ކަމަށް ވަރަށް ގިނަ މީހުން ބުނާތީ އަޑުއެހީމެވެ.


ﷲގެ މަގަށް އިޢާދަވަމާާ!\nMarch 10, 2020 23:04:45\nއަހަރެމެން އިންސާނުންނަކީ ހެޔޮ ޢަމަލުކޮށް ސުވަރުގެ ހޯދުމަށް މަސައްކަތް ކުރުމަށްޓަައި މި ދުނިޔެއަށް ﷲ ފޮނުއްވާފައިވާ އަޅުންތަކެކެވެ. މި ދުނިޔެ މަަތީގައި އަހަރެމެންނަށް ކުރިމަތިވާ ކޮންމެ މުޞީބާތަކީވެސް އެ އިލާޙް އަޅަމެން އިމްތިޙާނު ކުރުމަށްޓަކައި ކުރިމަތި ކުރުވާ ކަންތަކެވެ. އެ އިލާހުގެ މަގަށް އަޅަމެން ރުޖޫޢަވުމަށް ދެވޭ އިންޒާރެއްގެ ގޮތުގައެވެ.\nރަސޫލު ޒަމާނުގައި މިފަދަ މުޞީބާތްތަކާ ކުރިމަތިލާންޖެހުނު ކޮންމެ ޙާލަތެއްގައި މީސްތަކުން ފާފަކުރުމާ ދުރުވެ ﷲ މަގަށް ރުޖޫޢަވެ ހެޔޮޢަމަލުކުރުން ގިނަކޮށް ފާފަކުރުމާ އަނިޔާ ވެރިވުމާ ނުބައިޢަލުތައް ކުރުމުން ދުރުވެގަނެއެވެ.\nނަމަވެސް މިހާރު މި މުޖްތަމަޢިން މި ފެންނަނީ މިކަންތައް ތޯއެވެ. ވިޔަފާރިވެރިން މުދަލުުގެ އަގު އިންތިހާއަށް ބޮޑުކޮށް ރައްޔިތުންނަށް އެ މުދާ ލިބުމަށް ދަތިކުރެއެވެ. އެއްބައިވަންތަކަމާއި އަޚްވަންތަކަން ނެތިގޮސް ގަނޑުކޮށް މުދާގަނެ ގުދަންކުރުމުގައި އަތްމަތި ތަނަވަސް ފޯރާމީހުން އުޅޭއިރު އަތްމަތި ދަތި ނިކަމެތިންގެ ޙާލަތަށް އެބައިމީހުނަށް ވާނެގޮތަކާމެދު ވިސްނާލީ ކިތައް މީހުންތޯއެވެ.\nއަޅަމެންނީ އަމިއްލަޔަށް މިދުނިޔެއަށް އައިސްގެން ބަަޔަކީމުއެއްނޫނެއެވެ. އަޅަމެން މި ދުނިޔެއަށް ފޮނުއްވީ ހުރިހާކަމަށް ކުޅަދުންވަންތަ ﷲ އެވެ. އަޅަމެންނަށް މުޞީބާތްތައް ކުރިމަތި ކުރުވަނީވެސް އަދި އެ މުޞީބާތުން އަޅަމެން ރައްކައުތެރިކުރައްވާނީވެސް އެކަލާނގެއެވެ. އަޅަމެންނަށް ރިޒުޤުދެއްވަނީވެސް އަދި އެ ރިޒުޤު ބަންދުކުރައްވަނީވެސް ހަމަ އެކަލާންގެއެވެ.\nވީމާ ގަދަކަން ދައްކައިގެން އަޅަމެންނަށް ވާންއޮތީ ކޮންމޮޅެއްތޯއެވެ. އަޅަމެންނަށް އޮތީ މާތް ﷲ ދީނަށް ރުޖޫޢަވުމެވެ. ހެޔޮޢަމަލުތައް ގިނަކޮށް، ޢާއިލާއާއި އެކުވެރިންނަށް ހެޔޮޢަމަލުތަައް ކުރމަށް ހިތްވަރުދިނުމެވެ. މި ނުރައްކާތެރިކަމުން އަޅަމެން ސަލާމާތް ކޮށްދެވޭނެ ހަމައެކަނި ފަރާތަކީ އެންމެހާ ބަލިތަކަށް ޝިފާދެއްވާ ގަދަކީރިތިވަންތަ މާތް ﷲއެވެ. ޔާ ﷲ އަޅަމެން މި މުޞީބާތުން ސަލާމަތް ކުރައްވާ ރައްކައުތެރިކުރައްވާންދޭވެ.\nاللَّهُمَّ إِنِّي أَعُوذُ بِكَ مِنَ الْبَرَصِ، وَالْجُنُونِ، وَالْجُذَامِ، وَمِنْ سَيِّئِ الأَسْقَامِއޭ ﷲ ! ބަރަޞް ބަލިންނާއި، ބުއްދިފިލައި ދިއުމުންނާއި، ޖުޒާމު ބަލިންނާއި، ނުބައިވެގެންވީ ބަލިތަކުން، އިބަރަސްކަލާނގެ ޙަޟްރަތުން މިއަޅާ ރައްކާތެރިކަމަށް އެދެމެވެ!\nއަނިޔާ މާތްﷲ ދުޢާކުރުން މުޞީބާތް ފާފަކުރުން މީސްތަކުން


SunOnline: Aa cargo terminal nimumakaa gaathah\nއާ ކާގޯ ޓާމިނަލް ނިމުމަކާ ގާތަށް\n27 Aug 2019, 15:43\nއާ ކާގޯ ޓާމިނަލްގެ އެންމެ ފަހުގެ މަސައްކަތް -- ފޮޓޯ: އެމްއޭސީއެލް\nވެލާނާ އިންޓަނޭޝަނަލް އެއާޕޯޓު ތަރައްގީކުރުމަށް ކުރިއަށް ގެންދާ ބިޔަ މަޝްރޫއުގެ ތެރޭ ހިމެނޭ ކާގޯ ޓާމިނަލްގެ މަސައްކަތް ނިމުމަކާ ގާތްވެއްޖެއެވެ.\nއެއާޕޯޓު ހިންގާ އެމްއޭސީއެލްއިން ބުނީ ކާގޯ ޓާމިނަލްގެ ސްޓީލް ސްޓްރަކްޗާގެ މަސައްކަތް ނިމުމަކާ ގާތްވެފައިވާ ކަމަށެވެ. އަދި ކޮންކްރީޓް ސްލެބްސްއާއި ކްލެޑިންގެ މަސައްކަތް ކުރިއަށް އެބަދާކަމަށާއި ލޭންޑް ސައިޑް ކެނޮޕީ މަސައްކަތްތައްވެސް ނިމިފައިވާކަމަށް އެމްއޭސީއެލްއިން ބުންޏެވެ.\nހުޅުލޭގައި ހުންނަ މޯލްޑިވްސް އިންފްލައިޓް ކޭޓަރިންގް ސާވިސަސް ހިންގާ އިމާރާތާ ޖެހިގެން އޮންނަ ބިމުގައި ތަރައްގީ ކުރާ އާ ކާގޯ ޓާމިނަލްގެ މަސައްކަތް ކުރަނީ ޗައިނާގެ ބެއިޖިންގް އާބަން ކޮންސްޓްރަކްޝަން ގްރޫޕު (ބީޔޫސީޖީ)ންނެވެ. ވީއައިއޭގައި ތަރައްގީކުރި އާ ރަންވޭގެ މަސައްކަތްވެސް ކުރީ އެ ކުންފުނިންނެވެ.\nއެމްއޭސީއެލްއިން މީގެ ކުރިން ބުނީ އާ ކާގޯ ޓާމިނަލްއާއެކު އަހަރަކު 120،000 ޓަނުގެ އެއާ ކާގޯ ޕްރޮސެސް ކުރެވޭނެ ކަމަށެވެ.\nވެލާނާ އިންޓަނޭޝަނަލް އެއާޕޯޓު ތަރައްގީކުރުމުގެ މަޝްރޫއުގެ ތެރޭ ހިމެނެ ފިއުލް ފާމުގެ މަސައްކަތްވެސް ވަނީ ނިމުމަކާ ގާތްވެފައެވެ. އެގޮތުން ފިއުލް ފާމުގެ ފަޔާ ފައިޓިން ޕަމްޕް ސްޓޭޝަނުގެ މަސައްކަތްތައް މިހާރު ކުރިއަށްދާ އިރު ފަޔާ ފައިޓިން ޕްލެޓްފޯމުގެ ޝީޓް ޕައިލްކުރުމާއި ޑީޕް ވޯޓާ ޕަމްޕް ސްޓޭޝަންތަކުގެ މަސައްކަތް ފެށުމަށް ތައްޔާރުވެފައިވާ ކަމަށް އެމްއޭސީއެލްއިން ވަނީ ބުނެފައެވެ.


France ge raees Saudi ah vadaigenfi\nފްރާންސްގެ ރައީސް ސައޫދީއަށް ވަޑައިގެންފި\nފްރާންސްގެ ރައީސް އިމަނުއެލް މެކްރޮން ސައޫދީއަށް ވަޑައިގެން ޕްރިންސް މުހައްމަދު ބިން ސަލްމާއާ ބައްދަލު ކުރައްވަނީ\nފްރާންސްގެ ރައީސް، އިމަނުއެލް މެކްރޮން މެދުއިރުމައްޗަށް ކުރައްވާ ދެ ދުވަހުގެ ދަތުރުފުޅެއްގައި، ސައޫދީ އަރަބިއްޔާއަށް ވަޑައިގެންފި އެވެ.\nމެކްރޮން ސައުދީއަށް ވަޑައިގެން ވަލީއަހުދު، ޕްރިންސް މުހައްމަދު ބިން ސަލްމާންއާ ބައްދަލު ކުރެއްވި އެވެ. ދެ ބޭފުޅުންގެ މައިގަނޑު މައުލޫއަކީ މެދުއިރުމަތީގައި އޮތް ނުތަނަވަސްކަމެވެ.\nދުނިޔެއަށް ބޮޑުވެފައި އޮތް އީރާންގެ ނިއުކްލިއާ މައްސަލަ އާއި ލުބުްނާއާ އަރަބި ގައުމުތަކުގެ މެދުގައި އޮތް ނުތަނަވަސްކަމާ ބެހޭ ގޮތުން ވެސް ދެ ބޭފުޅުން މަޝްވަރާ ކުރެއްވި އެވެ.\nމެކްރޮންގެ މިދަތުރުފުޅުގައި އެންމެ ފުރަތަމަ ވަޑައިގަތީ ޔޫއޭއީއަށެވެ. އެއީ އަސްކަރީ ވިޔަފާރި އެއްބަސްވުމެއްގައި ސޮއި ކުރެއްވުމަށެވެ. މި އެއްބަސްވުމުގެ ދަށުން ފްރާންސުން ރަފާލް މަރުކާގެ 80 ޖެޓްފައިޓަރު ޔޫއޭއީއަށް 18.08 ބިލިއަން ޑޮލަރަށް ވިއްކާނެ އެވެ.\nސައޫދީއަށް މެކްރޮން ވަޑައިގަތީ ފްރާންސްގައި ނަގާކިޔާ ވިޔަފާރި ކުންފުނިތައް ގޮވައިގެންނެވެ. ސައޫދީއާއެކު ފްރާންސުން 27 އެއްބަސްވުމެއްގައި ސޮއި ކޮށް ދެ ގައުމަށް އެއްބަސްވެވޭ އުސޫލަކުން އަމަލުކުރަން ވަނީ އެއްބަސްވެފަ އެވެ.\nމެކްރޮން ސައޫދީއަށް ވަޑައިގެން ޕްރިންސް މުހައްމަދު ބިން ސަލްމާއާ މަޝްވަރާ ކުރައްވަނީ\nޕްރިންސް މުހައްމަދު ބިން ސަލްމާންއާއެކު މެކްރޮން ދެއްކެވި މައިގަނޑު ވާހަކަތައް ބިނާ ކުރެއްވީ ވިޔަފާރިއަށެވެ. ސައޫދީގައި އިންވެސްޓްކުރުމާއި ފްރާންސްގައި ހުރި ފުރުސަތުތަކާ ގުޅޭ ގޮތުންނެވެ.\nފްރާންސްގައި އުފައްދާ އަސްކަރީ އާލާތްތައް މެދުއިރުމައްޗަށް ގެނައުމުގައި ސައޫދީގެ ނުފޫޒު ވަރަށް ގަދަ އެވެ. ޔޫއޭއީ އާއި ބަހްރެއިން އަދި މިސްރުން ވެސް ހަތިޔާރު ގަތުމުގައި ސައުދީއާ މަޝްވަރާކުރެ އެވެ.\nސައުދީއާ މެދު މެކްރޮން ވެސް ދެކެވަޑައި ގަންނަވަނީ މެދުއިރުމަތީގައި ބާރުގަދަ ރޯލެއް އަދާކުރެވިދާނެ ގައުމެއް ގޮތުގަ އެވެ. ޕްރިންސް މުހައްމަދާ މަޝްވަރާ ކުރެއްވުމަށް މެކްރޮން ނިންމެވި ސަބަބަކީ ވެސް މިއީ އެވެ.\nފްރާންސް ސައުދީ އަަރަބިއްޔާ މެދު އިރުމަތި + އެމަނުއެލް މެކްރޯން މުހައްމަދު ބިން ސަލްމާން


މަސްތުވާތަކެތީގެ ދެ މައްސަލައެއްގައި މާލެއިން ތިންމީހަކު ހައްޔަރުކޮށްފި\nބުރާސްފަތި ،17 ޖެނުއަރީ 2019 / 22:54\nމަސްތުވާތަކެއްޗާއި ދެކޮޅަށް ފުލުހުން ކުރަމުންދާ މަސައްކަތްތަކުގެ ތެރެއިން ފުލުހުންގެ ޑްރަގް އެންފޯސްމަންޓް ޑިޕާރޓްމަންޓާއި މޯލްޑިވްސް ކަސްޓަމްސް ސަރވިސް ގުޅިގެން ހިންގި ދެއޮޕަރޭޝަނެއްގައި، މަސްތުވާތަކެއްޗާއިއެކު ތިންމީހަކު މާލެއިން ހައްޔަރުކޮށްފިއެވެ.\nމި ދެއޮޕަރޭޝަންގައި ހައްޔަރުކޮށްފައިވަނީ 47 އަހަރުގެ ދިވެހި ފިރިހެނަކާއި 31 އަހަރުގެ ދިވެހި ފިރިހެނެއްގެ އިތުރުން 28 އަހަރުގެ ބިދޭސީ ފިރިހެނެކެވެ.\nމި ތިންމީހުންގެ ތެރެއިން 47 އަހަރުގެ މީހާ ހައްޔަރުކޮށްފައިވަނީ ގިނަ އަދަދެއްގެ މަސްތުވާތަކެތި ކަނޑުމަގުން ރާއްޖެއަށް އެތެރެކުރަން އުޅޭ ކަމުގެ މަޢުލޫމާތު ފުލުހުންގެ އިންޓެލިޖެންސަށްް ލިބުމާއި ގުޅިގެން ހިންގި އޮޕަރެޝަނެއްގައެވެ. ޖަނަވަރީ 16 ވަނަ ދުވަހުގެ 13:30 ހާއިރު ހިންގި މިއޮޕަރޭޝަންގައި، މިމީހާ މަސައްކަތްކުރާ ބޯޓު މާލެ އައުމުން ބަލައިފާސްކުރިކުރުމުން މަސްތުވާތަކެތިކަމަށް ޝައްކުކުރެވޭ އެއްޗެއްހުރި ބޮޑު ދެ ރަބަރު ޕެކެޓު ފެނިފައިވެއެވެ.\nއަދި މިމައްސަލައިގައި އިތުރު ދިވެއްސަކު ޝާމިލްވާކަމަށް ލިބުނު މަޢުލޫމާތަކާއި ގުޅިގެން، ޖަނަވަރީ 16 ވަނަ ދުވަހު ހިންގި އިތުރު އޮޕަރޭޝަނެއްގައި، 31 އަހަރުގެ މީހަކު ލޯކަލް މާރުކޭޓް ސަރަޙަދުން ވަނީ ހައްޔަރުކޮށްފައެވެ.\nމީގެއިތުރުން ޖަނަވަރީ 16 ވަނަ ދުވަހުގެ 00:00 ހާއިރު ވެލާނާ އިންޓަރނޭޝަނަލް އެއަރޕޯޓުން 28 އަހަރުގެ ބިދޭސީއަކު ވަނީ ހައްޔަރުކޮށްފައެވެ. މިމީހާ ހައްޔަރުކޮށްފައިވަނީ މިމީހާގެ ލަގެޖް ކަސްޓަމުން ސްކޭންކުރި އިރު މަސްތުވާތަކެތި ހުރި ކަމަށް ޝައްކުކުރެވިގެން އިތުރަށް ބަލައިފާސްކުރުމުން، މަނާބޭސް ކަމަށް ބެލެވޭ 1936 ގުޅަ ބޭސް ފެނުމާއި ގުޅިގެންނެވެ.\nމި ދެމައްސަލައާއި ގުޅިގެން ހައްޔަރުކޮށްފައިވާ މީހުންގެ ބަންދާއިމެދު ގޮތެއް ނިންމުމަށް ކްރިމިނަލް ކޯޓަށް ހާޒިރުކުރުމުން، މިނިސްޓްރީ އޮފް ހޯމްއެފެއާޒުން ކަނޑައަޅާ ތަނެއްގައި ބަންދުގައި ބޭތިއްބުމަށް 10 ދުވަހުގެ މުއްދަތެއް ތިން މީހުންނަށްވެސް ދީފައިވެއެވެ.\nމި މައްސަލަ ޑްރަގް އެންފޯސްޓްމަންޓް ޑިޕާރޓްމަންޓުން ދަނީ އިތުރަށް ތަޙުޤީޤު ކުރަމުންނެވެ.


އުނގޫފާރު ޒުވާނުންގެ މަރުކަޒު ބެލެހެއްޓުން އުނގޫފާރު ކައުންސިލްގެ ދަށަށް ބަދަލުކޮށްފި – Ungoofaaru\nބަނޑޭރިގަނޑު/ޙަބަރު/އުނގޫފާރު ޒުވާނުންގެ މަރުކަޒު ބެލެހެއްޓުން އުނގޫފާރު ކައުންސިލްގެ ދަށަށް ބަދަލުކޮށްފި\n1 150 މިނެޓެއް ނުވަނިސް ކިޔާލެވޭ\nއުނގޫފާރު ޒުވާނުންގެ މަރުކަޒުގެ ހިންގުން ހަރުދަނާކޮށް ބެލެހެއްޓުމުގެ ގޮތުން އެމަރުކަޒު ބެލެހެއްޓުމުގެ އެންމެހައި ކަންކަން އުނގޫފާރު ކައުންސިލްގެ ދަށަށް މިއަދު ބަދަލުކޮށްފިއެވެ. މިކަން އުނގޫފާރު ކައުންސިލަށް އަންގާފައިނީ މިއަދު އެކައުންސިލަށްފޮނުވި ސިޓީއަކުންނެވެ.\nއުނގޫފާރު ޒުވާނުންގެ މަރުކަޒުން ހިންގޭ އެކިއެކި ޕްރޮގްރާމްތަކާއި ކުޅިވަރު ހަރަކާތްތަކަށް ދޭންވާ އެހީތެރިކަމާއި އެއްބާރުލުން އުނގޫފާރު ޒުވާނުންގެ މަރުކަޒަށް ފުރިހަމައަށް ދެއްވުމަށް އެސިޓީގައި އެދިލައްވާފައިވެއެވެ.\nއުނގޫފާރު ކައުންސިލަކީ އުނގޫފާރުގެ ޒުވާނުންގެ ކަންކަމުގައި ބޮޑެތި ހޭދަތަކެއް ކުރަމުން އަންނަ ކައުންސިލެއްކަން ފާހަގަކުރެވެ. މިގޮތުން މިނިވަން ޗެންޕިަންޝިޕް މުބާރަތްތަކުގައި އުނގޫފާރު ޓީމަށް ކައުންސިލުން ކޮށްފައިވާ ބޮޑުހޭދަ ފާހަގަ ކުރެވެއެވެ.\nކައުންސިލް އިންތިހާބުގެ ކެންޕޭނަށް ފްޓްބޯޅަޔައް ހަރަދު ކުރިކަން ނިމިދިޔަ މުބާރާތައް ކައުންސިލުން ދިން އެހީތެރިކަން ހެކިދޭ


ތެދުވެރި ހިތަކުން ލޯބިވީމެވެ. (9ވަނަ ބައި ) | Esfiya - Dhivehi Vaahaka Site\nތެދުވެރި ހިތަކުން ލޯބިވީމެވެ. (9ވަނަ ބައި )\nރިފާއު ދަތްކުޑި ވިކަމުން ހިތާ ހިތުން މާޔާއަށް އެއްޗެހި ކިއެވެ.ރޭގަވެސް މާޔާ ގުޅާވަރުންނާ މެސެޖް ކުރާވަރުން ފޯނު ގެންގޮސް އަލިފާނަށްވެސް ނުލެވުނީ ކިރިޔާއެވެ.ގޭގައި އެކަނި އޭނާ އުޅޭކަން އެނގިގެން އައިސް އެހެރީވެސް ކޮންމެވެސް އުނދަގުލެއް ކުރާށެވެ. ބޯ ފަޅައިގެންދާހާ ވެއެވެ.\nރިފާއު ފެންނަ ކަމަށް ވެސް ހަދާނުލާ އެތެރެއަށް ވަންނަން ހިނގައިގަތެވެ.އޭރު މާޔާ އެގޭ ފޭރުގަސް ދޮށް ހިޔަލުގަ ތުން ފިއްތައިގެން ބަލަން ހުއްޓެވެ.\nޝާޔަން ގޭތެރެ ފޮޅާ މޮޕް ކޮށްލާފަ އައިސް ސޯފާ ގަ ޖައްސާލާމުން ޓީވީ ހުޅުވާލިއެވެ. ހޫނު ދުވަހެއް ކަމުން ފަންކާ އެންމެ ބާރުކޮށްފަ ހުންނައިރުވެސް ފިނިވާހެނެއް ހިއެއް ނުވެއެވެ. އެއްވެސް ޗެނަލް އަކުން އޭނާއަށް ކަމުދާ ކަހަލަ އެއްޗެއްވެސް ދައްކަނީ އެއް ނޫނެވެ. ރިމޯޓާ ކުޅެލަ ކުޅެލަ އިންދާ އިވުނީ ގޭ ދޮރުމަތިން އަންހެން ކުއްޖެއް ސަލާމް ގޮވާލި އަޑެވެ.\n” ވައަލައިކުމުއް ސަލާމް ” ޝާޔަން ބަލައިލިއިރު އެއްވެސް މީހަކު ފެންނާކަށް ނެތެވެ.އެކަމަކު ސަލާމް ގޮވި އަޑު އިވުނު ކަމީ ޔަގީން ވާ ކަމެކެވެ. އޭނާ ނިތަށް ރޫ އަރުވައިގެން ހުރެ ދޮރާ ދިމާލަށް ދާން ފެށިއެވެ.\n” ސަޕްރައިޒް…..” ކުއްލިއަކަށް ކުރިމަތިން ފެނުނީ ރިމާހް އެވެ.\nލިބުނު އުފަލުން ޝާޔަން އަށް އަ ގަ މަތީ އަތްއަޅާ ހަޅޭއްލަވާ ގަނެވުނެވެ. އޭނާ ދުވެފަ ގޮސް ރިމާހްގެ ގައިގަ އޮޅުލައިގަތެވެ. ” ހަމަ ރަނގަޅަށްވެސް ސަޕްރައިޒް ވެއްޖެ..” ރިމާހް އާ ދުރަށް ޖެހިލުމާއެކު ޝާޔަންގެ ނަޒަރު ސީދާ ވީ އޭނާ ކައިރި ހުރި ޒުވާން އަންހެން ކުއްޖައާށެވެ. ސުވާލުގެ ނަޒަރަކުން އޭނާ ރިމާހްއަށް ބަލައިލުމުން ރިމާހް ހިނިތުންވެފާ އެއަންހެން ކުއްޖާގެ އަތުގަ ހިފާލިއެވެ.\n” އެނގޭތަ މީ ކާކު ކަން.މީ އޭ ރައު އަކީ..ރައު ގޮވައިގެން އަންނާތީ އޭ ސަޕްރައިޒެއް ދޭން ނުބުނެ މިއައީ..” ރިމާހް ރައުފާ އާ ގާތްވެލަމުން ބުނެލިއެވެ. ޝާޔަން އުފަލާއަކު އޭނާ ވާން އުޅޭ ދޮންބެދައްތަ ގައިގަ ބައްދާލިއެވެ. ރައުފާ ގެ ސިފަ ކުރިން ފެނިފަ ނުވިޔަސް ރައުފާ އާ އޭނާ ވަނީ ފޯނުން ކޮންމެސް ވަރަކަށް ވާހަކަ ދައްކާފަކަމުން އެދެމެދުގަ ގާތް ކަމެއް އެފެދިފަވެއެވެ.\n“ތޭންކްސް ދޮންބޭ ރައު ގެނައިމަ…އެހާ އަވަހަށް ދެން ނުދައްޗޭ..ހިނގާ އަވަހަށް ބަތްކާން ދާން..މަންމަވެސް ވީ ޑިއުޓީގަ…އެކަނި މިއުޅެނީވެސް…މަންމަ ވަރަށް ސަޕްރައިޒް ވާނެދޯ އައިސް ދޮންބެމެން ފެނުނީމަ..” ޝާޔަން ހުރީ އިންތިހާއަށް އުފާވެފައެވެ. ބޮޑު އާއިލާއެއް ލިބުމަކީ ޝާޔަން އަބަދުވެސް ކުރާ އުއްމީދެކެވެ. އޭނާ އެންމެ ހިނދުކޮޅަކަށް ވެސް ރައުފާގެ އަތުން ދޫކޮށް ނުލައެވެ. ރައުފާ އޭނާއަށް ސިފަކުރެވެނީ އެއްބަނޑު އެއްބަފާ ދައްތައެއްގެ ގޮތުގައެވެ. އޭނާގެ ދައްތައެއް ނެތުމަކީ އޭނާ އަބަދުވެސް ކުރާ ހިތާމައެކެވެ. އެހެން ޒުވާން ކުދިން އުޅޭހެން އޭނާ ވެސް ސިއްރު ތަށް ހިއްސާކޮށް އެކީ ހުރިހާކަމެއްގަ އުޅޭނެ އެއްބަނޑު އެއްބަފާ ދައްތައެއް ނޫނީ އަންހެން ކޮއްކޮ އެއް ބޭނުންވެއެވެ.\nދުވަސްތަކަކަށް ފަހު އަމިއްލަ ވަޒަނަށް އާދެވުމުން ރިމާހް އަށް ކުރެވެމުން ދިޔައީ ބަޔާން ކުރަން ދަތި އިހްސާސް ތަކެކެވެ. މަންމަ އާ ބައްދަލު ކޮށްލަ ހިތުން އޭނާ ހުރީ އިންތިހާއަށް ކެއްމަދުވެފައެވެ. މިއޮއްހާ ދުވަހު ވެސް އޭނާ ރަށަށް ނާންނަން ހުރީ ކޮންމެހެން މަންމައާ ކޮއްކޮ ދެކެ ލޯބި ނުވާތީ އެއް ނޫނެވެ. ނަމަވެސް ސަބަބަކަށް ވީ މަންމައާ ބައްޕަގެ ހަނގުރާމައެވެ. މަންމަ މެންގެ ވަރީގެ ހަބަރު އޭނާއަށް ލިބުން ދުވަހު ބޮލަށް ލުއިވެގެން ދިޔައެވެ. އޭނަ އެކަމަކާ ހިތާމައެއް ނުކުރެއެވެ. ބައްޕަ ހުއްޓަސް ނެތަސް އޭނާއަށް ހެވެވެ. ބައްޕަ އަކަށްވެސް ދަރިންނަކީ މުހިންމު ބަޔަކަށް ނުވިތާއެވެ. އޭނާ މިއޮއްހާ ދުވަހު ދުރުގަ ވީ އިރުވެސް ބައްޕަ އޭނާ އަށް ގުޅި އަދަދުވެސް އިނގިލިން ގުނާލެވޭހާ މަދެވެ. އެހެން ބަފައިން ބޮޑުވެފަ ތިބޭ ފިރިހެން ދަރިން ދެކެ ނުހަނު ލޯބިވާނެއެވެ.\nއެންމެފަހުން ވަފިއްޔާ އާ ދެމީހުންގެ ކުޅި ގަނޑު ފަޅާ އެރުމުންވެސް ދުވަހަކު ނުވާވަރަށް އޭނާ ލަދުގަނެ ދެރަވިއެވެ. ބައްޕަގެ ސަބަބުން ދަރިންނަށްވެސް ހުތުރެވެ. ދަރިން ބޮޑެތިވީމަ އެއި މައިން ބަފައިން އުޅެން ޖެހޭ ވައްތަރު ހެއްޔެވެ.\n“ހަމަ މިހާރު މިގެއިން ނުކުމޭ..ކިހިނެއް ވެގެންތަ ތިއުޅެނީ..ފުލުހުން މިތަނަށް ނުގެންނަނީސް މިތަނުން ދާން އުޅޭ..” ރިފާއު ރުޅި އައިސް ގެން މާޔާ އާ ދިމާލަށް ހަޅޭއްލަވައިގަތެވެ. އޭނާ ކޮޓަރި ތެރޭ އުޅެފަ އައިއިރު މާޔާ އިނީ ގޭތެރޭގަ ދެފައި ވަށްކޮށްލައިގެން އިށީދެގެން ނެވެ. ހެނދުނު އެގޭދޮށަށް އައި މީހާ އަދިވެސް ނުދަނީ ކަން އެނގުނެވެ. މާޔާގެ ސޫރަ ފެނުމުން ރިފާއުގެ ބޮލަށާ ހިތަށް އިންތިހާއަށް އުނދަގޫ ވެއެވެ.\n” ނުދާނަން މިގެއަކުން..މީ މަގޭ ގެ..މަގޭ ފިރިމީހާގެ ގެ..މައުޅޭނީ މިގޭގަ…އަހަރެން މިއައީ ރިފާއުގެ ކަންތަށްތަށް މަގޭ ދެއަތުން ކޮށްދޭން..މަންމަ މެންވެސް ވީ މާލޭގައެންނު..” މާޔާ ތުންފިއްތައިގެން އެއިން ގޮތަށް އިނދެ ރުޅި އައިސް ފަ ބުނެލިއެވެ.\n” ފިރިމީހާ އޭ؟؟؟ މާޔާ ކަލޭ މޮޔަވީތަ..މިގޭގަ ކަލޭގެ ފިރިއަކު ނެތް..” ރިފާއު އެއްޗެހި ކިޔަން ފެށުމުން މާޔާ ލޯ އަޅައިގެން ބަލަން އިނދެފަ ކުއްލިއަކަށް ފުންމައިގެން ތެދުވިއެވެ. އޭނާ ރުޅި އައިސް ރަތްވެފަ ކަރުބުޑުން ހަޅޭއްލަވައިގަތް އިރު ހަމައިން ނެއްޓިފަ ވާ މީހެއް ފަދައެވެ. މާޔާ އަށް އެވަގުތު ލިބިފަހުރީ ކޮންފަދަ ބާރެއް ކަމެއްވެސް ނޭނގެއެވެ. އޭނާ ދުވެފަ އައިގޮތަށް އައިސް ރިފާއުގެ ގަމީހުގަ ހިފިލެއް ބާރުކަމުން ގޮށްތަށް ވެސް ނައްޓައިގެން އެކި ކޮޅު ކޮޅަށް ބުރައިގެން ދިޔައެވެ.\n” ޔޫ އާރ މައިން..” މާޔާ ރޮއެގަންނަމުން މޮޔައަކު ފަދައިން ރިފާއު ގެ ގައިގަ އެތަންމިތާ ބޮސްދޭން ފެށިއެވެ. މާޔާ އުޅެގަތް ގޮތުން ފުރަތަމަ ހައިރާންވެ ބަސްހުއްޓިފަ ހުރެވުނަސް ހިނދުކޮޅެއްގެ ތެރޭގަ އައި ރުޅިން ރިފާއު މާޔާ ދުރަށް ކޮށްޕާލައިފަ ގޮސް ކޮޓަރިއަށް ވަދެ ތަޅުލައިފިއެވެ. މާޔާ ދުވެފަ ފަހަތުން އައިސް ދޮރުގަ ތަޅަ ތަޅާފަ މައިތިރި ވެއްޖެއެވެ.\nކޮޓަރި ދޮރުފަތުގަ ލައްގަނެލަމުން ރިފާއު ފުން ނޭވާއެއް ލިއެވެ. ނިއްކުރިމައްޗަށް ވެއްޓިފައިވާ އިސްތަށިތަށް އަތުން މައްޗަށް ޖައްސާލަމުން އޭނާ ލޯ މަރާލިއެވެ. މާޔާ އާ ހެދި ބޮޑު ބޮލުގަ ރިހުމަކަށް ވެއްޖެއެވެ. އެއީ އޭނާ އާ އަވަލަވާފަ ހުރި ޖިންނިއެއް ފަދައެވެ. ލޯތްބެއް ނުވެއޭ ބުނެވުނީ ކިތައް ހާސް ފަހަރު ކަމެއް ވެސް ނޭނގެއެވެ. އެކަމަކު އެ ބަސްނާހާ އަންހެންކުއްޖާ ގޮތް ދޫނުކުރުމުގަ އެއުޅެނީ އެންމެ ކުރީގައެވެ.\nހިމޭނުން ރިފާއުއަށް ކެއްކޮށްލެވުނީ ހިނދު ކޮޅަކަށެވެ. އިވެންފެށި އަޑުތަކުން ބޮލަށް ކެއްނުވީއެވެ. އޭނާ ކޮޓަރި ދޮރުހުޅުވާލާފައި ނިކުތް އިރު ފެނުނު މަންޒަރުން ހައްތަހާ ރުޅި ގަދަވާ ގޮތް ވިއެވެ. މާޔާ އޮތީ މުޅި ގޭތެރެއަށް ޒަލްޒަލާއެއް ގެނުވާފައެވެ. ދެންމެއަކާ ޖެހެންދެން ތަރުތީބުކަންމަތީ އޮތް ސިޓިންގ ރޫމް ހީވަނީ ނަގޫ ރޯޅިއެއް އަރާފަ އޮތްހެނެވެ. ޓައިލްސް ތަށް މަތި ފުރިފަ އޮތީ އޭތި މީތިންނެވެ. ޓީވީ ރެކް މަތީ ބަހައްޓާފަ ހުރި މާ ވަށިގަނޑުތަކާ ތަރުތީބު ކަންމަތީ ހުރި ނޫސް މަޖައްލާތަކާ ފޮތް ތަށްވެސް ހުރީ އެތަން މިތަނަށް އުކާފައެވެ. މޭޒް މަތީ ހުރި ބައެއް ތަށިތަކުގެ ބިއްލޫރި ކޮޅުތަށް ވެސް އެތަން މިތާ ހުރިއިރު އޭރުވެސް މާޔާ ހުއްޓާނުލާ ކަރުބުޑުން ހަޅޭއްލަވަމުން އޭނާގެ މަސައްކަތް ކުރިއަށް ގެންދިޔައެވެ. ރިފާއު ފެންއިރަކަށް ސޯފާގައި ހުރި އެއްޗެހިތަށް ނަގާ ރިފާއު އާ ދިމާލަށް އުކަން ފެށިއެވެ.\n” ޔޫ އާރ މައިން…ދުވަހަކުވެސް އެ ޝާޔަން އަކަށް މަގޭ ރިފާއުއެއް ނުލިބޭނެ..” މޮޔައަކު ފަދައިން މާޔާ ހަޅޭއް ލަވަމުން ދިޔައެވެ. ބަސް ހުއްޓިފަ ރިފާއުއަށް ހިނދުކޮޅަކު ހުރެވުނެވެ. މާޔާ ގެ ސިކުނޑި މުޅި އަކުން ހަމަނުޖެހޭ ކަން ރިފާއު ގެ ހިތް ވިސްނައި ގަތް ވަގުތު ކޮޅަކީ އެއީއެވެ.\nނޫނީ މާޔާއަށް އެވަނީ ނަފްސާނީ ގޮތުން ބޮޑެތި އަސަރުތަކެއް ކޮށްފަ ހެއްޔެވެ.\n” ރިފާއު ނުލިބިއްޖާ އަހަރެން އަމިއްލައަށް މަރުވާނަން..މިދުނިޔެއަކު ނުހުންނާން..” މާޔާ ރޮއެރޮއެފާ ގޮވަމުން ދިޔައެވެ.\n“ދެން އެހެންވީޔާ ވެބަލަ..މަށަށް ކީއް..އަމިއްލައަށް މަރުވީމަ ދެވެނީ ސުވަރުގެއަށްތަ..މާ މޮޅުކަމަކަށް ހަދާފަ އެހެން ތިކިޔަނީ..” ރިފާއު ހަޅޭއްލަވައިގަތެވެ.\n” މާޔާ މޮޔަވީތަ..ހުއްޓާލާ” ރިފާއު ހަރުކަށި ކަން ދައްކަމުން މާޔާއާ ގާތް ވާން ފެށިއެވެ. އޭނާ ފޫޓެއްހާ ދުރުމިން ހުންނަވަރަށް މާޔާ އާ ގާތްވެފަ ކުއްލިއަކަށް މާޔާގެ ދެއަތުގަ ބާރަކަށް ހިފެހެއްޓިއެވެ.ދެން އޭނާ ދަމާފަ ކަހަލަ ގޮތަކަށް ގަދަކަމުން މާޔާ އެގެއިން ނެރެން ދޮރާ ދިމާލަށް ގެންދިޔައެވެ. އޭރުވެސް މާޔާ ތެޅި ތެޅިފާ ހަޅޭއްލަވަނީ އެވެ.ރިފާއު މާޔާ ވެލިގަނޑުމައްޗަށް ހޫރާލާފަ ގެއަށް ވަދެ ދޮރުޖަހާ ތަޅުލައިފިއެވެ. ކަންކުރެވުނު ގޮތުން މާޔާގެ އަތަށް ތަދުވާނެ ކަން އެނގުނަސް އޭނާގެ ހިތުގަ ހަމްދަރުދީއެއް ނެތެވެ.\n” ގަދަ ބާރުން ރިފާއުއަށް މިގެއިން އަހަރެން ނެރެވިދާނެ…އެކަމު ދުވަހަކުވެސް ރިފާއުއަކަށް ރިފާއުގެ ދިރިއުޅުމަކުން އަހަރެން ނެރެ އެއްލައެއް ނުލެވޭނެ..” ކުއްލިއަކަށް މާޔާގެ އަޑު އިވުމުން ރިފާއު ބަލައިލިއިރު ހުޅުވާފަ ހުރި ސިޓިންގ ރޫމްގެ ކުޑަ ދޮރުން މާޔާ ހުރީ ގޭތެރެ އަށް ވަދެއެވެ. މާޔާގެ އަޑުގަ ވަނީ އިންޒާރުގެ އަސަރުތަކެވެ.\nރިފާއުގެ ބޯ ގޮވައިފިއެވެ.މި އަންހެން ކުއްޖާއާ މެދު ކަންކުރަންވީ ކިހިނެއްކަމެއްވެސް އޭނާގެ ސިކުނޑިއަކަށް ނައެވެ. ހަރުކަށި ކަން ދައްކައިގެން މައިތިރި ނުކުރެވޭނެ ކަން އޭނާއަށް ވިސްނުމުން ހިމޭންކަމާއެކު ވިސްނައިދެވޭތޯ ރިފާއު މަސައްކަތް ކުރިއެވެ.\nރިފާއު ބަލަހައްޓައިގެން ހުއްޓާ މާޔާ މަޑުމަޑުން ހިނގާލަފަ އައިސް ރިފާއުގެ ގާތަށް ހުއްޓިއްޖެއެވެ.އޭރު މާޔާގެ ރުޅިގަނޑު ވަނީ ފިނިވެފައެވެ.ހޯސްލާފަ އޭނާ ގެ ލޮލުން ކަރުނަ ތަށް ފައިބަމުން ދިޔައެވެ. މާޔާގެ ލޮލުން ފައިބަމުން ދިޔަ ކަރުނަތަށް ފެނުމުން ހަތަރު ކަޅި ހަމަކޮށްލައިގެން ކެއްކޮށްލުން ރިފާއު އަށް ވީ ދަތިކަމަށެވެ. އޭނާ މަޑުމަޑުން ހިނގާލާފަ ގޮސް ކުޑަދޮރު ކައިރިއަށް ހުއްޓި މާޔާއަށް ފުރަގަސް ދިނެވެ.\n” ރިފާއު ކީއްވެ އަހަންނަށް ތިހެން ތި ހަދަނީ..” މާޔާ އަށް ގިސްލަމުން ބުނެވުނެވެ. ރިފާއުއަށް ލޯ މަރާލެވުނީ އެއަޑުގަވާ ވޭން އިހްސާސް ވުމުންނެވެ. އޭނާއަށް ހިންދިރުވާލެވުނެވެ. އެއީ އޭނާވެސް ޝާޔަން އާ ހަތަރުކަޅި ހަމަކޮށް ކުރަން ބޭނުންވާ ސުވާލެކެވެ. މާޔާގެ ހިތަށް ކުރަމުންދާ އަސަރު ރިފާއުއަށް އިހްސާސް ކޮށްލެވުނެވެ.ފިނިހިތަކުން ފުރަތަމަ ފަހަރަށް އޭނައަށް މާޔާ އާމެދު ވިސްނާލެވުނެވެ. ހުދު އޭނައަށް ވެސް މިއަދު ޖެހިފަ ވާ ހާލަކީ އެއީ އެވެ.\nރިފާއު މާޔާ އަށް ރީތިގޮތުގަ ވިސްނައިދޭން ބުނަންވި އެއްޗަކާމެދު ވިސްނާލިއެވެ.އޭރުވެސް ފަހަތުގަ ހުރެގެން މާޔާ ގިސްލަމުން ދިޔަ އަޑު އިވުނެވެ. މާޔާ މަޑު މަޑުން އައިސް ފުރަގަހުން ރިފާއުގެ ހަށިގަނޑުގަ ބައްދާލިއެވެ. މާޔާގެ އަތް ދުރުކުރާނެ ހިތްވަރެއް ރިފާއުއަކަށް ނުލިބުނެވެ. އޭނާ އަށް ހަރަކާތެއްވެސް ނުގެނެވިފަ އެހުރި ގޮތަށް ހުރެވުނީއެވެ.\n” އަހަރެން ވަރަށް ލޯބިވޭ..ވަރަށް ވަރަށް ބޮޑަށް….ޕްލީޒް ޑޯންޓް ޑޫ ދިސް ޓްމީ..” އެހުރިގޮތަށް ބައްދާލައިގެން ހުރެ ގިސްލުމުގެ ތެރެއިން މާޔާ ބުނެލިއެވެ. ރިފާއުގެ ހިތަށް ފުން އަސަރު ތަކެއް ކުރަމުން ދިޔައީ މާޔާގެ ވާހަކަ ތަކުންނެވެ. މޭމަތިން މާޔާގެ އަތްޖެހިފަ ހުރި ހިސާބަށް ފިނިކަމެއް އިހްސާސް ވެ އެހިސާބު ތެމެމުން ދިޔަހެން ރިފާއުއަށް ހީވިއެވެ. އޭނާ އިސްތިރިކޮށްލަމުން ބަލައިލުމާއެކު ދެލޯ ބޮޑުވިއެވެ. މޭމަތިން އޭނާގެ ޓީޝާޓް ލެއިން ފޯވަމުން ދިޔައެވެ. ރިފާއު މާޔާ ގެ ދެއަތުގަ ހިފަހައްޓަމުން އޭނާއާ ދިމާލަށް އަނބުރާލުމާއެކު ފެނުނީ މާޔާގެ ދެލޯ މެރެމުން ދިޔަތަނެވެ. އެއާ އެކު މާޔާގެ ވަރުނެތް ހަށިގަނޑު ރިފާއުގެ އަތު ތެރެއަށް ދެމިއްޖެއެވެ.\nme first dhw……. varah thihthi ingey reesham\nthanks cutyy…yes u r first..\nmivaahakaves now nimen kairivehje kudhinney..dhn iny3varakah parts\nVvv nice maa kuryyy thankolheh story dhigukhba\nmaaya maruvy tha reekko\navahah bunebala reekko\ndhn tmrw night kiyaalyma egeyneyy cutyy..igeyy..tmrw night kiyaalaafa comment kohlaacheyy…thankss sinookko\nV v reethi mi stry ,,,ekn maa avahah nimeythy dherave,,\nThanks shara..mi story nimunyma miah vure dhigukh ehn story eh iraadhu kurehvyya genesdheynan\nThnx,, reesham…..keeeeep it,,, ????\nThankss meeraa..bt ending emme happy nuvedhaane faharehga\nVarah obi an asarugadha story eh… Hope next part adhi mi part ah vuren nice vaaneh kamah…\nAsluves hyves nuvey my reesham ge first story hen ehaaaves reethi\nKeep it up igey\nYou areag??d writer\nKaaku tha mi reesham ge namuga replay rurany\nEy ey ky reesham he comment eh noon eynage comment hunnaany green kulaiga registry nururaa kiyuntheringe comment gray kulaiga admin ge comment red and registry vefathibey kiyuntheringe comment blue\nThigothah hadhaakah nuvaane\nDhoguhedhyma dheveyny suvarugeah tha?\nI hope ekan ekurifaraathakun ekan dhenthakuraaru nukuraanekamah\nHama bunelyigey ☺\nKaakutha reesham ge namuga comment kurany???\nLiyuntheriyaage comment huh nany green color ga ehnun tha???\nPlx ekan kurifaraathakun dhenekan thakuraaru nukurahchey asafriend hama bunely ☺☺\nWow…thanks for the lovely comment sanasaeedh…\nReesham ah hadhaan nethi login nuve commnt kurevuny igey sanasaeedh…\nއަންނަންދެން ހުންނާނަން ލޯބިން 21\nހިތާމަ މަޖާ ލޯބި February 13, 2021\nލޯބި އޭގެ އަސްލުގައި 11\nހިތާމަ މަޖާ ލޯބި October 24, 2021\nލޯބިން ހިނިތުންވެލާށޭ 5


ޓެރަރިޒަމްގެ ޤާނޫނުގެ އިސްލާހުތައް، ސީރިއަސްކޮށް ވިސްނަން ޖެހޭ ކަންކަން - Dhivehi Post\nއާޓިކަލް ޕޯސްޓްކުރީ ދިވެހި ޕޯސްޓް3މަސް ކުރިން شتنبر 14, 2019 015962\nޓެރަރިޒްގެ ގާނޫނަށް އިސްލާހު ގެނައުމުގެ ބިލް މިހާރު މިވަނީ ސަރުކާރުން ރައްޔިތުންގެ މަޖުލިހަށް ފޮނުވާފައެވެ. މި އިސްލާހުގެ ދަށުން، “ޓެރަރިސްޓު” ޖަމާއަތްތަކަށް ތާއީދު ކުރުމަށް ގޮވާލުމާއި ވަކި ޓެރަރިސްޓް ޖަމާއަތަކަށް ތާއީދުކުރާ މީހެއްކަން ދޭހަވާ ފަދަ ހިޔާލެއް ފާޅުކުރުމަކީވެސް ޓެރަރިޒަމްގެ ކުށެކެވެ. ޓެރަރިސްޓް ޖަމާއަތެއްގެ ނަން ޖަހާފައި އޮތް ހެދުމެއްލުން ނުވަތަ އެފަދަ ޖަމާއަތަކަށް ތާއިދުކޮށް ލިޔުމެއް ލިޔުން، ނުވަތަ ސޯޝަލް މީޑިއާގައި ހިޔާލުފާޅުކުރުން، ނުވަތަ އެފަދަ ކަމަކަށް ހިތްވަރު ލިބޭފަދަ ބައްދަލުވުމެއް ބޭއްވުން، ނުވަތަ އެފަދަ ބައްދަލުވުމެއްގައި ވާހަކަ ދެއްކުމަކީވެސް ޓެރަރިޒަމްގެ ކުށެކެވެ. މިގޮތަށް މިޤާނޫނު ބަދަލުކުރުމަކީ އުސޫލެއްގެ ގޮތުން މައްސަލައެއްނޫނެވެ. އަދި އެއީ ހަވާރިޖުންނާއި ފާސިޤް އަޤީދާތަކުގެ ހައްދުފަހަނައެޅުމުން މުޖުތަމައު ސަލާމަތް ކުރުމަށް މުހިއްމު ޤާނޫނީ ބަދަލެކެވެ. ނަމަވެސް ޓެރަރިޒަމްގެ ޤާނޫނު މިގޮތަށް ބަދަލުވެގެންދާއިރު މައްސަލައަކަށް ވަނީ މި ޤާނޫނުގެ ދަށުން “ޓެރަރިސްޓް ޖަމާއަތު” ގެ ގޮތުގައި ކަނޑައެޅެނީ ކޮން ޖަމާއަތްތަކެއްކަން ނިންމޭ ގޮތަކުންނެވެ.\nޓެރަރިޒަމްގެ ޤާނޫނު އިސްލާހުކުރުމަށް މިހާރު ހުށަހަޅާފައިވާ ބިލުގައިވާ ގޮތުން ޓެރަރިސްޓް ޖަމާއަތްތަކާއި ހަނގުރާމަވެރި ސަރަޙައްދުތައް ކަނޑައަޅާނީ، ގައުމީ ސަލާމަތާބެހޭ މަޖިލީހުގެ މަޝްވަރާގެ މަތިން ރައީސުލްޖުމްހޫރިއްޔާ އެވެ. ޓެރަރިސްޓް ޖަމާއަތްތަކުގެ ލިސްޓާއި ހަނގުރާމަވެރި ސަރަހައްދުތައް މަދުވެގެން ކޮންމެ ބާރަ މަހަކުން އެއް ފަހަރު މުރާޖައާ ކުރަން ވާނެ ކަމަށް ބިލްގައިވެ އެވެ. ރާއްޖެއަކީ ސައްތައިން ސައްތަ އިސްލާމީ ޤައުމަކަށްވާއިރު، ފަލަސްތީން އާއި ކަޝްމީރުފަދަ އިސްލާމީ ޤައުމުތަކުގައި މުސްލިމުންނާ ދެކޮޅަށް މުޝްރިކުން ހިންގާ ލާއިންސާނީ ޖަރީމާތަކާ ދެކޮޅަށް މަސައްކަތްކުރާ ޖަމާއަތްތަކަށް ދިވެހިންގެ ގިނަބަޔަކު ތާއިދު ކުރެއެވެ. އެފަދަ ތާއިދު ސޯޝަލް މީޑިއާ އާއި އެހެނިހެން ތަންތަނުގައިވެސް ފާޅުކުރެއެވެ. ސުވާލަކީ، މިސާލަކަށް އިންޑިއާއާއި ރާއްޖެއާ އޮންނަ ގާތް ގުޅުމެއްގެ ސަބަބުން ކަޝްމީރުގައި މުސްލިމުންގެ ހައްޤުތައް ހޯދަން މަސައްކަތްކުރާ ޖަމާއަތްތައްވެސް ވާނީ “ޓެރަރިސްޓް” ޖަމާއަތްތަކަށް ތޯއެވެ؟ އަދި ޒަޔަނިސްޓް އަނިޔާވެރިކަމާ ދެކޮޅަށް މަސައްކަތްކުރާ ހަމާސް ފަދަ ފަލަސްތީނުގެ ޖަމާއަތްތަކަކީވެސް ޓެރަރިސްޓް ޖަމާއަތް ކަމުގައި ރާއްޖެއިން ކަނޑައަޅާފާނެތޯއެވެ؟\nހައްދުފަހަނަޅާފައިވާ އައި.އެސް.އައި.އެސް އާއި އަލްޤައިދާ ގެ ފިކުރަކީ އިސްލާމްދީނާ ހިލާފު އަދި ހަވާރިޖުންގެ ފިކުރެއްކަމަށް ދިވެހީންގެ ގިނަ ބަޔަކު ޤަބޫލުކުރެއެވެ. މިދެ ޖަމާއަތަށް ތާއިދުކުރާ މީހުން، އެހެން ޤައުމުތަކެކޭ އެއްގޮތަށް، ދިވެހީންގެ ތެރޭގައިވެސް ތިބޭނެއެވެ. ނަމަވެސް ގިނަ ދިވެހީން މިދެޖަމާއަތުގެ ފިކުރާ ދެކޮޅުވާނެކަމަށް ޤަބޫލު ކުރެވެއެވެ. އެހެނަސް ކަޝްމީރާއި ފަލަސްތީނުފަދަ ސަރަހައްދު ތަކުގައި ޣައިރު މުސްލިމުން، މުސްލިމުންނާ ދެކޮޅަށް ހިންގާ ބިން ފޭރުމާއި އަނިޔާވެރިވުމުގެ ނުބައި އަމަލުތައް ހުއްޓުވުމަށް މަސައްކަތްކުރާ ޖަމާއަތްތަކަށް، އެހެނިހެން މުސްލިމުން ފަދައިން، ދިވެހީންގެ ތެރެއިންވެސް ގިނަ ބަޔަކު ތާއީދު ކުރެއެވެ. ވީމާ ޓެރަރިޒަމްގެ ޤާނޫނަށް ބަދަލުގެނެސް، ރާއްޖޭގެ ޤައުމީ ސަލާމަތާބެހޭ މަޖުލީހުން “ޓެރަރިސްޓް” ޖަމާއަތްތަކުގެ ލިސްޓެއް ކަނޑައަޅާއިރު މިފަދަ ކަންކަމަށް ރިއާޔަތް ކުރުމަށްފަހު ލިސްޓް ކަނޑައެޅުން ވަރަށް މުހިއްމެވެ.\nޓެރަރިޒަމް މަނާކުރުމުގެ ޤާނޫނަށް ހުށައެޅިފައިވާ އަނެއް މުހިއްމު އިސްލާހަކީ ބަޔަކު ޓެރަރިޒަމްގެ އަމަލެއް ހިންގަން އުޅޭކަމަށް ޝައްކުވާ ހާލަތެއްގައި ކޯޓު އަމުރަކާ ނުލައި އެފަދަ ބަޔަކު ހައްޔަރު ކުރުމުގެ ބާރު ފުލުހުންނަށް ދިނުމުގެ އިސްލާހެވެ. ސަރުކާރުން ރައްޔިތުންގެ މަޖިލިހަށް ފޮނުވާފައިވާ ޓެރަރިޒަމްގެ ގާނޫނަށް އިސްލާހު ގެނައުމުގެ ބިލްގައި ވަނީ، އެހެން ގާނޫނުތަކުގައި ކޯޓު އަމުރެއް ހޯދައިގެން މީހުން ހައްޔަރު ކުރަން އޮތަސް، ބިލްގައި ހިމެނޭ ކުށްތަކުގެ ތެރެއިން ޓެރަރިޒަމްގެ ކުށެއް ކުރަން ބަޔަކު އުޅޭ ކަން ބުއްދިއަށް ގަބޫލު ކުރެވޭ އެކަށީގެންވާ ސަބަބުތަކެއް ހުރެއްޖެ ނަމަ، ނުވަތަ ހެކި ނައްތާލަފާނެ ކަމަށް ތުހުމަތުކުރެވޭ ނަމަ، ކޯޓު އަމުރަކާ ނުލައި އެފަދަ ބަޔަކު ހައްޔަރު ކުރެވިދާނެ ކަމަށެވެ.\nޓެރަރިޒަމް މަނާކުރުމުގެ ޤާނޫނަށް ބަދަލު ގެންނަނީ ސްރީލަންކާގައި ހިންގި ބޮން ގޮއްވުމުގެ ހާދިސާ ފަދަ ޓެރަރިސްޓް އަމަލު ހިންގިޔަ ނުދިނުމަށްޓަކައި ކަމަށް ދިފާއީ ވަޒީރު މާރިޔާ އަހްމަދު ދީދީ މިއަދުވަނީ ވިދާޅުވެފައެވެ. ޓެރަރިޒަމް މަނާކުރުމުގެ ޤާނޫނަށް ސަރުކާރުން ހުށަހަޅާފައިވާ އިސްލާހަށް ފާޑުވިދާޅުވެ ކުރީގެ ފޮރިން މިނިސްޓަރު އަދި މިހާރު އދ.ގެ ހާއްސަ މަންދޫބު ޑރ. އަހްމަދު ޝަހީދު ކުރެއްވި ޓުވީޓަކަށް ޖަވާބު ދެއްވަމުން މާރިޔާ ކުރެއްވި ޓުވީޓުގައި ވިދާޅުވީ ދުނިޔޭގެ ގިނަ ގައުމުތަކުގައި ޓެރަރިޒަމް ޤާނޫނު ތަކަށް އިންސާނީ ޙައްޤުތަކަށް ވަކާލާތު ކުރާ މީހުން ފާޑުކިޔާނެ ކަމަށެވެ. އެހެނަސް ލަންކާގައި ހިނގިފަދަ ޓެރަރިސްޓް ހާދިސާއެއް ރާއްޖޭގައި ހިނގިޔަ ނުދިނުމަށްޓަކައި މިފަދަ އިސްލާހެއް ޓެރަރިޒަމްގެ ޤާނޫނަށް ގެންނަން ޖެހޭކަމަށް މާރިޔާގެ ޓުވީޓުގައި ވިދާޅުވިއެވެ.\nކޯޓު އަމުރެއް ނެތި، ޓެރަރިޒަމްގެ ޤާނޫނުގެ ދަށުން މީހުން ހައްޔަރު ކުރުމުގެ ބާރު ފުލުހުންނަށް ދިނުމަކީ ނުރައްކާތެރި ޓެރަރިޒަމްގެ އަމަލުތައް ދުރާލާ ހުއްޓުވުމަށް މުހިއްމު ބަދަލަކަށް ވިޔަސް، މިފަދަ ބާރެއް ފުލުހުންނަށް ލިބުމުން އޭގެ ނާޖާއިޒު ފައިދާ ނަގައި، ސިޔާސީ ގޮތުން މީހުންގެ ދުވަސް ދުއްވާލުމުގެ އައްޑަނައަކަށް ޓެރަރިޒަމްގެ ޤާނޫނު ހެދުމަކީ ވެސް ދުރު ކަމެއް ނޫނެވެ. ކުރީ ސަރުކާރުގެ ޑިފެންސް މިނިސްޓަރު ކާނަލް މުހައްމަދު ނާޒިމް ހަތިޔާރު ގެންގުޅުއްވި ކަމަށް ތުހުމަތުކޮށް، ހައްޔަރުކޮށް ހިންގުނު ޝަރީއަތަކީ ޓެރަރިޒަމްގެ ޤާނޫނުގެ ނާޖާއިޒު ފައިދާ ނަގައިގެން ނާޒިމު ފްރޭމް ކުރަން ކުރި ކަމެއްކަމަށް ބައެއް ފަރާތްތަކުން ތުހުމަތު ކުރެއެވެ. އެހެން ކަމުން މިހާރު ހުށަހެޅިފައިވާ އިސްލާހުތައް މިޤާނޫނަށް ގެނެވި، ކޯޓް އަމުރެއްނެތި މީހުން ހައްޔަރު ކުރުމުގެ ބާރު ފުލުހުންނަށް ދެވިއްޖެ ނަމަ މިޤާނޫނުގެ ބޭނުން ސިޔާސީ ހަތިޔާރެއްގެ ގޮތުގައި ބޭނުން ނުކުރެވޭނެ ކަން ޔަޤީން ކުރެވޭނެ ނިޒާމެއް ކަނޑައަޅަން ޖެހެއެވެ. ކޮންމެ ގޮތެއްވިއަސް ކޯޓް އަމުރެއްނެތި މީހުން ހައްޔަރުކުރުމުގެ ބާރު ލިބުމަކީ އެއްގޮތަކުން ބަލާއިރު ރާއްޖޭގެ އިންސާނީ ހައްޤަށް އޮތް ނުރައްކަލެކެވެ. ރައީސް އިބްރާހިމް މުހައްމަދު ސޯލިހުގެ ވެރިކަމުގައި މިފަދަ ބަދަލެއް ޤާނޫނަށް ގެނެވެނީ އިޙްލާސްތެރިކަމާއިއެކު ކަމަށް ބެލެވުނަސް، މިބަދަލަކީ ޙުދުމުހުތާރު ސަރުކާރެއް އަތުވެއްޖެނަމަ އޭގަ ނާޖާއިޒު ފައިދާ ނަގައި، ސިޔާސީ މީހުން ކަސްތަޅު އަޅުވައި، ސަރުކާރާ ދެކޮޅު ރައްޔިތުންގެ ކަރަށް މަހާލާ މަޅިއަކަށް ވެސް ވެދާނެއެވެ. އަދި މިއަދު މިޤާނޫނީ ބަދަލު ގެންނަ ސިޔާސީ ފަރާތްތަކުގެ ވެރިކަން ބަދަލު ވުމުން ދެން އަންނަ ފަރާތްތަކުން މިއަދުގެ ވެރިންގެ ސިޔާސީ ކަރުތަކަށް މަހާލާ މަޅިއަކަށްވެސް މި ޤާނޫނު ވުމަކީ ދުރުކަމެއް ނޫނެވެ.\nބަދަލުވަމުންދާ ދުނިޔޭގައި ޓެރަރިޒަމްގެ ޤާނޫނު އިސްލާހުކޮށް، ރާއްޖޭގެ ސަލާމަތާއި ރައްކާތެރިކަން ޤާއިމު ކުރުމަކީ ވަރަށް މުހިއްމު ކަމެކެވެ. އެގޮތުން ޓެރަރިޒަމްގެ ޤާނޫނަށް ހުށަހެޅިފައިވާ އިސްލާހުތައް މައިގަނޑު ގޮތެއްގައި ރަނގަޅުކަމަށް ބެލެވުނަސް، މަތީގައި ބަޔާންކޮށްފައިވާ ކަންބޮޑުވުންތަކަށް ސަރުކާރުން ރިއާޔަތްކޮށް ޤާނޫނު އިސްލާހު ކުރުމަކީ ނުހަނު މުހިއްމު ކަމެކެވެ.\nދިވެހި ޕޯސްޓް7މަސް ކުރިން أبريل 28, 2019\nރައީސް ސޯލިހު ފުއްދިޔަ ނުދިން ވައުދު!\nދިވެހި ޕޯސްޓް9މަސް ކުރިން مارس 9, 2019\nދިވެހި ޕޯސްޓް9މަސް ކުރިން مارس 24, 2019


މަޖިއްޓޭ ސިންގަޕޫރުގެ ވެޓަރަންސް ޓީމަކާ ދެކޮޅަށް ހެޓްރިކް ހަދައިފި\nމޯލްޑިވްސް ސޮކް މޭޓްސް އިން އިންތިޒާމުކޮށްގެން ގަލޮޅު ދަނޑުގައި އިއްޔެ ހަވީރު ސިންގަޕޫރުގެ ވެޓެރަންސް ޓީމަކާ ދެކޮޅަށް ކުޅުނު މެޗުގައި އޭދަފުށީގެ ފުޓްބޯޅަ ލެޖެންޑް އަބްދުލްމަޖީދު އިބްރާހީމް (މަޖިއްޓޭ) ހެޓްރިކް ހަދައިފި އެވެ.\nރަހްމަތްތެރިކަމުގެ މި މެޗުގައި ސޮކަ މޭޓްސް އިން އިއްޔެ ކުޅުނީ ސިންގަޕޫރުގެ އީސްޓް ޑްރެގަންސްއާ ދެކޮޅަށެވެ. މި މެޗުން ރާއްޖޭގެ ވެޓެރަންސް ޓީމު މޮޅުވީ 7-1 އިންނެވެ.\n35 އަހަރުން މަތީގެ ކުޅުންތެރިން ބައިވެރިވި މި މެޗުގައި ވާދަކުރި އީސްޓް ޑްރެގަންސް ޓީމަކީ ސިންގަޕޫރުގައި ހުންނަ ޔުނައިޓެޑް ވޯލްޑް ކޮލެޖު އޮފް ސައުތު އީސްޓް އޭޝިއާގެ މުވައްޒަފުންގެ ޓީމެކެވެ. އެ ޓީމުގައި ހިމެނެނީ އެ ކޮލެޖުގެ ޓީޗަރުންނާއި މުވައްޒަފުންނެވެ. އެކަމަކު އެ ޓީމުގައި ސިންގަޕޫރުގެ ކުޅުންތެރިއަކު ނުހިމެނެއެވެ.\nމަޖިއްޓޭގެ އިތުރުން އެމްއެސް މޭޓްސްއަށް ދެން ލަނޑުތައް ކާމިޔާބުކޮށްދިނީ އައްސަދު އަބްދުލް ގަނީ އާއި ވާހިދު މުހައްމަދު އާއި މުހައްމަދު އިބްރާހީމްގެ އިތުރުން ޑިފެންޑަރު މުހައްމަދު ޖަމީލް (ޖަމްބެ) އެވެ. މަޖިއްޓޭއާ އެކު މި މެޗުގައި އޭދަފުއްޓަށް ނިސްބަތްވާ ހަތަރު ކުޅުންތެރިއަކު ވަނީ ކުޅެފަ އެވެ. އެއީ ކުރިން އެއް ވަނަ ޑިވިޝަނުގައި މޮޅު ކުޅުމެއް ދެއްކި ނާފިއު މުހައްމަދު ހާމިދު އާއި ޖަމްބޭގެ އިތުރުން ރޯދަ މަހު ބޭއްވި ވެޓެރަންސް ފުޓްބޯޅަ މުބާރާތުގައި ދިވެހި ސިފައިންގެ ކްލަބަށް މޮޅު ކުޅުމެއް ދެއްކި ޑިފެންޑަރު މުހައްމަދު ވާސިފް އެވެ.\nރޯދަމަހު ބޭއްވި ވެޓެރަންސް މުބާރާތުގައި އޭދަފުށީގެ ވެޓެރަންސް ފުޓްބޯލް ކްލަބް ވަނީ މި އަހަރު ފުރަތަމަ ފަހަރަށް ބައިވެރިވެފަ އެވެ. އެ މުބާރާތުން އޭދަފުށި ކެޓީ ސިފައިންގެ ކްލަބާ ދެކޮޅަށް ކުޅުނު ޕްލޭ އޮފް މެޗުގައި ޕެނަލްޓީ ޖަހައިގެން ބަލިވުމުންނެވެ.


Baeh faharu hedhey goasthakuge sababun dhaihthah halaaku vumah magu fahivey\nބައެއް ފަހަރު ހެދޭ ގޯސްތަކުގެ ސަބަބުން ދަތްތައް ހަލާކުވުމަށް މަގުފަހިވޭ\nޝާއިޢުކުރީ: ޙަންނާން ޖޫން 2, 2021, 10:09\nދަތްތަކަކީ އިންސާނާގެ ރީތިކަން އިތުރުކޮށްދިނުމަށް މުހިންމު ދައުރެއް އަދާކުރާ އެއްޗެކެވެ. އެގޮތުން ދަތްތައް ރީތިކޮށް ބެހެއްޓުމަކީ ހަމަކޮންމެ މީހަކު ވެސް ބޭނުންވާނެ ކަމެކެވެ.\nނަމަވެސް ބައެއް ފަހަރު ހެދޭ ގޯސްތަކުގެ ސަބަބުން ދައްތަކުގެ ރީތިކަމާއި ސާފު ތާހިރުކަން ގެއްލި، ދަތްތައް ހަލާކުވުމަށް މަގުފަހިވެ އެވެ. ނޭނގި ނަމަވެސް ކުރެވޭ ކުޑަ ކަމަކުން ތިމާގެ ރީތި ދަތްތައް ހަލާކުވެދާނެއެވެ. ދަތްތައް ހަލާކުވާ ކަމަށް ވަނީ ހަމަ އެކަނި ފަނި ކެއުމަކުން ނޫނެވެ. ދިރިއުޅުމުގެ ނުރަނގަޅު އާދަތަކުގެ ސަބަބުން ވެސް ދަތްތަކަށް ލިބޭ ގެއްލުން ބޮޑެވެ.\nއަހަރެމެންގެ ތެރެއިން ބައެއް މީހުން ބައެއް ތަކީގެ މަތި ހުޅުވުމަށް ދަތުގެ ބޭނުން ކުރެއެވެ. މިއީ ނުރައްތެރިކަން ބޮޑު ކަމެކެވެ. މިފަދަ ކަންތައްތައް އާދަވެ ކުރާނަމަ، ދަތުގައި ރެނދުލައި ބިންދައިގެން ދިއުމުގެ ފުރުސަތު ބޮޑުވެ އެވެ. ރެނދުލައި ބިންދައިގެން ދިއުމަކީ ދަތް ފަނިކެއުމަށް ހުޅުވޭ ދޮރެކެވެ. އެންމެ ސީރިއަސް ހާލަތް ތަކުގައި ދަތެއް ބިންދައިގެން ގޮއްފިނަމަ މިއީ ތަކުލީފު ބޮޑު ކަމެކެވެ.\nމީގެއިތުރުން އައިސްކިއުބް ފަދަ އެއްޗެހި ހަފައިގެން ކެއުމުގެ ސަބަބުން ދަތުގެ ބޭރު ފަށަލަ ހަލާކުކޮށް، ދަތް ބިންދައިގެން ދިއުމަށް މަގުފަހިކޮށްދެ އެވެ. ދަތުގައި ފުޓުނި ފަދަ އެއްޗެއް އަޅާއިފައިވާނަމަ އަމުދުން އައިސްކިއުބް ނުކާށެވެ. ފުޓުނީގެ ޓެމްޕަރޭޗާ އަކީ ވަކި ވަރެއްގައި ހުންނަން ޖެހޭ އެއްޗަކަށް ވުމުން، ދަތް އިތުރަށް ހަލާކުވުމުގެ ފުރުސަތު ބޮޑެވެ.\nމީގެ އިތުރުން އޭނާޖީ ޑްރިންކް ފަދަ ބުއިންތައް ބުއިމުގެ ސަބަބުން ދަތްތަކަށް ގެއްލުންވެއެވެ. އެގޮތުން ދަތްތަކުގެ ބޭރުފަށަލަ ވަރަށް ފަސޭހައިން ހަލާކުވެ، މީގެ އިތުރުން ދަތް ފަނިކެއުމާއި، ދަތް ހަލާކުވުމަށް މަގުފަހިވެ އެވެ. އެހެންކަމުން އެނާޖީ ޑްރިންކް އާއި ސޮފްޓް ޑޮރިންކް ބުއިމަށްފަހު، ތިރީސް މިނިޓް ވަންދެން ދަތްނުއުނގުޅާށެވެ. މި ވަގުތުކޮޅު އަނގައިގެ ތެރޭގައި ކުޅު ދައުރުވެ އަމިއްލަ ޒާތުގައި އަނގައިގައި ހުންނަ އެސިޑް ލެވެލް ދަށްވެ އަނގައިގެ ހާލަތު އާދައިގެ ގޮތަށް ބަދަލުވާނެ އެވެ.\nދަތްތައް ރައްކާތެރި ކުރަން ބޭނުން ނަމަ ގޭގައި ވިޔަސް އަދި ޑެންޓަލް ކްލިނިކެއްގައި ވިޔަސް ދަތްތައް ސާފުކުރުމަކީ ރަނގަޅުކަމެކެވެ. އެހެން ނަމަވެސް ދަތް ސާފުކުރުމުގައި ހައްދު ފަހަނަ އަޅާ ނުދާށެވެ. މާގިނައިން ދަތް ސާފުކުރުމަކީ ވެސް މައްސަލައެކެވެ. އެގޮތުން ދަތުގެ ބޭރުގައި ފަށަލަ އާއި ނާރުތަށް ހަލާކު ކުރުމަށް މަގުފަހިކޮށްދެއެވެ.\nބައެއް ޑެންޓިސްޓުން ލަފާދޭ ގޮތުގައި، ދަތް ސާފުކުރުމުގެ ފަހުން ހިރުގަނޑު ހިރުވައި ދަތްތަކުގައި ކޮންމެވެސް ވަރަކަށް ރިއްސަފާނެ އެވެ. މިހެންވާނަމަ ޑެންޓިސްޓެއްގެ ލަފާ ހޯދުން މުހިންމެވެ.\nނޭނގުމުގެ ތެރޭގައިވިޔަސް ހެދޭ މިފަދަ ގޯސްތަކުން ތަހައްމަލް ކުރަންޖެހޭ ވޭނުން ސަލާމަތްވުމަށް މިފަދަ ކަންތައްތަކުން ދުރުހެލިވާށެވެ. ދަތްޕިލަ އަބަދުވެސް ރީތިކޮށް ބެހެއްޓުމަށް ސަމާލުކަންދޭށެވެ.


Sifainge Vazeefaa Ah Vanumah Kuri Iulaan Baathil Koffi - Vaguthu\nސިފައިންގެ ވަޒީފާއަށް ވަނުމަށް ކުރި އިއުލާން ބާތިލްކޮށްފި\nސިފައިން ރަސްމިއްޔާތެއްގައި ބައިވެރިވަނީ – ވަގުތު އިމޭޖްސް\nސިފައިންގެ ވަޒީފާ އަށް ކުރިމަތިލުމުގެ ގޮތުން ޑިފެންސް މިނިސްޓްރީން ކުރި އިއުލާން ބާތިލްކޮށްފިއެވެ.\nޑިފެންސް މިނިސްޓްރީން މިދިޔަ މަހުގެ ދެވަނަ ދުވަހާއި 20ވަނަ ދުވަހު ވަނީ ސިފައިންގެ ވަޒީފާއަށް ކުރިމަތިލުމަށް ބޭނުންވާ ފަރާތްތަކަށް އެ ފުރުސަތު ހުޅުވާލާފައިވާ ކަމަށް ބުނެ ދެ ފަހަރެއްގެ މަތިން އިއުލާން ކޮށްފައެވެ. ނަމަވެސް މިއަދު އެ މިނިސްޓްރީން ކޮށްފައިވާ އިއުލާނެއްގައި ބުނީ އެ މިނިސްޓްރީން މިދިޔަ މަހު ކުރި ދެ އިއުލާން ވެސް ބާތިލްކޮށްފައިވާ ކަމަށެވެ. ނަމަވެސް އިއުލާން ބާތިލްކުރި ސަބަބެއް ހާމައެއް ނުކުރެއެވެ.\nސިފައިންގެ ވަޒީފާއަށް ވަނުމަށް ކުރި އިއުލާން ބާތިލްކޮށްފައިވާއިރު ކޮވިޑް-19 ގެ ސަބަބުން ދައުލަތުގެ މާލީ ހާލަތު ވަނީ ވަރަށް ބޮޑަށް ދަށްވެފައެވެ. ހާއްސަކޮށް ދައުލަތަށް އެންމެ ބޮޑު އާމްދަނީއެއް ވައްދައިދޭ ފަތުރުވެރިކަމުގެ ސިނާއަތަށް ކޮވިޑް-19 ގެ ސަބަބުން ކުރިމަތިވެފައިވާ ހީނަރުކަމުގެ ސަބަބުން މިއަހަރުގެ ފުރަތަމަ ތިން މަހު ދައުލަތަށް ލިބުނު އާމްދަނީ އަކީ 1.11 ބިލިއަން ރުފިޔާ ކަމަށް މިއަދު ދައުލަތުގެ ޓެކްސް އިދާރާ މީރާއިން ވެސް ވަނީ ހާމަކޮށްފައެވެ.\nމީގެއިތުރުން ދައުލަތުން ވަނީ އޮފީސްތަކުގެ ހަރަދު ކުޑަ ކުރުމަށްވެސް އަންގާފައެވެ. އަދި ކޮވިޑް-19 ގެ ސަބަބުން ރައްޔިތުންގެ މަޖިލީހުގެ މެންބަރުންނާއި ސިޔާސީ އެކި މަގާމުތަކުގައި ތިއްބަވާ ބޭފުޅުންގެ މުސާރަ ވެސް ވަނީ 20 ޕަސެންޓު ކުޑަ ކޮށްފައެވެ.\nފުވައްމުލަކުން މަހަށް ނިކުތް ޑިންގީގައި ތިބި މީހުންނާ ގުޅިއްޖެ


Ran Medal Thari Dheema Addu Gai – adduLIVE\nރަން މެޑަލް ތަރި ދީމާ އައްޑޫގައި\n1 Aug 07, 2019, 14:07 ހަސަން ރަޝީދު\nދީމާ އާއި ދީމާގެ މަންމަ ފޭދޫ ސްކޫލްގައި\nމޮރިޝަސްގައި ނިމިގެންދިޔަ އިންޑިއަން އޯޝަން އައިލޭންޑް ގޭމްސްގައި ރާއްޖެ އަށް ރަން މެޑަލް ހޯދައިދިނުމުގައި މުހިއްމު ދައުރެއް އަދާކުރި ޒުވާން ޓޭބަލް ޓެނިސް ކުޅުންތެރިޔާ ފާތިމަތު ދީމާ އަލީ އައްޑޫ ސިޓީ އަށް އަތުވެއްޖެއެވެ.\nއުމުރުން 11 އަހަރުގެ ދީމާ އައްޑޫ އަށް އައިސްފައިވަނީ ޗުއްޓީ އަކަށެވެ.\nދީމާ އައްޑޫ އަށް ކުރާ މި ދަތުރުގެ ތެރެއިން މިއަދު ވަނީ އައްޑޫ ސިޓީ ފޭދޫގައި ހުންނަ ފޭދޫ ސްކޫލަށް ޒިޔާރަތްކޮށް އެ ސްކޫލްގެ ދަރިވަރުންނާއި އެ ސްކޫލްގެ އިސްވެރިންނާއެކު ވަގުތުކޮޅެއް ހޭދަކޮށްފައެވެ.\nއެ ސްކޫލަށް ކުރި ޒިޔާރަތުގައި ދީމާ ވަނީ އެ ސްކޫލަށް ޒިޔާރަތްކުރާ މެހެމާމުންގެ ފޮތުގައި ސޮއިކޮށް، ކުޅިވަރުގައި މިހާތަނަށް ހޯދާފައިވާ ކާމިޔާބީތަކާއި، ގޮންޖެހުންތަކާއި، އަދި ކުރިއަށް އޮތް ތަނުގައި ހޯދަން ބޭނުންވާ ކާމިޔާބީތަކާ ގުޅޭގޮތުން ވާހަކަދައްކާފައެވެ.\nއިންޑިއަން އޯޝަން އައިލޭންޑް ގޭމްސްގައި ދީމާ ވަނީ ތިން މެޑަލް ހޯދާ ދިވެހި ކުޅިވަރުގެ ތާރީހުން ޖާގަ ހޯދާފައެވެ. އެގޮތުން މި ކާމިޔާބީއާއެކު ދީމާ ވެގެން ގޮސްފައިވަނީ ބައިނަލްއަގްވާމީ ކުޅިވަރު ގޭމްސްތަކުގައި ރާއްޖޭގެ އެންމެ ކާމިޔާބު ކުޅުންތެރިޔާ އަށެވެ.


Dhebein Kmahvaa Nabeehaa, aai Nabaahaa Ran Medal Hoadhaifi\nޔޮނެކްސް ސަންރައިސް ޕާކިސްތާން އިންޓަނޭޝަނަލް ސީރީސް ބެޑްމިންޓަން މުބާރާތުގައި މިއަދު ކުޅުނު އަންހެން ޑަބަލްސް ބައިން ރާއްޖޭގެ ފާތިމަތު ނަބާހާ އާއި އައިމިނަތު ނަބީހާ ރަން މެޑަލް ހާސިލްކޮށްފި އެވެ.\nޕާކިސްތާނުގައި މިއަދު ކުޅެވުނު ޔޮނެކްސް ސަންރައިސް ޕާކިސްތާން އިންޓަނޭޝަނަލް ސީރީސް ބެޑްމިންޓަން މުބާރާތުގެ އަންހެންބައިން ނަބާހާ އާއި ނަބީހާގެ ޕެއާ ޗެމްޕިއަންކަން ހޯދީ ފައިނަލުގައި ޕާކިސްތާނުގެ ބުޝްރާ ގައްޔޫމާއި މަހޫރު ޝަހުޒާދުގެ ޕެއާ އަތުން 21-17، 21-13 އިން މޮޅުވެގެންނެވެ.\nނަބީހާއި ނަބާހާ ޕެއާ އަންހެން ބައިގެ ޑަބަލްސް ޗެމްޕިއަންކަން ހޯދިއިރު މިމުބާރާތުގެ މިކްސް ޑަބަލްސް އިން ވެސް ނަބާހާއާއި ޒަޔާންގެ ޕެއާވަނީ ރަންމެޑަލް ހޯދާފައެވެ. މިކްސް ޑަބަލްސް ބައިން ނަބާހާ އާއި ޒަޔާން ރަން މެޑަލް ހޯދުމާ އެކު ވެގެން ގޮސްފައިވަނީ ބެޑްމިންޓަން ވޯލްޑް ފެޑެރޭޝަން (ބީޑަބްލިއުއެފް) އިން ރުހުން ދީފައިވާ މުބާރާތަކުން ރާއްޖެ އަށް ލިބުނު ފުރަތަމަ ރަން މެޑެއްޔަށެވެ. ޒަޔާނާއި ނަބާހާ ރާއްޖޭގެ ބެޑްމިންޓަނަށް މި ހޯދައިދިން ތާރީހީ ކާމިޔާބަށް ބޮޅެއް އިތުރުވީ އަންހެން ޑަބަލްސް އިން ނަބާހާ އާއި ނަބީހާގެ ޕެއާ ރަން މެޑަލް ހޯދުމުންނެވެ.\nނަބީހާ އާއި ނަބާހާގެ ޕެއާ މިއަދު ހޯދި ރަންމެޑަލާއެކު އަންހެން ޑަބަލްސްގައި ނަބީހާ އާއި ނަބާހާ މި ވަނީ ރާއްޖެ އަށް ބައިނަލްއަގުވާމީ މުބާރާތްތަކުން ނުވަ ވަނަ މެޑަލް ހޯދަދީފައެވެ.\nފަހުހާފްގެ ލަނޑުތަކުން ހުޅުދޫ ސްކޫލްގެ މައްޗަށް މަރަދޫ ސްކޫލް ކުރި ހޯދައިފި\nމައިލޯ އައްޑޫ އިންޓަރ ސްކޫލް ފުޓްބޯޅަ މުބާތާތުގެ 14 އަހަރުން ދަށުގެ އުމުރު ފުރާގައި އިއްޔެ ކުޅެވުނު މެޗްގައި ...


Virus aa Gulhigen WHO in Emergency Iulaan Kohfi – Iru\nވައިރަސްއާ ގުޅިގެން ޑަބްލިއުއެޗްއޯ އިން އެމަޖެންސީ އިއުލާންކޮށްފި\nހަލުވިކަމާއެކު ފެތުރެމުން އަންނަ ކޮރޯނާ ވައިރަސްއާ ގުޅިގެން ޑަބްލިއުއެޗްއޯ އިން މުޅި ދުނިޔެ އަށް އެމަޖެންސީ އިއުލާންކޮށްފި އެވެ.\nމިކަމާއި ގުޅިގެން އެޖަމިއްޔާގެ ޑިރެކްޓަރ ޖެނަރަލް ޑރ. ޓެޑްރޮސް އެޑްނަމް ވިދާޅުވީ މި އެލާޓަކީ ހަމައެކަނި ޗައިނާގައި މިބަލި ފެތުރެމުންދާތީ ނެރުނު އެލާޓެއްނޫންކަމަށެވެ. މިއީ ޗައިނާގެ އިތުރުން ދުނިޔޭގެ އެހެން ޤައުމުތަކުން މިބަލި ފެންނަމުންދިއުމާއި ގުޅިގެން މުޅިދުނިޔެއަށް ވައިރަސް ފެތުރިދާނެކަމުގެ ބިރުއޮތުމުން ނެރުނު އެލާޓެއް ކަމަށެވެ.\nޑަބްލިއުއެޗްއޯގެ ޑިރެކްޓަރު ޖެނެރަލް ޓެޑްރޯސް އަދަނޮން ވިދާޅުވީ ބަލިކަށި ސިއްހީ ނިޒާމު ހުރި ގައުމުތަކަށް މި ބަލި ފެތުރިއްޖެނަމަ އޭގެ ސަބަބުން ކުރާނެ ގެއްލުން އަންދާޒާ ވެސް ކުރަން ދަތި ކަމަށެވެ.\nކޮރޯނާވައިރަސް އާއި ގުޅިގެން ދުނިޔެއަށް ކުއްލި ނުރައްކަލުގެ ހާލަތު އިއުލާންކުރި ނަމަވެސް ޗައިނާ އަށް ދަތުރު ކުރުން މަނާކުރުމާއި، ޗައިނާ އާއި އެކު ވިޔަފާރިގެ މުއާމަލާތްތައް ކުރުން ފަދަ ފިޔަވަޅެއް އަޅަން އަދި ނުފެންނަ ކަމަށް ޑިރެކްޓަރު ޖެނެރަލް ޓެޑްރޯސް އަދަނޮން ވިދާޅުވިއެވެ.\nކަރަންޓީނުގައި ތިބި ދަރިވަރުންނަށްވެސް އިމްތިޚާނުގައި ބައިވެރިވެވޭނެ\nމި ވައިރަސް މިހާތަނަށް ޗައިނާގެ 7000 އަށްވުރެ ގިނަ މީހުންނަށް ޖެހިފައިވާއިރު، 170 މީހަކު ވަނީ މިހާތަނަށް މި ވައިރަސްގައި ޗައިނާ އިން މަރުވެފައެވެ. އަދި ޗައިނާ ފިޔަވައި އެހެން ގައުމުތަކުން ވެސް މި ވައިރަސް ޖެހިފައިވާ މީހުން އަންނަނީ ފެންނަމުންނެވެ.


SunOnline: "Aashiqui 3" nerenee kamah bune fethuri vaahakaige hageegaiy miothee!\n"އާޝިގީ 3" ނެރެނީ ކަމަށް ބުނެ ފެތުރި ވާހަކައިގެ ހަގީގަތް މިއޮތީ!\nފާޠިމަތު ރާޔާ ރައޫފް 15 Dec 2021, 08:28\nޑައިރެކްޓަރ އަދި ޕްރޮޑިއުސަރ މަހޭޝް ބަޓް\nއާޝިގީގެ ނަމުގައި ނެރޭ ތިން ވަނަ ފިލްމު ބެލުންތެރިންނާ ހަމައަށް އަންނަނީ ކަމަށް ބުނެ މީގެ ދުވަސްކޮޅެއް ކުރިން މީޑިއާގައި އެތައް ވާހަކަތަކެއް ވަނީ ދެކެވިފަައެވެ. ނަމަވެސް އެ ވާހަކަތަކުގައި އެއްވެސް ހަގީގަތެއް ނެތްކަން މިހާރު ވަނީ ފަޅާއަރާފައެވެ.\nއެތައް ރިޕޯޓުތަކަކުން ފެނިގެން ދިޔަ ފަލަ ސުރުހީތަކުގައިވާ ގޮތުން އާޝިގީ ތިނެއްގެ މަސައްކަތްތައް ކުރިއަށްދާކަމަށާއި ބެލުންތެރިންނާ ހަމައަށް ވަރަށް އަވަހަށް ފިލްމް ނެރޭނެކަމަށް ބުނެފައިވެއެވެ. އަދި އާޝިގީގެ ސަފުހާތަކުން ސިދާތް މަލޯތުރާއާއި ވަރުން ދަވަން ފަދަ ތަރިންނަށް ޖާގަ ނުލިބިފައިވާއިރު އެއިރު ދެކެވުނު ވާހަކަތަކަށް ބަލާއިރު އާޝިގީ ތިނެކުން ފެނިގެންދާނީ ބޮލީވުޑްގެ ތަރި ސުނިލް ޝެޓީގެ ދަރިފުޅު އާހަންއެވެ. ވީއިރު މިހާ ހިސާބަށް ވާހަކަތައް ގޮސްފައިވާއިރު ބެލުންތެރިންގެ މެދުގައި އާޝިގީ ތިނެކާ މެދު ވަނީ އެތައް ސުވާލުތަކެއް އުފެދިފައެވެ.\nބޮލީވުޑްގެ މަޝްހޫރު ޕްރޮޑިއުސަރު މަހޭޝް ބަޓް އިންޑިއާގެ އީޓައިމްސްއަށް ދިން އިންޓަވިއުއެއްގައި އޭނާ ވަނީ އާޝިގީ ތިނެކާ ބެހޭގޮތުން މީޑިއާގައި ދެކެވުނު ވާހަކަތަކަށް އަލިއަޅުވާލައި އެކަމަށް ރައްދު ދީފައެވެ. މަހޭޝް ބުނެފައިވާ ގޮތުން އާޝިގީގެ ތިން ވަނަ ބައެއް އުފެއްދުމަށް އަދި އެއްވެސް ވަރަކަށް ތަައްޔާރުނުވެއެވެ. އޭނާ ބުނެފައިވަނީ އާޝިގީ ތިނެއް އުފެއްދުމުގެ އެއްވެސް ޕްލޭނެއް އަދި ނެތްކަމަށެވެ. އަދި އިންޑަސްޓްރީން ފާހަގަކުރާ މޮޅު ފިލްމެއް ތައްޔާރުކުރާނަމަ ވާހަކައާއި ސްކްރިޕްޓް ބޭނުންވާނެ ކަމަށާއި އެފަދަ އެއްވެސް ތައްޔާރީއެއް ނުވާކަމަށް އޭނާ ބުނެފައިވެއެވެ.\nއާޝިގީގެ ފުރަތަމަ ފިލްމުން ފެނިގެން ދިޔައީ ރާހުލް ރޯއީއާއި އަނޫ އަގަރްވާލެވެ. މި ފިލްމް 1990 ވަނަ އަހަރު ނެރެފައިވާއިރު ބެލުންތެރިންގެ ބޮޑު ތަރުހީބެއް މި ފިލްމަށް ލިބިފައިވެއެވެ. އަދި ފިލްމް ޑައިރެކްޓް ކޮށްފައިވަނީ މަހޭޝް ބަޓެވެ.\nއާޝިގީ ދޭއް 2013 ވަނަ އަހަރު ބެލުންތެރިންނާ ހަމައަށް ނެރެފައިވާއިރު ފިލްމުން ފެނިގެން ގޮސްފައިވަނީ އަދިތުޔާ ރޯއީއާއި ޝްރައްދާ ކަޕޫރެވެ. މި ފިލްމަށާއި ފިލްމްގެ ލަވަތަކަށް ބޮޑު ތަރުހީބެއް ލިބިފައިވާއިރު ފިލްމް ޑައިރެކްޓްކޮށްފައިވަނީ މޯހިތު ސޫރީއެވެ. އާޝިގީ ތިނެކުން ފެނިގެންދާނެ ތަރިއަކާ މެދު ސުވާލު އުފެދޭއިރު ތިން ވަނަ ބައެއް ނެރޭނެ ކަމާމެދުވެސް މިހާރު ވަނީ ސުވާލު އުފެދިފައެވެ.\nޝަނާޔާ ކަޕޫރު ގަތީ 80 ލައްކަ ރުޕީސްއަށްދޭ ކާރެއް


Raees Kulli Gothakah Aa Rashah - Vaguthu\nރައީސް އިބްރާޙީމް މުހައްމަދު ޞާލިޙް މިރޭ ދަންވަރު ކުއްލި ގޮތަކަށް އާ ރަށަށް ވަޑައިގެންފިއެވެ.\nރައީސް އާ ރަަށަށް ވަޑައިގެންފައިވަނީ މިރޭ 12:35 ހާއިރު ކަމަށް މަޢުލޫމާތު ލިބެއެވެ.\nއެމަނިކުފާނު އާ ރަށަށް ވަޑައިގެންނެވިއިރު ޖުމްހުރީ މައިދާނާއި ގުޅިފައި ހުރި ހުރިހާ މަގެއް އޮތީ ބަންދުކޮށްފައެވެ.\nމަންޒަރު ދުށް މީހަކު ބުނީ ރައީސް މުލިޔާ ގެއިން ނިކުމެ ވަޑައިގެންނެވި ފަހުން މުލިޔާ ގޭގައި ހުރި ހުރިހާ ވެހިކަލްތަކެއް ބޭރަށް ނެރުނު މަންޒަރު ފެނުނު ކަމަށެވެ. އަދި އެވަގުތު އެ ސަރަހައްދުގައި މީހަކު ހުއްޓަސް، ހަތިޔާރު އެޅި ސިފައިން އެމީހަކު ފާސްކުރި ކަމަށެވެ.\n"އަޅުގަނޑު ގެ ކައިރީގައި ހުއްޓާ ފަހަތުން އައިސް ގޮވާފަ ބުނީ ކަލޭ ކޮންތާކަށްހޭ ތި ދަނީ. ހަމަ މިހާރު ދާށޭ، ވަރަށް ގޯސް ވެގެންނޭ މިއުޅުނީ." ވަގުތު އަށް މަޢުލޫމާތު ދިން ފަރާތުން ބުންޏެވެ.\nރޭ އިރު އޮއްސުނުއިރުން ފެށިގެން ފުލުހުންނާއި ސިފައިން ދަނީ ޚާއްސަ ތަމްރީންތަކެއް ހަދަމުންނެވެ. މިތަމްރީންތަކަކީ ދުރާލާ އެއްވެސް އިންޒާރެއް ލިބިގެން ކުރިޔަށްދާ ތަމްރީންތަކެއް ނޫން ކަމަށް އެފަރާތްތަކުން ހާމަކުރެއެވެ.\nމެއި 23, 2019 02:12\nސާބަސް!އެ ވަޑައިގެންނެވީ ކުއްލި ގޮތަކައް ހާރު ކާން!\nމެއި 23, 2019 02:22\nލަހެއްނުވިތާ އެއްކަލަ ގަނޑުވަރުގެ ބޭނުން ޖެހުނުލެއް ރަގަޅުފެން ވަރަކަށް ހަދާފަ ހުރި ކަންވެސް ރަގަޅެއް ނު ހަމަޖެހިލައިގެންނިދާލެ ވޭނެވިއްޔަ ، ކުއްލި އަކަށް ވަޑައިގަތުން ވެސް ވާނީ ތަމްރީނު ގެ ބަޔަކަށް ތޯއްޗެ\nމެއި 23, 2019 02:38\nއެއީ ޓްރެއިނިންގ ގެ ބައެއް. ރައީސް ވެސް ޖެހޭނެ ބައިވެރިވެ ވަޑައިގަންނަވަން.\nމެއި 23, 2019 02:39\nމި ސަރުކާރު ވެއްޓޭކައް ދެން މާގިނަދުވަހެއް ނެތް. ވެއްޓެނީ ވެއްޓެނީ ވެއްޓެނީ....\nމެއި 23, 2019 02:42\nކިހިނެތް ވާންބާ މި އުޅެނީ\nމެއި 23, 2019 02:54\nރައީސް ޔާމިން ބޮޑީގާޑުން ގެންގުޅޭތީވެ މަލާމަތް ކުރި އެމްޑީޕީ ބައިގަނޑުގެ ބޮޑު ބޯ ގެ ހާލުމާދެރަ..... އެކަމަކު އެމްޑީޕީ ބައިގަނޑައް މިހާރު އޯކޭ.... ލޮލް\nމެއި 23, 2019 02:56\nޜަގަޅު ވާހަކައެއް ނޫން. ސިފައިންގެ ތަމްރީނެއް ކުރިއަށް ދިޔައީ.\nމެއި 23, 2019 03:03\nމިޔަށްކިޔަނީ ޕޮލިޓިކްސް... ސަރުކާރުތަކުން އާންމުކޮށް ބޮޑުކަމެއް ހިންގާލަންވީމަ ސީންއެއްކުޅެލާނީ.. އޭގަ އެކިފަހަރު ބޭނުންކުރަނީ އެކި ޒާތުގެމީހުން.. ދެން ބަލާނީ ރައްޔިތުންގެ ރިއެކްޝަން... ދެން އެއަށްފަހު ސަރުކާރުން އެކުރާކަމެއް ކޮށް ނިންމާލާނެ ރައްޔިތުންތައް މިބުނާ ސީންގެތެރޭ ބިޒީކޮށް ތިއްބާ\nމެއި 24, 2019 12:55\nރައްޔިތުންނަށް ޖެއްސުން ކުރަނީއޭތަ ތިބުނީ.\nޢަލީ ޒިޔާދު އަދި އަމީން އިބުރާހިމް. ހޯރަފުށި.\nމެއި 23, 2019 03:54\nޔަގީނުންވެސް ނުރަށްކަލެއް އެބަ އުޅޭ. ރައްއިތުންނަށް ސާފު މައުލޫމާތު ދިނުމަށް ސަރުކާރަށް ގޮވާލަން.\nމެއި 23, 2019 04:05\nއެމީހުން ގޮވި ގޮވެލި އެމީހުންނާ އަރާ ހަމަކުރަނީ\nމެއި 23, 2019 04:11\nކަލޯ ޔާމީނުގެ ހިމާޔަތުގައި ބަޑިހިފައިގެން މުޅިމާލޭގައި ސިފައިން\nމެއި 24, 2019 12:57\nހެހެހެ ދޮގެއް ނޫން\nމެއި 23, 2019 04:40\nއަނިޔާވެރިކަން އިތުރުވެ ވެރިމީހާއާއި ހަމައަށްވެސް އަނިޔާވެރިކަން ފޯރަނީ،\nމެއި 23, 2019 04:59\nއަންނި ގެ ނުބައި ރޭވުމެއްގެ ނުރައްކަލެއް އިޅެނީބާ..؟ އަޑިނުބައި....!\nމެއި 23, 2019 05:13\nކޮމެޓީ އެއް ހަދާފަ ސެލްފީއެްް ނަގަން\nމެއި 23, 2019 05:19\nއެވެސް ހަމަ ޓުރޭނިންގެ ބަޔެކޭ މިކަހަލަ ހަބަރު ޖަހާކައްވެސްނުވާނެ އެންނު\nމެއި 23, 2019 05:40\nސިފައިން ހަދާނީ ހުސް ދޮގު\nމެއި 23, 2019 06:05\nޢާ ރަށަކީ ރައީސް ޗުއްޓީ ހަދާ ރެސްޓް ކުރާ ރަށެއް ދެން ކޮބާ މައްސަލަ އެއް ޖަހާނެ ހަބަރެއް ނެތިއްޔާ މާރުކޭޓައް ގޮސް އެތާ ތަކެތީގެ އަގުތައް ޖަހާބަލަ\nމެއި 23, 2019 06:56\nކާލި ލާރިގަނޑު ގިނަވީމަ މީޑިއާ ސަމާލުކަން އެހެންދިމާއަކަށް އަބުރާ ލަނީނޫންބާ؟\nމެއި 23, 2019 07:40\nމެއި 23, 2019 09:26\n"އަޅުގަނޑު ގެ ކައިރީގައި ހުއްޓާ ފަހަތުން އައިސް ގޮވާފަ ބުނީ ކަލޭ ކޮންތާކަށްހޭ ތި ދަނީ. ހަމަ މިހާރު ދާށޭ، ވަރަށް ގޯސް ވެގެންނޭ މިއުޅުނީ." މީތި ސަޅި\nމެއި 23, 2019 09:28\nވެގެން އުޅޭ ގޮތެއްވެސް ރައްޔިތުން ކައިރީގަ ބުނީމަ ދޯ އިނގޭނީ !\nމެއި 23, 2019 09:31\nސިކިއުރިޓީއާ ބެހޭ ހުރިހާ އިދާރާއަކުންވެސް ބުނަނީ އާދަޔާ ޚީލާފުކަމެއް ނެތްކަމަށް ދެންމިވަނީ ކީއްތަ ދޮގުހެދިޔަސް ތިވަރުބޮޑު\nމެއި 23, 2019 09:49\nނަސީބެއްނު އާރަށުގާ ޔާމީނު ގަނޑުވަރެއް އަޅައިދިންކަން.\nކޮބާ މަހުލޫފު އިބޫ ގަނޑުވަރުތެރޭއުޅޭމަންޒަރު ފެންނަ ވީޑިއޯއެއް ޢާއްމުކޮށްބަލަ.\nމެއި 23, 2019 09:57\nތިޔަށް ކިޔާ އުޅެނީ ޕޮލިޓިކްސް\nމެއި 23, 2019 09:58\nމިވެސް ހަބަރެއް ދޯ ގަދަ!!!!\nމެއި 23, 2019 10:00\nވަގުތުން މީހުންގެ ތެރޭ ނަފްރަތާ، ޝައްކާ ވަހުމް އުފައްދަން ތި ކުރާ ކަންކަން ހުއްޓާލަންޖެހޭ. އަދި މީ ރަމަޞާން މަސްކަން ދަނެ ދޮގު ހެދުންވެސް ހުއްޓާލަންޖެހޭ.\nމެއި 23, 2019 10:36\nވަކިބަޔަކު ނޭނގޭ ބަޔަކުވަނީ ދެދުވަހެއްގެތެރޭ ރާއްޖޭގެ މީހުން އުޅޭރަށެއްގަ ނޫނީ ރިސޯޓެއްގަ ގޮއްވާލުމެއް ގޮއްވާލާނެކަމުގެ އިންޒާރުދީފަ އެހެންވެ އެކަމާ ރާއްޖޭގެ ސަލާމަތީ ބާރުތައް ތެޅިފޮޅެނީ\nމެއި 23, 2019 10:41\nމަހުލޫފު މިހާރު އާރަށު ގަނޑުވަރު އޯކޭ ދޯ؟\nމެއި 23, 2019 10:49\nރައީސް ޔާމީން ގަޑުވަރު އެޅުއްވީމަ ރަގަޅުވީ އިބޫ އަކަށްނު،،،، މިހާރު އެއޮތީ ގަޑުވަރުގަ،،،،،،،ވިސްނުންތެރިން ރޭވިގެން ކަންކުރާނީ އެމްޑީޕ÷ބައިގަޑަކައް ނޭގޭނެ ކަމެއްކުރާކައް ލާރިކާން ނޫނީ\nމެއި 23, 2019 12:16\nތިޔައީ ތެދެއް ކަމުގައިވާނަމަ ވެދާނެ އާދަޔާ ޚިލާފު ގޮތް ނޭގޭ ގޮތަށް ހިނގާފައިވާ ކަންކަމުގެ ހޭލެ މޭލަ ވާ ކަމެއް އެރަށުގައި ފެނިގެން އެތަން ބައްލަވަން ކުރައްވާ އާދަޔާޚިލާފު ދަތުރެެއްކަމުގައިވެސް. ނޫނީ ބޮޑު ކަމެއް ދިމާވާން އުޅެނީ ކަމަށްވެސް\nމެއި 23, 2019 13:27\nމިހާރު މިއުޅެނީ ގޭމެއް ޖައްސަން، ތިތަ ކުރަން އުޅޭ ކަމަކީ އިންޑިއާގެ މިލިޓަރީ ދިވެހި ފަސްގަނޑުގައި ޑިޕްލޮއިކުރަން ޖައްސައިގެން އުޅޭ ގޭމެއް. ވަރަށް އަވަހަށް ދިވެހިންނަށް ފެނިފެންދާނެ މި ބުނި މަންޒަރު..\nމެއި 23, 2019 14:25\nއިބޫ ރޭ ކުއްލިއަކަށް އާރަށަށް ދިޔައީ ރައީސް ޔާމީން އާރަށުގައި ހަދާފައި ހުރި ގަނޑުވަރަށް ބޮޑުކަމުގައި ގޮސްލަންވެގެން! ވެރިކަމަކީ ކީހާވަރެއްގެ ކަމެއް ކަން އެގުނީމާ ހަމަ ގުޅާ ގުޅާ ކޮށް ބޮޑުކަމު ދެވެނީ!\nމެއި 23, 2019 14:38\n"އަޅުގަނޑު ގެ ކައިރީގައި ހުއްޓާ ފަހަތުން އައިސް ގޮވާފަ ބުނީ ކަލޭ ކޮންތާކަށްހޭ ތި ދަނީ. ހަމަ މިހާރު ދާށޭ، ވަރަށް ގޯސް ވެގެންނޭ މިއުޅުނީ."\nމެއި 23, 2019 17:10\nމެއި 23, 2019 21:43\nޙަޖަމުނުވެގެން އުޅޭ ވައްތަރު ހާދަޖަހައޭ.. .....\nމެއި 24, 2019 01:54\nކޮބާތަ ތިއުލެނީބިރުން ރަޖާލާން ދެން އޮވޭ6ފަރާތުން ރައިފަލް ހިފާފަ ބިއްލޫރިކޮށީގަ ހުންްއައިސްގެން\nމެއި 24, 2019 10:04\nރައީސް ވެސް ޖަހާނެ މިކަހަލަ ސަކަރާތް !! އަޅެ ދޮގެއްތޭ ؟؟\nމެއި 24, 2019 12:53\nފަރުވާ ހޯދަމުންދާ ސިކުނޑީގެ ބައްޔަށް ފަރުވާ ލިބޭ ތަނެއް އާރަށުގައި ހުންނަނީބާ


Maa baarugadha kuraathee Facebook ah America inn dhauvaakoffi | Mihaaru\nވާދަވެރިން ދުއްވާލަން އުޅޭ ކަމަށް ބުނެ ފޭސްބުކަށް އެމެރިކާ އިން ދައުވާކޮށްފި\n11 ޑިސެމްބަރ 2020 - 08:15\nދުނިޔޭގެ އެންމެ ނުފޫޒުގަދަ އެއް ސޯޝަލް ޕްލެޓްފޯމް ފޭސްބުކުން ވާދަވެރިން ދުއްވާލަން މަސައްކަތްކުރާ ކަމަށް ބުނެ އެމެރިކާ ސަރުކާރުން ފޭސްބުކަށް ދައުވާކޮށްފި އެވެ.\nމާކް ޒަކަބާގްގެ ފޭސްބުކަށް ވައިޓް ހައުސް ދޫކުރައްވަން ޖެހިވަޑައިގެންފައިވާ ޑޮނަލްޑް ޓްރަމްޕްގެ ސަރުކާރުން ދައުވާކުރި އިރު، ފޭސްބުކާ ދެކޮޅަށް އެމެރިކާގެ 48 ސްޓޭޓަކުން ޝަކުވާ ހުށަހަޅާފައިވެ އެވެ. މިކަމާ ބެހޭ ގޮތުން ފެޑެރަލް ޓްރޭޑް ކޮމިޝަން (އެފްޓީސީ) އިން ބުނީ ފޭސްބުކުން ދަނީ އުސޫލުތަކާ މުޅިން ހިލާފަށް ވާދަވެރިންގެ ދައުރު ނައްތާލައި، މޮނޮޕޮލީގެ މައްޗަށް ވިޔަފާރި ބައްޓަންކުރަމުން ކަމަށެވެ.\nއެހެން ބައެއް ޕްލެޓްފޯމްތައް ފޭސްބުކްގެ މުށުތެރެއަށް ލަމުންދާ ކަމަށް ބުނެ އިތުރު ދައުވާއެއް ވެސް ކޮށްފައިފައިވެ އެވެ. އެގޮތުން ވަޓްސްއެޕާއި އިންސްޓަގްރާމާ ގަނެ އެ އެއްޗެހީގެ ވާދަވެރިކަން ވެސް ނައްތާލާފައިވާ ކަމަށް ބުނެފައިވެ އެވެ. ފޭސްބުކުން ވަޓްސްއެޕް 19 ބިލިއަން ޑޮލަރަށް ގަތީ 2014 ގަ އެވެ. އަދި ބިލިއަން ޑޮލަރަށް އިންސްޓަގްރާމް ގަތީ 2012 ގަ އެވެ.\nމިއާ އެކު ތިން ޕްލެޓްފޯމާ އެކު ފޭސްބުކްގެ އަގު މިހާރު 800 ބިލިއަން ޑޮލަރަށް އަރާ ކަމަށް ވެސް ދައުވާގައި ބުނެފައިވެ އެވެ.\nފޭސްބުކަށް ދައުވާކުރަން އެފްޓީސީން ވޮޝިންޓަން ޑީސީ ފެޑެރަލް ކޯޓަށް ހުށަހެޅީ ބުދަ ދުވަހު އެވެ.\nމޮނޮޕޮލީގެ މައްސަލާގައި ފޭސްބުކަށް ދައުވާކުރާ މައްސަލާގައި ނިއު ޔޯކްގެ އެޓާނީ ޖެނެރަލް ލެޓިޓިއާ ޖޭމްސް ވިދާޅުވި ގޮތުގައި ފާއިތުވި 10 ވަރަކަށް އަހަރު ފޭސްބުކްގައި މޮނޮޕޮލީގެ ވަކި ވަރަށް ބޮޑަށް ހިއްޕާލައިފަ އެވެ.\n"ކުދި ވިޔަފާރިތައް [ސޯޝަލް ޕްލެޓްފޯމްތައް] އިނދަޖައްސާލުުގެ ރޫމެއް ފޭސްބުކްގައި އޮތީ. އެއަށް ލިބޭ އާމްދަނީން ބޮޑު ބައެއް ދުއްވާލަނީ ވެސް އެފަދަ ޕްލެޓްފޯމްތައް ދުއްވާލަން،" އޭނާ ވިދާުވި އެވެ.\nފޭސްބުކްގެ ވެރިޔާ މާކް ޒަކަބާގް.\nފޭސްބުކަށް ކުރާ ދައުވާގައި ވަނީ އެ ކުންފުނީގެ މޮނޮޕޮލީ ހުއްޓުވައި، ވިޔަފާރީގެ ތެރޭގައި ވާދަވެރިކަން އޮންނާނެކަން ކަށަވަރުކޮށްދީ، ކުދި ޕްލެޓްފޯމްތަކުގެ ބާރު އަތުލަން އެފްބީން ކުރާ މަސައްކަތްތައް ވެސް ހުއްޓުމަކަށް ގެނެސްދޭން އެދިފަ އެވެ.\nމިކަމާ ބެހޭ ގޮތުން ފޭސްބުކުން ބުނީ އެ ކުންފުންޏާ ދެކޮޅަށް ކުރާ ދައުވާ ދިރާސާކުރަމުން އަންނަ ކަމަށެވެ.\n"އެއަށް ފަހު އަހަރެމެން މި މައްސަލާގައި ދެކޭ ގޮތް ހާމަކުރާނަން،" ފޭސްބުކުން ބުންޏެވެ.\nމިދިޔަ އޮކްޓޯބަރު މަހު 11 ސްޓޭޓަކުންނާއި ޖަސްޓިސް ޑިޕާޓްމަންޓުން ވަނީ ގޫގުލްގެ އެންޓިޓްރަސްޓް މައްސަލަތަކެއް ވެސް ކޯޓަށް ހުށަހަޅައިފަ އެވެ.\nފޭސްބުކް ސޯޝަލް މީޑިއާ މާކް ޒުކަބާގް އެމެރިކާ


އިންސާނީ ވަގުފާރީގެ އުކުޅަކަށް ޓިކް ޓޮކް އިންސާނީ ވަގުފާރީގެ އުކުޅަކަށް ޓިކް ޓޮކް\nއިންސާނީ ވަގުފާރީގެ އުކުޅަކަށް ޓިކް ޓޮކް\nއެމެރިކާގައި ހުންނަ ޓިކް ޓޮކުގެ ރަސްމީ އިދާރާ / ފައިލް ފޮޓޯ: ރޮއިޓަރސް\nމީސްމީޑިޔާގެ މަޝްހޫރު އެޕެއްކަމަށްވާ ޓިކް ޓޮކް ބޭނުންކޮށްގެން އިންސާނީ ވަގުފާރީގެ މުޢާމަލާތްތަކެއް ހިންގި 11 މީހުން ބަންގްލަދޭޝުގެ ފުލުހުން ހައްޔަރުކޮށްފިއެވެ.\nބަންގްލަދޭޝުގެ ފުލުހުން ބުނެފައިވަނީ ރާފިޒުލް އިސްލާމު ރިޑޮޔީ ނަމަކަށް ކިޔައި މީހަކު ޓިކް ޓޮކް ބޭނުންކޮށްގެން ޒުވާން އަންހެން ކުދިންނަށް އޮޅުވާލައިގެން އިންޑިޔާގެ ހަށިވިއްކުމުގެ ވިޔަފާރީގައި ބައިވެރިކޮށްފައިވާކަމަށެވެ. ޓިކް ޓޮކް ރޮޑޮޔީގެ ނަމުން މަޝްހޫރުކަން ހޯދާފައިވާ އެ މީހާވަނީ މޮޑެލް ކުރުމުގެ ދާޢިރާއިން ފުރުޞަތު ހޯދާދޭނެކަމަށް ބުނެ ގިނަ އަންހެން ކުދިންތަކަކަށް އޮޅުވާލާފައިވާކަމަށް ބަންގްލަދޭޝުގެ ފުލުހުން ބުނެއެވެ. އެގޮތުން ރިޑޮޔީވަނީ ގިނަ ޢަދަދެއްގެ އަންހެން ކުދިން އިންޑިޔާގެ ދެކުނުގެ ސަރަޙައްދުތަކަށް ފޮނުވާފައި ހަށިވިއްކުމުގެ ވިޔަފާރީގައި ބައިވެރިކޮށްފައިކަމަށް ބަންގްލަދޭޝުގެ ފުލުހުން ބުނެއެވެ. ހައްޔަރުކޮށްފައިވާ 11 މީހުންގެ ތެރެއިން9މީހުން ހައްޔަރުކޮށްފައިވަނީ ބަންގްލަދޭޝުންކަމަށާއި އަނެއް2މީހުން ހައްޔަރުކޮށްފައިވަނީ އިންޑިޔާގެ ބެންގަލޫރުންކަމަށްވެސް ބަންގްލަދޭޝުގެ ފުލުހުން ބުނެފައިވެއެވެ.\nއިންސާނީ ވަގުފާރީގެ މުޢާމަލާތަކެއް ހިންގާކަމުގެ ތުޙްމަތުގައި މީގެ ދުވަސްކޮޅެއް ކުރިން ބަންގްލަދޭޝުގެ ހުޅަނގުދެކުނު ސަރަޙައްދީ ރޮނގު ކައިރިން2މީހަކުވަނީ ހައްޔަރުކޮށްފައެވެ. ޢުމުރުން 17 އަހަރާއި 22 އަހަރާ ދެމެދުގެ 1،000އަށްވުރެ ގިނަ ކުދިން އިންސާނީ ވަގުފާރީގެ މުޢާމަލާތަކުގައި ބޭނުންކޮށްފައިވާކަން އެ މީހުންވަނީ އިޢްތިރާފުވެއެވެ. ބަންގްލަދޭޝުގައި ޙަރަކާތްތެރިވާ އިންސާނީ ވަގުފާރީގެ ބޮޑު ނެޓުވޯކެއް އަތުލައިގެންފައިވަނީ މިދިޔަ މެއި މަހުގެ ތެރޭގައި އަންހެނަކަށް ޖިންސީ ގޯނާކުރާ ވީޑިޔޯއެއް އެ ޤައުމުގައި ދަޢުރުވުމުން ފުލުހުން ފެށި ތަޙްޤީޤުތަކުގެ ދަށުންނެވެ.\n2019ވަނަ އަހަރުން ފެށިގެން ބަންގްލަދޭޝުގައި ޓިކް ޓޮކް ބޭނުންކުރާ މީހުންގެ ޢަދަދުވަނީ ވަރަށް ބޮޑަށް އިތުރުވެފައެވެ. އެކަމުގެ ނާޖާއިޒު ފައިދާ ނަގައިގެން ފަޤީރު ޢާއިލާތަކަށް ނިޞްބަތްވާ އަންހެން ކުދިންނަށް އޮޅުވާލައިގެން އިންސާނީ ވަގުފާރީގެ މުޢާމަލާތަކުގައި އެ ކުދިން ބޭނުންކުރުންވަނީ ޢާންމުވެފައެވެ. އެ ގޮތުން މުއްސަނދިކަމާއި މަޝްހޫރުކަމުގެ ދަޅަދައްކައިގެން އެ ކުދިން ބޭނުންކޮށްފައިވަނީ ހަށިވިއްކުމުގެ ވިޔަފާރީގެ ތެރޭގައެވެ.


ހިތުގެ ކޮންމެ ވިންދެއްގައި – 1 – | Esfiya - Dhivehi Vaahaka Site\nކަޅުކުލައިގެ ފެރާރީ ކާރުން ނުކުތް ޒުވާނާއަށް އެތަކެއް ނަޒަރުތަކެއް ހުއްޓިފައިވެއެވެ. ބައެއް މީހުންގެ ދެލޯ އެ ރީތި ސޫރައަށް ތައުރީފުކުރަމުން ދިޔައިރު އަނެއްބައި މީހުންގެ ދަހިވެތި ނަޒަރު އެ ޒުވާނާގެ ރީތިކަމަށް ހުއްޓެމުންދިޔައެވެ. ނަމަވެސް މިއިން ކަމަކާ މި ޒުވާނާ އަޅާލިހެނެއް ހީޔެއްނުވެއެވެ. އާދަވެފައިވަނީ ކަންނޭގެއެވެ. ކާރުގެ ދޮރުޖަހާލަމުން އެޒުވާނާ ހިނގައިގަތީ ކުރިމަތީގައިހުރި ކަޅާއި ހުދުކުލައިގެ ފަންސަވީސްބުރީގެ ހޮސްޕިޓަލްތެރެއަށް ވަންނާށެވެ. އެހާދުރުންވެސް އެ ހޮސްޕިޓަލުގެ ދަޅަ ދުރަށް ވިދަމުން ދިޔުމުން އެއީ ބިއްލޫރިކަން ކޮންމެ މީހެއްގެ ހަވަނަ ހިއްސު ދެނެގަންނާނެކަން ގައިމެވެ.\nލައިގެންހުރި ކަޅުކުލައިގެ ޖިންސްގެ ޖީބަށް އެއް އަތް ޖަހާލަމުން އަނެއްއަތުން ހަނިކޮއްލެވިފައިވާ ކަޅުކަންގަދަ ކަޅިގެ ތޫނުވިދުވަރާއި، އެ ދެލޮލުން އެހެން މީހުންނަށް ކުރަމުންދިޔަ އަސަރުތަށް ނެތިކޮއްލީ ކަޅުކުލައިގެ އައިނަކުން އެ އަސަރުގަދަ ދެލޯ ފޮރުވާލެވުމުންނެވެ. ހުދުކުލައިގެ ގަމީހުގެމަތިން ކަޅުކަންގަދަ ކޯޓެއްލާފައިހުރުމުން އެޒުވާނާގެ ފިރިހެންވަންތަކަން އިތުރުކޮއްދީފައިވެއެވެ. ކަޅުދެލިކޮޅެއްފަދަ ފަން އިސްތަށިގަނޑު ލައިގެންހުރި އެއްޗީހާއި ގުޅޭގޮތަށް ސްޓައިލް ކޮއްލެވިފައިވުމުން ވަރަށްވެސް ފުރިހަމައެވެ.\nކަރުގައި އަޅާލެވިފައިވާ ކަޅު ޓައި ރަނގަޅުކޮއްލަމުން ބޯއަރިކޮއްލާފައި އިސްތަށިގަނޑުތެރޭގައި އެ ފިރިހެންވަންތަ އިނގިލިތައްހިނގާލިއެވެ. ތުނިކޮށް ނަމަވެސް، ތަރުތީބުކަމާއިއެކު ފަޅާފައިވާ ތުނބުޅިން އެޒުވާނާގެ ރީތިކަން އިންތިހާއެވެ. އެންމެ ރީތި ބައްޓަމަކަށްވާ ތުންފަތުގެ ކުލައިން މީހުން ހައިރާންކުރުވާނެތެވެ. އެޒުވާނާ ހިނގަމުންދިޔަ ފިރިހެންވަންތަ ހިނގުމަށްވެސް އެތައްބައެއްގެ ނަޒަރުހުއްޓުނެވެ. އެންމެހާ ނާދިރު ރީތި ސިފަތައްވެސް އެއްކޮއްލައިގެންހުރި ނުރައްކާތެރިދަރަޖައަކަށް ރީތި ޒުވާނެކެވެ.\nހޮސްޕިޓަލްތެރެއަށް ވަދެގެން ދިޔައިރު ހުރިހާ ސްޓާފުންނަކާ މުވައްޒަފުންގެ ނަޒަރުތައް މިރީތި ޒުވާނާއަށް ހުއްޓެމުން ދިޔަނަމަވެސް އެޒުވާނާގެ މޫނުމަތިން އަސަރެއް ފެނިނުލައެވެ. ފޮނިގޮތެއް ހުރީބާއެވެ. ހިނިތުންނުވިތާގައި އެންމެ ކުޑަމިނުން ބަލާވެސްނުލިއެވެ. މުޅި އޮފީހަށް ވެރިވެފައިވާ ފުން ހަމަހިމޭންކަމުގެ ތެރެއިން އިވެމުންދިޔައީ އެ ޒުވާނާ ފިޔަވަޅުނަގާ އަޑެވެ. އެ ޒުވާނާ ލިފްޓަށް އަރައި ދެފަރާތަށް ކެހިފައިވާ ދޮރު ލެއްޕުމާއެކު މުޅިތަން އަޑުގަދަވެގެން ދިޔައިރު ކޮންމެ މީހެއްގެ ދުލުކުރީގައިވެސް ވަނީ އެޒުވާނާގެ ރީތިކަމުގެ ވާހަކައެވެ.\nކެބިންއަށް ވަދެވުމާއެކު ބަންލާފައި ދޮރުޖަހާލިއިރު އެ ޒުވާނާގެ އަތްވަނީ މުއްކަވާލެވިފައެވެ. ނަމަވެސް ހަމަޖެހެން މަސައްކަތްކުރަމުން މޭޒު ވަށާލަމުންގޮސް އެ ޒުވާނާ ހުދުކުލައިގެ ގަމީހުގެމަތިން ލައިގެންހުރި ކަޅުކުލައިގެ ކޯޓު ބާލާފައި ބޮޑު ލެދާރ ގޮނޑީގައި އަޅުވާލިއިރުވެސް ހުރީ ކަޅުކަންގަދަ އެ ވަރުގަދަ ބުމަ ގޮއްޖަހާލައިގެންނެވެ. ގޮނޑީގައި އިށީންނަމުން އެއްއަތުން ކަރުގައި އަޅާލެވިފައިވާ ޓައީއަށް ކުޑަ ދޫކަމެއް ގެންނަމުން އެ ޒުވާނާ އެބޮޑު ގޮނޑީގެ ތެރެއަށް އޭނާގެ ހަށިގަނޑު ދޫކޮއްލަމުން އެދިގު އެހާމެ ބޯ އެސްފިޔަތައް ލައްޕާލީ ކަޅުދެލިކޮޅެއްހާ ތޫނުވިދުވަރުލީ ކަޅި ފޮރުވާލަމުންނެވެ. ނަމަވެސް ކުއްލިއަކަށް ދަތްތައް ކާރުވައިގަންނަމުން މުއްކަވާލެވިފައިވާ އަތުން ނިކަން ބާރަށް މޭޒުމަތީގައި ޖަހާލިއިރު މުޅި މޭޒުވެސް ގުޑިގެންދިޔައެވެ.\n“ޔާން..ތި ރުޅިގަނޑު މައިތިރި ކޮއްބަލަ…އަދި މީ ފުރަތަމަ ދުވަހެއްނު ހޮސްޕިޓަލްއަށް އައި…މިހާރު ގޭގަކޮން ހަނގުރާމައެއް ކޮއްފަތިއައީ؟..” ހުއްދަހޯދުމެއްނެތި ޔުނާންގެ ކެބިންއަށް ވަތް ޒުވާނާ ދެފަރާތަށް ބޯހަލުވާލަމުން ރުޅިގަނޑު މައިތިރި ނުކުރެވިފައިއިން ޔުނާން ފެނުމުން އަހާލިއެވެ.\nބަލާބެލުމަށް މިޒުވާނާވެސް ވަކި ހުތުރެއްނޫނެވެ. އިސްތަށިގަނޑު ކުރުކޮށް މިޒަމާނުގެ ސްޓައިލަކަށް ކޮށާލެވިފައިވާއިރު ހުރީ މަޑު ބްރައުން ކުލައެއްގައެވެ. އެ ޒުވާނާއަށް ލިބިފައިވާ މަޑު މުށިކުލައިގެ ދެލޮލުންނާއި ހަމުގެ ކުލަ އެޒުވާނާއާ ވަރަށް ގުޅެއެވެ.\n“މިޔަދުވެސް ދޮންމަންމަ ބުނެގެން ޑޭޑް އެއްކަލަ އަންހެންކުއްޖާ ގެއަށް ގެންނަން ދައުވަތުއަރުވައިގެން އެ އުޅެނީ…ދޮންމަންމަ ބުނެއްޖެއްޔާ ގުރުބާންވާން ވެސް ޑޭޑް ހުންނަވާނީ ތައްޔާރަށް…” ދަތްތައް ކާރުވައިގަތްއިރު ރުޅިގަނޑު މައިތިރިނުކުރެވިފައި އިނދެ ޔުނާން އެހެން ބުނިއިރު އަނެއްކާވެސް މުއްކެވިފައިވާ އަތުން މޭޒުމައްޗަށް އެތިފަހަރެއް ވީއްލާލިއެވެ.\nޔުނާންގެ ވާހަކަ އަޑުއަހަން ހުރި ނަހީކްގެ ގާތަށަ ނުލަފާ ހިންޏެއްއައި ނަމަވެސް ހިނިގަނޑު ހިނދާލަން މަޖުބޫރުވީ ޔުނާން އޭނާ ފަންސަވީސްވަނަ ފަންގިފިލާއިންވެސް ތިރިއަށް ހޫރާލަން ފަސްނުޖެހޭނެކަން އެނގޭތީއެވެ.\n“އަދި ތިންދުވަސްވެސް ނުވެ މި އުޅެނީ ޔާން މާލެ އައިތާ…ހާދަ އަވަހަކަށް…” ސީރިޔެސް ގޮތެއް މޫނުމައްޗަށް ވެރިކުރުވަމުން ނަހީކް ބުންޏެވެ.\n“ހެއި ޔާން..މަންމާ!!!..” ކުއްލިއަކަށް ކޮޓަރިއަށް ވަތް އިތުރު ޒުވާނަކު ބުނެލީ ދެލޯ ބޮޑުކޮއްލަމުންނެވެ.\nކޮނޑަށްވުރެ ކުޑަ ތަންކޮޅެއް މައްޗަށް ކޮށާލެވިފައިވާ ކަޅުކަންގަދަ ބުޅި އިސްތަށިގަނޑުވަނީ ރީތިގޮތަކަށް ފުނާއަޅާލެވިފައެވެ. ބޮޑު ދެލޮލަކާއި، ހެޔޮވަރުވަރެއްގެ ދިގުމިނަކާއެކު ބައިމަތިފުޅާ ހަށިގަނޑެކެވެ. އެދެލޮލުގައިވާ ވިދުވަރަކުންނާއި އެ ތުންފަތްމަތިން އަބަދުމެ ފާޅުވާ ފިރިހެންވަންތަ އެހާމެ ހިތްހެޔޮ ހިނިތުންވުން އެތައްމީހުންގެ ދުވަހެއް އުޖާލާކޮއްދެއެވެ.\n“ކޮބާ މަންމަ؟…ޕިސް ޕިސް…އެއީ މަންމައެއް ނޫނޭ ދާން..އެއީ ޔާން އޭ..” އީދާން މަންމާއޭ ބުނުމުން ނަހީކް ކެބިންގެ ތެރެއަށް އަވަސް ނަޒަރެއްދިނެވެ. އެތަނުން އޭނާއާ އީދާން އަދި ޔުނާންގެ އިތުރުން އެހެން މީހެއް ފެންނަން ނެތުމުން ނަހީކް އީދާންގެ ނަޒަރު ޔުނާންއަށް ހުއްޓިފައިހުރުމުން ބުނެލިއެވެ.\n“ސުބުހާނައް ﷲ..ޔާންގެ ކަންފަތުން ދުންއަރަން ފެށިތަ؟..” ތުންފަތުގައި ޝަހާދަތް އިނގިލި ޖައްސާލަމުން ދެލޯބޮޑުކޮއްލާފައި އަމިއްލަ ނަފްސާއި ސުވާލުކުރި ފަދައަކުން އީދާން ބުނެލީ ތަންކޮޅެއް މަޑުންނެވެ.\nނަމަވެސް ކައިރީގައިހުރި ނަހީކްއަށް ވަރަށް ސާފުކޮށް އެއަޑު އިވުނެވެ. ކޮންޓްރޯލުން ނެއްޓިގެންދިޔަ ނަހީކްގެ ހުނުމުގެ އަޑު މުޅި ކެބިން ތެރޭގައި ގުގުމާލައިގެންދިޔައެވެ. ނަހީކް ހޭން ފެށިއިރުވެސް އީދާންހުރީ އެސުވާލަށް ފެތޭނެ ޖަވާބަކާމެދު ވިސްނާންށެވެ.\n“ދުންނާރާވަރުތަ…މިހާރު އޭނީ ގޮވަން ކައިރިވެފަ…އެއްކަލަ އަންހެންކުއްޖާ މިޔަދު ގެޔަށް ގެނެސްގެން އުޅޭތީވެ އޭނީ މުޅި ދުވަސް ހަރާބުވެފަ…” ނަހީކް ހިނިގަނޑު ކޮންޓްރޯލްކުރަމުން އީދާންއަށް ވާނުވާކިޔާދިނެވެ. ވާނުވާއެނގުމާއެކު ތަންކޮޅެއް ދަމާލާފައި އީދާންއަށް ބުނެވުނީ ” އޯވްްހް ” އެވެ. ޔުނާން ކައިރީގައި މަޑުކޮއްލަމުން އީދާން ޔުނާން ކޮނޑުމަތީގައި ޖަހާލިއެވެ.\n“މޭން..އަޅާނުލާބަލަ..އެ އަންހެނާއަކީ އަދި އަޖައިބެއްކަހަލަ މީހެއް..ހަތް އަޖައިބަށް އިތުރުކޮއްލާނެ އިތުރު އެއް އަޖައިބެކޭ އަހަރެން ބުނާނީ..އެހެންނު ދޯ..” ވަރަށް ވިސްނަން ހުރެފައި އީދާން ބުނެލީ ދެލޯ ބޮޑުކޮއްލާފައެވެ. ނަހީކް ހޭންފެށިއިރު ޔުނާން އަޅާވެސްނުލާ އެއިންގޮތަށް އިނީ މޫނުމަތިން އަސަރެއްގެ ހިސާބުވެސް ދައްކާނުލައެވެ.\nހޮސްޕިޓަލްގައި ފުރަތަމަ ދުވަސް ކަމުން ޔުނާންއަށް އެހާ ގިނަ މަސައްކަތެއް ކުރާކަށް ނުޖެހުނެވެ. މިޔަދު ހަތަރުދަމުހެން ހޮސްޕިޓަލުގެ އަންހެންކުދިންގެ ތުންފަތްމަތީގައިވަނީ ޔުނާންގެ ނަމެވެ. އުމުރުން އެންމެ ފަންސަވީސްއަހަރުގައި އޮޕަރޭޝާން ޑޮކްޓަރަކަށް ވެފައި އެހުންނަ ނުރައްކާތެރި ރީތިކަމަކުން މިހާރު ޔުނާންވަނީ މި ހޮސްޕިޓަލުގެ ވިދާ ތަރިކަމުގައި ވެފައެވެ. މި ހޮސްޕިޓަލުގެ ވެރިމީހާގެ ދަރިއަށްވުމުން އެންމެންހެންވެސް ޔުނާންއަށް އިތުރުވެފައިވާ ޝައުގުވެރިކަން ބޮޑެވެ. ޔުނާންއަކީ މިޔަދު ހޮސްޕިޓަލަށްއައި އައު ޑޮކްޓަރަކަށްވުމުން މީޓިންގ އެއް ބާއްވަންޖެހުނެވެ.\nބްލޫމްސް ހޮސްޕިޓަލްއަކީ މުޅި ރާއްޖޭގައިވެސް އެންމެ ނަން މަޝްހޫރު އެއް ހޮސްޕިޓަލެވެ. “ބްލޫމްސް” އޭ ބުނުމުން އެ ހޮސްޕިޓަލާއި އެއީ ކޮންބައެއްކަން ނޭނގޭނީ ވަރަށްވެސް މަދުބަޔަކަށެވެ. އިނގިލިތަކުން ގުނާލެވޭހާ މަދުވާނެކަން ގައިމެވެ. ބްލޫމްސް ހޮސްޕިޓަލް އަކީ ރާއްޖޭ މީހުން ބުނާގޮތުގައި އަދި އަތްނުފޯރާ ފަށަށް އަރާނޭ އެއް ބައެކެވެ.\nތިންގަޑިއިރުގެ ދިގު މީޓިންގް އަކަށްފަހު ޔުނާން އޮފީހުގެ މައިދޮރުން ނުކުންނަމުން ކާރު ޕާކުކޮއްފައި އޮތް ދިމާލަށް މިސްރާބުޖެހީ ކާރު ތަޅުދަނޑިފަތި ޝަހާދަތް އިނގިތެރޭގައި އަނބުރަމުންނެވެ. އޭރުވެސް މަގުމަތީގައި ހަރަކާތްތެރިވަމުންދާ ގިނަބައެއްގެ ލޯތައް ޔުނާންއަށް ހުއްޓެމުންދިޔައީ އާއެއްޗެއް ލޮލަށް ފެނުމުންހެންހީވިއެވެ. މަގުމަތީގައި އޭނާއާދިމާލަށް މީހުންތައް ބަލަމުންދިޔަގޮތުން ހީވަނީ ލޮލުންކާލަފާނެހެނެވެ. ޔުނާން ގާތަށް ހިނިއައެވެ. ބަލަނާވަރަކަށް ބަލާލައިގެން ހިތްހަމަޖައްސައިލާށެވެ. އެއަށްވުރެ މައްޗަށް ދާންއުޅެއްޖެނަމަ އަނދާއަޅިއަށްވެދާނެއެވެ. ކަމެއް ހަނދާންވިފަދައަކުން ޖީބުން ފޯނުނަގާފައި ނަންބަރަކަށް ފިތާލިއެވެ. އެކޮޅުން ކޯލަށް ރިސީވް ކުރަންދެން ޔުނާން ހިނގަމުންދިޔައީ ފޯނާ ނަޒަރުވަކިކޮއްލުމެއްނެތިއެވެ.\nކާރާއި ފުދޭވަރަކަށް ކައިރިއަށް ދެވުނުފަހުން ޔުނާން ސިހުނީ މީހަކު ވަރަށް ބާރަށް ގައިގައި ޖެހިގަތުމުންނެވެ. އަތުގައި އޮތް ފޯނު މާދުރަށް ވިއްސައިގެން ދިޔައިރު އޭނާގެ ގައިގައި ޖެހިފައި ވެއްޓެންދިޔަ އަންހެންކުއްޖާ ވިއްސައިގެން ދިޔުމުގެ ކުރިން ޔުނާން އެ އަންހެންކުއްޖާގެ ހިމަ އުނަގަނޑުގައި އޭނާގެ ފިރިހެންވަންތަ އަތް ވަށާލަމުން އެ އަންހެންކުއްޖާ ޔުނާންއާ ގާތަށް ދަމާލިގޮތުން އެ ކުއްޖާގެ މޫނުޖެހުނީ ޔުނާންގެ ތަނަވަސް މޭމަތީގައެވެ. ހަމަ އެވަގުތު ޔުނާންގެ ތުންފަތްޖެހުނީ އެ އަންހެންކުއްޖާގެ އިސްތަށިގަނޑުގައެވެ. ޖެހުނުހެން ހީނުވެ އެ އަންހެންކުއްޖާ އަވަސް ހަރަކާތަކާއެކު ޔުނާންގެ އަތުތެރެއިން ނިކުންނަން އުޅުނުވަގުތު ފަސްއެނބުރި ފަހަތް ބަލާލަން ބޯ އަނބުރާލީ ފުދޭވަރެއްގެ އަވަސް ހަރަކާތަކާއެކުގައެވެ. އެވަގުތު އެ އަންހެންކުއްޖާގެ ބޯ ޖެހުނީ ޔުނާންގެ ދަތްދޮޅީގައެވެ. ނަމަވެސް ޔުނާންއަށް ތަދު އިޙުސާސް ނުވާފަދައެވެ. ނޫނީ ތަދުވިއެއްކަމަކު ޔުނާން އަޅާނުލީއެވެ. އެ އަންހެންކުއްޖާ އޭނާގެ އަތުތެރެއިން ނުކުންނަން ގަދަހަދަމުންދިޔައީ ފަސްއެނބުރި ފަހަތް ބަލަމުންނެވެ. އެބޮޑު ދެލޮލުގެ ތެރޭގައިވާ އަޅިކުލައިގެ ބިއްލޫރިކޮޅެއްފަދަ ކަޅި ހިމާޔަތްކުރުމުގައި ކަޅުކަންގަދަ ބޯ އެސްފިޔަތައް ހަރަކާތްތެރިވަމުންދިޔައެވެ. ބައްޓަން ރީތި ދިގު ނޭފަތްވަނީ ރަތްވެފައެވެ. ރީތި ބައްޓަމެއްގެ ދޮން މޫނުމަތީގައި ދާތިކިތައް ބަބުޅަމުންދިޔައިރު ކުޑަ ރަތްކަމެއް ވެރިވެފައިވާ މޫނުގެ އެއްފަޅި ފޮރުވާލެވިފައިވަނީ މިނިވަންކަމާއެކު ދޫކޮއްލެވިފައިވާ ކަޅުރޭގަނޑެއްފަދަ އިސްތަށިގަނޑުންނެވެ. އެއްވެސް މޭކަޕެއް ނެތް ރީތި ތުންފަތުގައި ކުދި އަންނާރުތަކެއްފަދަ ހުދު ދަތްތަކުން ތުންފަތުގައި ދަތްއަޅާލިލެއް ބާރުކަމުން އެ ތުންފަތުން ލޭތައް އޮހޮރިގެންފާނެކަހަލައެވެ.\nއެ އަންހެންކުއްޖާ އަދިވެސް މަސައްކަތް ކުރަމުންދިޔައީ ޔުނާންގެ އަތުތެރެއިން ނުކުމެވޭތޯއެވެ. އެ އަންހެންކުއްޖާގެ އުނަގަނޑުގައި ވަށާލެވިފައިވާ ޔުނާންގެ އަތް އިތުރަށް ބާރުވެގެންދިޔައެވެ. ދެން ޔުނާން ހަދާލިގޮތަކުން ކާރުގައި އެ އަންހެންކުއްޖާގެ ބުރަކަށިޖެހިފައި ޔުނާންއާ ކާރާއި ދޭތެރޭގައި އެ އަންހެންކުއްޖާ ފިތިގެންދިޔައެވެ. ރުޅިވެރި ނަޒަރަކުން ޔުނާންއާ ދިމާލަށް ބަލާލިއިރު އެ ބޮޑު ދެލޮލުގައި ކަރުނަތިކިތައް ގިނަވެފައިވެއެވެ.\n“ހަމަ މިހާރު ދޫކުރޭ! ” އެ އަންހެންކުއްޖާ ޔުނާންއަށް އަމުރުކުރީ ލޮލުން ވެއްޓުނު ކަރުނަތިކި ފޮހެލާފައި ޔުނާންގެ ކަޅުކަންގަަދަ ތޫނު ދެލޮލާ ހަތަރުކަޅި ހަމަކޮއްގެންހުރެއެވެ. ޔުނާންއަށް ހައިރާންކަމެއްލިބުނެވެ. އަންހެންކުއްޖަކަށް އިސްއުފުލާލައިގެންހުރެ އޭނާއާ ވާހަކަދައްކާކަށް ނުކެރޭނެއެވެ. ނަމަވެސް މި ނާޒުކު އަންހެންކުއްޖާ އޭނާއަށް އެ އަމުރުކުރީ އޭނާގެ ލޮލާ ހަތަރުކަޅި ހަމަކޮއްގެންހުރެއެވެ. އެ ދެލޮލުން ޖެހިލުންވުމުގެ އަސަރު ފެނުނުގެ ބަދަލުގައި ޔުނާންއަށް ފެނުނީ ރުޅިވެރިނަޒަރެކެވެ. ދުވަހަކުވެސް މީހަކު އޭނާއަށް އަމުރެއްކޮއްފައެއް ނުވެއެވެ. ނަމަވެސް މި އަންހެންކުއްޖާގެ މިކެރުންތެރިކަން ފެނިފައި ޔުނާން ހައިރާންކުރުވިއެއްކަމަކު މޫނުމަތިން އަސަރެއްގެ ހިސާބުވެސް ދައްކާނުލައެވެ\n“މާފަށް އެދޭ!..” އެ އަންހެންކުއްޖާގެ ކަންފަތާދިމާލަށް ގުދުވެލަމުން ޔުނާން ބުނެލިއެވެ. ބޮޑަށް ހީވީ ހަރުކަށި އަމުރެއްކޮއްލި ހެންނެވެ. ޔުނާން އެހެން ބުނުމުން އެ އަންހެންކުއްޖާ ޔުނާންގެ ދެލޮލަށް ބަލާލީ އަސަރެއްނެތް ގޮތަކަށެވެ.\n“މާފަށް އެދޭ!..” ޔުނާން އަނެއްކާވެސް ތަކުރާރުކޮއްލިއެވެ. އޭރު ޔުނާންގެ ގޮތް އެގޭ، އޭނަގެ ބައެއް ރައްޓެހިން ތިބީ ޔުނާން ރުޅިއައިސްދާނެތީވެ ނޭވާ ހިފަހައްޓާލައިގެން މަންޒަރުބަލާށެވެ.\n“އަޑު ނީވެނީތަ…ނޫންން..” މިފަހަރުވެސް އެ އަންހެންކުއްޖާ ބުނެލިއެވެ.\nދެފަރާތަށް ބޯ ހަލުވާލަމުން އިސްތަށިގަނޑުގައި އަތުން ފުނާއަޅާލިއިރު ކަތުރުކަށިގަނޑަށް ވާންވެގެން ދިޔުމުން ޔުނާންގެ ފިރިހެންވަންތަކަށް އިތުރުވެގެންދިޔައެވެ. ފުންނޭވާއެއްލަމުން އެ އަންހެންކުއްޖާގެ ކޮނޑާ ގާތުން ކާރުގައި ދެއަތް ވިއްދާލަމުން ޔުނާން އެ އަންހެންކުއްޖާގެ މޫނާ އެއްވަރަށް ގުދުވެލިއިރު އެ ދެލޮލުން ފެނުނީ ނުރައްކާތެރިވިދުވަރެކެވެ. ނަމަވެސް އެ އަންހެންކުއްޖާ ޔުނާންއާ ހަތަރުކަޅިހަމަކޮއްލީ ޖެހިލުމެއްވެސްނެތިއެވެ.\nޖެހިލި ފިނި ވައިރޯޅިއަކާއެކު އެ އަންހެންކުއްޖަގެ މޫނުގެ އެއްފަޅި ފޮރުވުމުގައި އެހީވަމުންދިޔަ ކަޅުރޭގަނޑެއްފަދަ ފަން އިސްތަށިގަނޑު ވިހުރިލައިގެން ދިޔަ ވަގުތު ޔުނާންއަށް އެ މޫނު ރީއްޗަށް ފެނުމުން އެދެލޮލުން ހައިރާންކަމުގެ އަސަރުފެނިގެންދިޔައެވެ. އެ އަންހެންކުއްޖާގެ ކޯތާފަތްމަތީގައި އިން ފަސް އިނގިލީގެ ނިޝާން ޔުނާންއަށް ވަރަށް ރީއްޗަށް ފެނުނެވެ. އެ އަންހެންކުއްޖާ އަވަސް ހަރަކާތަކާއެކު އިސްތަށިގަނޑުން މޫނުގެ އެފަޅި ފޮރުވާލަމުން ޔުނާންއާ ދިމާލަށް ބަލާލަމުން ދެބުމަގޮއްޖަހާލިއިރު އެ ދެލޮލުން ރުޅިވެރިކަމުގެ އަސަރު ފެންނަންހުއްޓެވެ.\n“މާފަށް އެދޭ!!.” ދެލޮލުގައިވާ ހައިރާންކަން ނައްތާލަމުން ޔުނާން ބުންޏެވެ. ނޫނެކޭ ބުނަމުން އެ އަންހެންކުއްޖާ ޔުނާންގެ ފަހަތް ބަލާލިވަގުތު އެމޫނުމަތިން ފެނުނު ހާސްކަމުގެ ކުލަވަރުންނާއި ޔުނާންގެ އަތުތެރެއިން ނުކުންނަން ތެޅިގަތްގޮތުން ކަމެއް ގޯސްވެއްޖެކަން ޔުނާންގެ ވިސްނުންތޫނު ސިކުނޑިއަށް ނަގައިގަނެވުނެވެ. ފަސްއެނބުރި އެ އަންހެންކުއްޖާގެ ނަޒަރު ހުއްޓިފައިވާ ދިމާލަށް ނުބެލިއެއްކަމަކު ކާރުގެ ކަޅުކަންގަދަ އޮފު ބޭރުބަލާ ބިއްލޫރިގަނޑުން އޭނާއަށް އެ މަންޒަރު ވަރަށް ސާފުކޮށްފެނުނެވެ.\nއެ އަންހެންކުއްޖާ ގަދަހަމުންދިޔަވަރަކަށް ޔުނާންއަށް ޖެހުނީ އެ އަންހެންކުއްޖާ އޭނާގެ އަތުން ވީއްލިގެން ނުދާވަރަށް ހިފަހައްޓާށެވެ.\n“ދޫކޮއްބަލަ..އެ މީ..” ބުނަން އުޅުނު ޖުމުލަ ހުއްޓަމުން އެ އަންހެންކުއްޖާ ޔުނާންގެ އަތުތެރެއިން ނުކުންނާން ގަދަހަދަމުންދިޔައީ މަރަށް ތެޅިފޮޅެމުންދިޔަ މީހަކުފަދައިންނެވެ.\nޔުނާންއަށް އެ އަންހެންކުއްޖާ ހިފެހެއްޓުންވީ އުނދަގޫކަމަކަށެވެ. ކުއްލިހަރަކާތަކާއެކު ޔުނާން ކާރުގެ ކުރީ ސީޓު ދޮރުހުޅުވާލުމާއެކު އެ އަންހެންކުއްޖާއަށް އެތެރެއަށް ވަނުމަށް ހަރުކަށިކަމާއެކު އަމުރުކުރިއެވެ. އެ އަންހެންކުއްޖާ ކާރަށް އެރުމަށް ދެކޮޅުހެދުމާއެކު ޔުނާންގެ ރުޅިގަނޑު ހަމައިންނައްޓައިގެންދިޔައެވެ. އެ އަންހެންކުއްޖާގެ އަތުގައި ހިފަމުން ކާރުގެ ފަހަތު ސީޓައް އަރާށޭ ބުނެލިއިރު ހުރީ ދަތްކުނޑި ވިކާލައިގެނެވެ. ނަމަވެސް އޭނާ ސިހުނީ އެ އަންހެންކުއްޖާ ހަރަކާތްހުއްވެގެން އޭނާގެ އަތް މައްޗަށް ދެމުމުންނެވެ.\nއެ އަންހެންކުއްޖާ އޭނާގެ އަތް މައްޗަށް ދެމުނު ވަގުތު އެ ލޮލުން ފެނުނު އާދޭހާއި ހިތްދަތިކަމާއެކު ދެލޯމެރުނު ވަގުތު ކޯތާފަތްމަތިން ތިރިޔަށް ދެމެމުންދިޔަ ކަރުނަތިކި ޔުނާންއަށް ފެނުނެވެ.\nނޯޓް: މިއީ އަޅުގަނޑު މި ސައިޓްއަށް އަޕް ކުރާނެ ދެވަނަ ދިގު ވާހަކައެވެ.\nSalaam readers..mi othey mal ge 2nd long story ge first part up kollaafa..mi vaahakaige nan meenee change kohfa nge..kureega innaanee “heyvey kalaa dheke loabivevyhen” mihaaru change kuree ” hithuge konme vindhehgai” hope you all will like this part too..feel free to comment your viwes..positive and negative comments are welcomed..mi story ah vx Waanan Umurah ah libunu gothah tharuheebu libyne kamah ummeedhukuran\nyeyyyyyyyyyy me first dhw\nv reethi keep it up mallooooooooo\nYes. Thanks nash!\nV reethi maashaa Allah dearii.. ❤❤\nvvvvvvvvvv salhi hama habeys keep it up dhn konndhuvahakun next part up kuraanee\nthanks rash..dhen anna honihiruga\nvvv reethi…❤❤❤❤ im waitting4next part..keep it up…\nvarah varah varah reethi💕💕💕💕💕💕💕💕💕💕💕💕💕💕💕💕💕 maa sha Allah❤❤❤❤❤❤❤\nwaiting for the next part💞💞💞💞💞💞💞💞💞💞💞💞💞💞💞\nVarah varah varah reethi😘😘😘😘😘😘😘😘😘😘😘😘whn nxt….waiting..miss u nd ly mal…aslu keehve yo name change kuree mal….ehchekey hee nukurahchey hama ahaalee ingey mallu…\nthankx kai..dhen anna honihiruga..miss u 2..heh..hama change kohllaa hiyy vi…personal kan kan fiyava u can ask me anything enge..mal ehcheky heenukuraanan ;).\nMalsa . V reethi ❤❤🧡💜💙💚💜💚❤❤❤🧡💛💛💚💚💙💜💙💜💙💜💚💜💜🧡💜💙💕💙💚💙💜💙 Hama habeys 👍👍👍👍👍👍👍👍👍👍👍👍👍👍👍👍👍👍👍👍👍👍👍👍👍👍👍👍👍👍👍👍👍. Alhe dhen Anna part mi ahvure than kolheh dhigunkohlahchey. Aslu vaagothaky kiyaa hihvefa innaleh bodukamun . Ingey . Good luck with this story\nThankx pink..heh..yupe..I’ll try enge..tc😊\nWow 😍😍😍😍 story feshun omg it’s awesome 😍😍😍😍 waiting4the next part 😊😊 luv yeahhhh ❤😘😘❤❤❤😘🥰🥰🥰😍\nOh malangandu😘vrh vrh salhi ngeyy feshun💕😊waiting for the nextu moyayaa😛lav yaaaa❤\nThankx bro..malangandhu nukiyaba 😂😂..its soo funny..ly 2😘\nAwlhey malloo. V reethi😍😍😍❤❤❤ kondhuvahakun mi vaahaka genesdheynee dear??? Dying to read this. Feeling sad that I cannot upload my own story😢 But I feel happy for you Mallu. Waiting for the story dear. Love you so much. ❤❤❤❤\nThankx dhonthy..insha allah dhen anna honihiruga..owwn..insha allah varah avahah libeyne lap dhonthi ah..aww.thankx sisiy..ly2😘\nWelcome back malko😊❤\nVvvv reethi starting of the story maasha allah\nAlheyy my good friend malluuu…this story is amazing….name change kollii dhw….n varah varah reethi….whn next part….waiting for the nxt part….miss yuh sooo muchh…ly😘😘😘❤❤❤👐👏\nWowwww mal😍😍… story varah reethi. Mal haadha molhey👏👏👏👏❤❤❤❤…. sifa kurunthah vx hama heskiyaafa salhi😘😘. dhen inna bai avahah up kolla dhehchey mallu putty😝😝😜… waiting for it… lwbixx you😘❤❤💔\nwc back mal……i read ur story vaanan umurah ..after that imabigest fan of u mal❤❤❤and this story is really amaxingg😚😚😚😚waiting for next part………lysm❤❤❤❤\nomg…thank u soo much..🖤\nMishelin haadha faadehgge names eh varah undhagoo kiyan ves between varah salhi vaahaka\nname change kollaanan mishal ahh\nAn udhagoo gotheh hurey dhw…\nreethi2name hama.\nmishal ah name change kollaanan\nMishal name varah reethi ingey..\nEy noon mishelin k\nMishal maa boyish\nMishel or mishelin..konmes ennameh..\nEhn viyiru Yashal..\nYashal eii ehen character eh mi vaahakaiga ulhey\nMal kihineh vaanee maaany or meesham\n❤👌. Btw vv reethi mi part ves…when next seriuosly waiting..😘😘😘👌👌❤❤\nThankx ishh..next saturday ga..mishel or mishelin..konmes eh nameh choose kohbba emmen..i like those2names..\nEhemma mishelin okk tha? Or mishel?\nMishel….mi name varah reethi\nthanks ..but i need more comments..than i’ll decide konme namehtho nagan vi..mal ah reethiy mishelin..mishel dhn kk..mi dhe namun emme ginain readers beynun vanee kon nameh tho comment kohleema mal gotheh nimmaanan..\nSoo..final..mishelin ge badhalhu mishel..mihaa avahah decide mi kuree mirey next part up kollan enge..\nWoww vv rythi vaahka😍😍😍😍😍😍😍😍😍😍\nހިތާމަ ލޯބި December 15, 2016\nފާޙަނާ – 2\nއެހެނިހެން ލޯބި February 8, 2020\nބިރުވެރި ލޯބި December 5, 2015


ޖުމްހޫރީ 50 ނޭޝަނަލް ގްރޯން ޕްރީ\nރާއްޖޭގެ ޖުމްހޫރިއްޔާ އަށް 50 އަހަރު ފުރުމާ ދިމާކޮށް "ޖުމްހޫރީ 50 ގްރޯން ޕްރީ" ގެ ނަމުގައި ބާއްވާ މި މުބާރާތުގައި ބާއްވާ ހަތް އިވެންޓަށް ދައުވަތު ދޭނީ ގައުމީ މުބާރާތުގެ އެންމެ މޮޅު އަށް އެތުލީޓުންނަށެވެ. އެކަމަކު އޭގެ ތެރޭގައި ސްކޫލް ދަރިވަރެއް ހިމެނޭ ނަމަ، ދައުވަތު ލިބޭނީ އިންޓަ ސްކޫލް މުބާރާތުން މެޑެއްޔެއް ހޯދާފައިވާނަމަ އެވެ.\nހިތަދޫ ޒޯން ސްޓޭޑިއަމުގައި ބާއްވާ މި އަހަރުގެ ގްރޯން ޕްރީގައި ބާއްވާ އިވެންޓްތަކަކީ 100 މީޓަރު، 200 މީޓަރު، 400 މީޓަރު، 800 މީޓަރު، 1500 މީޓަރު 3000 މީޓަރު ދުވުމާއި ލޯންގް ޖަމްޕެވެ.\nކޮންމެ އަހަރަކު ގަވާއިދުން ބާއްވަން ރާވާފައިވާ މި މުބާރާތް އަންނަ އަހަރު އޮންނާނީ މާލޭގަ އެވެ. މި މުބާރާތާ އެކު ރާއްޖޭގައި ދެން ގައުމީ ފެންވަރުގެ ދެ މުބާރާތް އޮންނާނެ އެވެ. އެއީ ގްރޯން ޕްރީގެ އިތުރުން ގައުމީ އެތުލެޓިކްސް މުބާރާތެވެ.\nގްރޯން ޕްރީ އަކީ ދުނިޔޭގެ ވަރަށް ގިނަ ގައުމުތަކުގައި އަދި ސަރަހައްދުތަކުގައި މަތީ ފަންތީގެ އެތުލީޓުންނަށް ދައުވަތު ދީގެން ބާއްވާ މުބާރާތެކެވެ. ރާއްޖޭގެ ހަސަން ސާއިދު ވަނީ މިދިޔަ އަހަރުގެ އޭޝިއަން ގްރޯން ޕްރީގައި 100 މީޓަރު ދުވުމުން ލޯ މެޑަލް ހޯދައިފަ އެވެ. އަދި 2016 ވަނަ އަހަރުގެ އިންޑިއަން ގްރޯން ޕްރީގައި 100 މީޓަރު އަދި 200 މީޓަރު ދުވުމުން ރަން މެޑަލް ހޯދި އެވެ.


Russia Idhikolhu Leader ge kokko geybandhukuran amurukoffi\nރަޝިއާ އިދިކޮޅު ލީޑަރުގެ ކޮއްކޮ ގޭބަންދުކުރަން ކޯޓުން އަމުރުކޮށްފި\nރަޝިއާގެ އިދިކޮޅު ލީޑަރު އެލެކްސީ ނަވާލްނީ: މިހާރު ހުންނެވީ 30 ދުވަހަށް ޖަލުގައި ހައްޔަރުކޮށްފައި\nރަޝިއާގެ އިދިކޮޅު ލީޑާރު އެލެކްސީ ނަވާލްނީގެ ކޮއްކޮ، އޮލެގް ނަވާލްނީ ގޭބަންދު ކުރަން ކޯޓުން އަމުރުކޮށްފި އެވެ. އޭނާ ގޭގައި ބަންދުކުރަން ކޯޓުން އެންގީ ކޮވިޑް ގަވާއިދުތަކާ ހިލާފުވެ މަދަނީ ބަސް ނޭހުމަށް ގޮވާލައި މަގުތަކަށް މީހުން އެއްކޮށް މުޒާހަރާ ކުރުމާ ގުޅިގެންނެވެ. ކޯޓުން ނިންމާފައި ވަނީ މާޗް 23 ގެ ނިޔަލަށް އޭނާ ބަންދުގައި ބެހެއްޓުމަށެވެ.\nއެލެކްސީ ނަވާލަނީ ވެސް މިވަގުތު ހުންނެވީ 30 ދުވަހަށް ޖަލުގައި ބަންދު ކޮށްފަ އެވެ. އޭނާ ހައްޔަރު ކޮށްފައި ވަނީ ފަރުވާއަށް ފަހު ޖަރުމަނުން އެނބުރި ރަޝިއާއަށް ވަޑައިގެންނެވި ތަނުން އެއާޕޯޓުންނެވެ.\nނަވާލްނީ ހައްޔަރު ކުރުމާ ގުޅިގެން އޭނާ ދޫކޮށްލުމަށް ގޮވާލައި މޮސްކޯ މަގުތަކަށް މީހުން ނުކުމެ ވަނީ ޕޮލިސް ސަފުތައް ފޫއަޅުވާލާފަ އެވެ. ދުނިޔެއަށް ފެތުރިފައި އޮތް ކޮވިޑް ހާލަތަށް ނުފެތޭ ގޮތަށް ގައިދުރު ކަމެއް ނެތި އެއްވެ ނޫޅުމަށް ފުލުން ދިން ނަސޭހަތް ގަބޫލު ނުކުރުމުގެ ސަބަބުން 4،000 އަށް ވުރެ ގިނަ މީހުން ވަނީ ހައްޔަރު ކޮށްފަ އެވެ. އޭގެ ގެތެއިން ގިނަ މީހުން ދޫކޮށްލި ނަމަވެސް، މަސްލަހަތު ގެއްލުވާލުމުގައި އިސްކޮށް އުޅުނު މީހުން ތިބީ ހިފަހައްޓާފަ އެވެ.\nރަޝިއާގެ އިދިކޮޅު ލީޑަރު އެލެކްސީ ނަވާލްނީއާ ކޮއްކޮ އޮލެގް ނަވާލްނީ: ކޮއްކޮ ގޭގައި ބަންދުކުރަން ކޯޓުން ވަނީ އަމުރު ކޮށްފައި\nއޮލެގް ނަވާލްނީއާ އޭނާއާއެކު މުޒާހަރާ ރާވައި ނަގާކީ އެންމެން ވެސް ވަނީ މުއްދަތު ކަނޑައަޅައި ގޭ ބަންދުކޮށްފަ އެވެ. މިމީހުން ގޭ ބަންދުކުރަން ކޯޓުން ނިންމި އަނެއް ސަބަބަކީ ދޫކޮށްލައި ނަމަ މަގުތަކަށް މީހުން އެއްކުރާނެ ކަމަށް އޮތް ބިރެވެ. މުޒާހަރާ ރާވާ ހިންގާ ގުރޫޕްތަކުން ވެސް މިކަލަހަ އިޝާރާތެއް ކޮށްފަ އެވެ.\nރަޝިއާގެ އިދިކޮޅު ލީޑަރު އެލެކްސީ ނަވާލްނީ ޖަލުގައި ބެހެއްޓުމަކީ ޕުޓިން ސަރުކާރަށް ފަސޭހަ ކަމަކަށް ނުވާނެ އެވެ. އޭނާ ދޫކޮށްލަން އެދި އެމެރިކާ އަދި ޔޫރަޕުން ވެސް ވަނީ ގޮވާލާފަ އެވެ. ރަޝިއާ ގޮތް ދޫ ނުކޮށްފި ނަމަ އިތުރު ދަތިކުރުންތަކެއް ވެސް ތަޖުރިބާ ކުރަން ޖެހުމަކީ ގާތްކަމެކެވެ.\nރަޝިއާ ފުލުހުން ވަނީ މިދާކަށް ދުވަހު އެލެކްސީ ނަވާލްނީގެ އޮފީހާއި އެޕާޓްމަންޓް އަދި އަނބިކަނބަލުން އުޅުއްވާ އެޕާޓްމަންޓް ވެސް ރެއިޑް ކޮށްފަ އެވެ.\nއެމެރިކާ ރަޝިޔާ އީޔޫ + ޕުޓިން\nއެމެރިކާއާ ރަޝިއާ ހަތިޔާރު މަދުކުރަންވި އެއްބަސްވުން މުއްދަތު އިތުރު ކުރަނީ\nކްލައިމެޓް ސަމިޓްގައި ޗައިނާއާ ރަޝިއާ ބައިވެރިވާނެ\n"އެމެރިކާ-ރަޝިއާ ރަނގަޅު ތަނުގައި ބައްދަލު ކުރާނެ"


Amitabh ge emme bodu fanakee mieetha?\nދިވްޔޭޝް އާއި އަމީތާބު\nއަމީތާބު ބައްޗަން ހިންދީ ފިލްމު އިންޑަސްޓްރީއަށް ކޮށްދީފައިވާ އަގުހުރި މަސައްކަތްތައް ބަލައިގަންނަ އަދި އޭނާގެ ފޭނުންނަށް ވެފައިވާ އެތައް މިލިއަން ބަޔަކު ދުނިޔޭގެ އެކި ކަންކޮޅުތަކުގައި އެބަތިއްބެވެ. ނަމަވެސް އިންޑިޔާގެ ސޫރަތުގައި ދިރިއުޅޭ މި މީހާ އަކީ އަމީތާބުގެ "ސުޕަ ފޭން" އަށް ވުމަކީ ވަރަށް އެކަށީގެންވާ ކަމެކެވެ.\nފާއިތުވީ ވިއްސަކަށް އަހަރުއްސުރެ އޭނާ އަމީތާބުގެ ފޮޓޯ އެއްކުރުމުގެ މަސައްކަތް ފަށައި މިހާރު އޭނާގެ އަތުގައި ގިނަ އަދަދެއްގެ ފޮޓޯ އެބަހުއްޓެވެ. މީގެ ތެރޭގައި ކުދި ކުދި ޕާސްޕޯޓް ސައިޒް ފޮޓޯ އިން ފެށިގެން ބޮޑެތި ޕޯސްޓަރު ތައް ހިމެނެ އެވެ.\nދިވްޔޭޝް ކުމާރު ކިޔާ މި މީހާ އަމީތާބުގެ ފޮޓޯ އެއްކުރަން ފެށީ 1999 ވަނަ އަހަރުން ފެށިގެންނެވެ. މިހާރު އޭނާ އަތުގައި 7000 އަށް ވުރެ ގިނަ ފޮޓޯ އެބަހުއްޓެވެ.\nއިންޑިޔާގެ ނިއުސް އެޖެންސީއަކާ ވާހަކަ ދައްކަމުން ދިވްޔޭޝް ބުނީ އަމީތާބު ކުޅުނު "102 ނޮޓް އައުޓް" ފަދައިން އެހާ ދިގު އުމުރެއްގައި އަމީތާބު ދުނިޔޭގައި ހުރުމަކީ އޭނާ އެންމެ އެދޭ ގޮތެވެ. އަމީތާބުގެ 78 ވަނަ އުފަން ދުވަސް އިއްޔެ އޭނާގެ ފޭނުން ފާހަގަ ކޮށްފައިވާއިރު ދިވްޔޭޝް އަކީ ވެސް މިކަން ވަރަށް ކުލަގަދަކޮށް ފާޙަގަކުރި މީހެކެވެ.\nދިވްޔޭޝް ބުނި ގޮތުގައި މިހާތަނަށް 10 ފަހަރެއްގެ މަތިން އަމީތާބާ ބައްދަލުކުރުމުގެ ނަސީބު އޭނާއަށް ލިބިއްޖެ އެވެ.\n"އެންމެ ފުރަތަމަ އަހަންނަށް އަމިތު ޖީ އާ ބައްދަލުވީ ދުވަހު އޭނާގެ ފޮޓޮއެއްގައި އެހާތަނަށް އޭނާ ކުޅެފައިވާ ހުރިހާ ފިލްމެއްގެ ނަން ލިޔެފައި ހަދިޔާކުރިން. އަދި އޭނާގެ ކާފަދަރިފުޅަށް ދޭން ވަރަށް ޚާއްސަ ކުޅޭ އެއްޗެއް ވެސް ދިނިން. އަމީތާބު އެހި އެ ކުޅޭއެތި ތައްޔާރުކުރީ ކިހިނެއްހޭ؟ އަހަރެން ބުނިން މީ އަދި ޓްރެއިލާ އެކޭ. ފިލްމު އަދި އޮތިއްޔޭ އަންނަން،" ދިވްޔޭޝް ބުންޏެވެ.\nއަމީތާބު މަރުވުމަށްފަހު އޭނާގެ ހަށިގަނޑުގެ ގުނަވަންތައް އިންސާނިއްޔަތަށް ހަދިޔާކުރަން ނިންމާފައިވާތީ ދިވްޔޭޝް ވެސް ވަނީ މިހާރު އެގޮތަށް ކަންތައް ކުރަން ފުރިހަމަކުރަން ޖެހޭ ހުރިހާ ލިޔެކިޔުންތަކެއް ފުރިހަމަ ކޮށްފަ އެވެ. އަދި އޭނާގެ މުޅި އާއިލާ ވެސް މިގޮތަށް ގުނަވަންތައް ހަދިޔާކުރަން ނިންމާފައިވާ ކަމަށް ދިވްޔޭޝް ބުންޏެވެ.\n"އަމީތާބު އެ ކުރީ ވަރަށް ރަނގަޅު އިންސާނީ ޚިދުމަތެއް. އެހެންވެ އަހަރެންނާއި މުޅި އާއިލާއިން އެގޮތަށް ކަންތައް ކުރީ،" ދިވްޔޭޝް ބުންޏެވެ.\nއަމީތާބުގެ ކާފަ ދަރިފުޅު އަގަސްތާ ބޮލީވުޑަށް ނުކުންނަނީ


ތިޔަބައިމީހުންކުރެ އެކަކުވެސް އޭނާގެ އަޚާގެ މަސް، މުޅަކޮށް ކެއުމަށް ލޯބިކުރާނެ ހެއްޔެވެ. – DhiSalafiyyah\nތިޔަބައިމީހުންކުރެ އެކަކުވެސް އޭނާގެ އަޚާގެ މަސް، މުޅަކޮށް ކެއުމަށް ލޯބިކުރާނެ ހެއްޔެވެ.\n06/12/2013 ޢާންމު ލިޔުން, މުޖުތަމަޢުއަލް އުޚްތު އުންމު ޢަބްދިﷲ\nﷲ ތަޢާލާ އަޅުގަނޑުމެން ޚަލްޤުކުރައްވާ ރިޒްޤު ދެއްވައެވެ. އަދި ގިނަ ގުނަ ނިޢުމަތްތައް އަޅުގަނޑުމެންނަށް ދެއްވައެވެ. ﷲ ތަޢާލާ ވަޙީކުރެއްވިއެވެ.\n﴿أَلَمْ نَجْعَل لَّهُ عَيْنَيْنِ * وَلِسَانًا وَشَفَتَيْنِ﴾ [سورة البلد ٨ ، ٩]\nމާނައީ: “ތިމަން ﷲ އެއިންސާނާ އަށް ދެލޯނުދެއްވަމުހެއްޔެވެ. އަދި ދުލަކާއި ދެތުންފަތެވެ.”\nމިފަދަ ނިޢުމަތްތައް ދެއްވުމުން އަޅުގަނޑުމެން އޭގެ ބޭނުން ހިފަންޖެހޭނީ އެ ނިޢުމަތްތައް ދެއްވިފަރާތް އެންގެވިގޮތަށެވެ. އެހެނީ ދެލޮލުން ﷲ ތަޢާލާ ޙަރާމް ކުރެއްވި ތަންތަން ބަލާ ދުލުން އެއިލާހު ޙަރާމްކުރެއްވި ބަސްތައް ބުނާނަމަ އެއީ ﷲ ތަޢާލާއަށް އުރެދުމެވެ. ނިޢުމަތްތަކަށް ޝުކުރުވެރިވުމުގެ ބަދަލުގައި ކުފުރުވެރިވުމެވެ. އަޅުގަނޑުމެން ނެތުމުގެ ތެރެއިން ޚަލްޤުކުރައްވާ ނިޢުމަތްދެއްވި އަޅުގަނޑުމެންގެ ވެރި ރައްބަށް ‘ޗެލެންޖު’ ކުރުމެވެ. އެއިލާހުގެ ކުރިފުޅުމަތީގައި އަޅުގަނޑުމެންނަކީ ކޮންފަދަ ނިކަމެތި ބައެއްކަން ހަނދާން ނައްތާލުމެވެ. އަޅުގަނޑުމެންގެ މައްޗަށް ވާޖިބު ވެގެންވަނީ އަޅުގަނޑުމެންނަށް ދެއްވާފައިވާ ނިޢުމަތްތަކަށް ޝުކުރުވެރިވެ އެނިޢުމަތްތަކުގެ ބޭނުން ހެޔޮގޮތުގައި ހިފުމަށެވެ.\nއަޅުގަނޑުމެންގެ މުޖުތަމަޢުގައި މިއަދު އުފެދިފައިމިވާ ބައިބައިވުމާއި ދެކޮޅުވެރިކަމުގެ އަޞްލަކީ ﷲ ތަޢާލާ ދެއްވި ނިޢުމަތްތަކުގެ ބޭނުން ހެޔޮގޮތުގައި ނުހިފުމެވެ. އެއިލާހު ދެލޮލާ، ދުލަކާއި ދެތުންފަތް ދެއްވުމުން އޭގެ ބޭނުން ހެޔޮގޮތުގައި ނުހިފުމެވެ. ދޮގުވާހަކަ ދެއްކުމާއި ޣީބަ ބުނުމާއި ނެތިމޮށުމެވެ. މީހުންގެ އަބުރަތް އަރައިގަތުމެވެ.\n﴿ … وَلَا تَلْمِزُوا أَنفُسَكُمْ وَلَا تَنَابَزُوا بِالْأَلْقَابِ ۖ بِئْسَ الِاسْمُ الْفُسُوقُ بَعْدَ الْإِيمَانِ ۚ وَمَن لَّمْ يَتُبْ فَأُولَـٰئِكَ هُمُ الظَّالِمُونَ * يَا أَيُّهَا الَّذِينَ آمَنُوا اجْتَنِبُوا كَثِيرًا مِّنَ الظَّنِّ إِنَّ بَعْضَ الظَّنِّ إِثْمٌ وَلَا تَجَسَّسُوا وَلَا يَغْتَب بَّعْضُكُم بَعْضًا أَيُحِبُّ أَحَدُكُمْ أَن يَأْكُلَ لَحْمَ أَخِيهِ مَيْتًا فَكَرِهْتُمُوهُ وَاتَّقُوا اللَّـهَ إِنَّ اللَّـهَ تَوَّابٌ رَّحِيمٌ ﴾ [الحجرات ١١ ، ١٢]\nމާނައީ: “އަދި ތިޔަބައިމީހުން ނަފްސުތަކަށް ޢައިބު ނުކިޔާށެވެ. (އެބަހީ: އެކަކު އަނެކަކަށް ޢައިބު ނުކިޔާށެވެ.) އަދި އެއްބަޔަކު އަނެއްބަޔަކަށް ނުރުހޭކަހަލަ ލަޤަބުތަކުން ނުގޮވާށެވެ. އީމާންވުމަށްފަހު ފާސިޤުވުމުގެ ނަން ލިބުމަކީ ހާދަހާ ނުބައިވެގެންވާ ކަމެކެވެ. އަދި އެކަންތަކުން ތައުބާނުވި މީހާ (ދަންނާށެވެ!) ފަހެ، އެބައިމީހުންނީ ހަމަ އަނިޔާވެރިންނެވެ. އޭ އީމާންވެއްޖެ މީސްތަކުންނޭވެ. ތިޔަބައިމީހުން ހީގެ ތެރެއިން ގިނަކަންތަކާ ދުރުވެގަންނާށެވެ. ހަމަކަށަވަރުން، ބައެއް ހީއަކީ ފާފައެކެވެ. އަދި ތިޔަބައިމީހުން އެކަކު އަނެކަކަށް ޖާސޫސް ނުކުރާށެވެ. އަދި އެއްބަޔަކު އަނެއްބަޔަކަށް ޣީބަ ނުބުނާށެވެ. ތިޔަބައިމީހުންކުރެ އެކަކުވެސް އޭނާގެ އަޚާގެ މަސް، މުޅަކޮށް ކެއުމަށް ލޯބިކުރާނެ ހެއްޔެވެ. ފަހެ ތިޔަބައިމީހުން އެކަމަކަށް ނުރުހޭނެއެވެ. އަދި ތިޔަބައިމީހުން ﷲ އަށް ތަޤްވާވެރިވާށެވެ. ހަމަކަށަވަރުން ﷲ އީ ގިނަގިނައިން ތައުބާލައްވާ، ތައުބާ ޤަބޫލުކުރައްވާ ރަޙީމުވަންތަ އިލާހެވެ.”\n((سِبَابُ الْمُسْلِمِ فُسُوْقٌ وَقِتَالُهُ كُفْرٌ)) [متفق عليه]\nމާނައީ: “މުސްލިމަކާ ދިމާއަށް (ހަޑިހުތުރު) އެއްޗެހި ގޮވުމަކީ ފާސިޤުކަމެކެވެ. އަދި މުސްލިމަކާ ހަނގުރާމަ ކުރުމަކީ ކުފުރެކެވެ.”\nޞަޙީޙް މުސްލިމްގައި އަބޫ ހުރައިރާ رضي الله عنه ގެ އަރިހުން ރިވާކުރައްވާފައިވާ ޙަދީޘްއެއްގައި ޣީބައަކީ ކޮބާ ކަން ރަސޫލާ صلى الله عليه وسلم ވަނީ ވަރަށް ސާފުކޮށް ބަޔާންކޮށްދެއްވާފައެވެ.\nعن أبي هريرة رضي الله عنه أن النبي صلى الله عليه وسلم قال: ((أَتَدْرُونَ مَا الْغِيبَةُ؟))\nقالوا: اللهُ وَرَسُولُهُ أَعْلَمُ،\nقال: ((ذِكْرُكَ أَخَاكَ بِمَا يَكْرَهُ))\nقيل: أَفَرَأَيْتَ إِنْ كَانَ فِي أَخِي مَا أَقُولُ؟\nقال : ((إِنْ كَانَ فِيهِ مَا تَقُولُ، فَقَدِ اغْتَبْتَهُ، وَإِنْ لَمْ يَكُنْ فِيهِ فَقَدْ بَهَتَّهُ))\nމާނައީ: ނަބިއްޔާ صلى الله عليه وسلمގެ އަރިހުން އަބޫ ހުރައިރާ رضي الله عنه ރިވާކުރެއްވިއެވެ. އެކަލޭގެފާނު ޙަދީޘްކުރެއްވިއެވެ. “ޣީބައަކީ ކޮބައިކަން ތިޔަބައި މީހުންނަށް އެނގޭހެއްޔެވެ؟”\nއެބޭކަލުން ދެންނެވިއެވެ. “އެންމެ މޮޅަށް ދެނެވޮޑިގެންވަނީ މާތް ﷲ އާއި އެއިލާހުގެ ރަސޫލާއެވެ.”\nޙަދީޘްކުރެއްވިއެވެ. “ތިބާގެ އަޚާގެ ވާހަކަ އޭނާނުރުހޭ ފަދައިން ދެއްކުމެވެ.”\nއެކަލޭގެފާނަށް ދެންނެވުނެވެ. “އަހަރެމެން ދެއްކީ (ހަޤީޤަތުގައިވެސް) އެއަޚާގެ ކިބައިގައި ވާކަމެއްގެ ވާހަކަ ނަމަވެސްތޯއެވެ.”\nހަދީޘްކުރެއްވިއެވެ. “އޭނާގެ ކިބައިގައި ތިޔަބައިމީހުން ބުނާފަދަ ސިފައެއް ވާނަމަ އެވާނީ ޣީބައަށެވެ. އަދި ތިޔަބައިމީހުން ބުނާފަދަ ސިފައެއް އޭނާގެ ކިބައިގައި ނުވާނަމަ، ތިޔަބައިމީހުން އޭނާގެ މައްޗަށް ދޮގުހަދައިފިއެވެ.”\nއަޅުގަނޑުމެންނާ ހަމައަށް ޢިލްމެއް އަތުވެއްޖެނަމަ އަޅުގަނޑުމެންގެ މައްޗަށް ވާޖިބުވެގެންވަނީ އެއަށް ޢަމަލުކުރުމަށެވެ. އެހެންކަމުން ޣީބައަކީ ކޮބައިކަން އެނގުމަށްފަހު، އަދި އޭގެ ނުރައްކާތެރިކަން އެނގުމަށްފަހު އެއިން ދުރުހެލިވާން ޖެހެއެވެ. މިޙަދީޘުން އަޅުގަނޑުމެންނަށް އެނގޭ ގޮތުގައި ޣީބައަކީ މީހެއްގެ ކިބައިގައި ހުރި (އެހެން މީހުންނަށް އެނގުމަށް) އޭނާ ނުރުހޭ ޞިފައެއްގެ ވާހަކަ އެހެންމީހުންގެ ގާތުގައި ދެއްކުމެވެ. މިއީ އަޅުގަނޑުމެންނަށް ނޭނގި ނަމަވެސް ވަރަށް ގިނައިން ކުރެވޭ ކަމެކެވެ. ވަރަށް އާދައިގެ ކަމެއް ކަމުގައި ދެކިގެން ކުރެވޭ ކަމެކެވެ. އަދި މިއީ އެކަމެއްގެ ސަބަބުން މުޖުތަމަޢު ބައިބައިވުމަށް މެދުވެރިވެފައިވާ އެއްކަމެވެ.\nއެންމެހާ މުސްލިމުންނަކީ އަޚުންތަކެކެވެ. އެހެންކަމުން ކޮންމެ މީހަކުވެސް އޭނާގެ އަޚާގެ އަބުރަށް ރައްކާތެރިވާން ޖެހޭނެއެވެ.\n((لاَ يُؤْمِنُ أَحَدُكُمْ، حَتَّى يُحِبَّ لِأَخِيهِ مَا يُحِبُّ لِنَفْسِهِ)) [متفق عليه]\nމާނައީ: “ތިބާގެ އަމިއްލަ ނަފްސަށްޓަކައި ހުރުމަށް ލޯބިކުރާ ކޮންމެ ރަނގަޅުކަމެއް ތިބާގެ އަޚާއަށްވެސް ހުރުމަށް ލޯބިކޮށްފުމަށް ދާންދެން ތިޔަބައިމިހުންކުރެ އެކަކުވެސް އީމާން ނުވެއެވެ.”\nއަޅުގަނޑުމެންނީ މުސްލިމުންކަމުގައިވީ ހިނދު ﷲ ތަޢާލާއަށާއި އެއިލާހުގެ ރަސޫލާ صلى الله عليه وسلمގެ ބަސްފުޅުތަކަށް ކިޔަމަންވާންޖެހެއެވެ. އެގޮތުން އަޅުގަނޑުމެންގެ ދޫތައް ރައްކާތެރިކުރުމަކީ ވަރަށް މުހިންމު ކަމެކެވެ.\n((مَنْ كَانَ يُؤْمِنُ بِالله وَالْيَوْمِ الْآخِرِ فَلْيَقُلْ خَيْرًا أَوْ لِيَصْمُتْ)) [رواه البخاري]\nމާނައަކީ: “ﷲ އާއި އާޚިރަތްދުވަހަށް އީމާންވާމީހާ ހެޔޮބަސްބުނާހުށިކަމެވެ. ނޫންނަމަ ހަނުހުންނާށެވެ.”\nއެންމެހާ މުސްލިމުންނީ ﷲ ތަޢާލާއަށް ފުރިހަމަ ގޮތުގައި ކިޔަމަންތެރިވާ އަދި އެއިލާހު ދެއްވި ނިޢުމަތްތަކަށް ޝުކުރުވެރިވާ ބައެއްކަމުގައި ލައްވާށިއެވެ. އަދި އަޅުގަނޑުމެންގެ މުޖުތަމަޢުގައި މިވާ ބައިބައިވުން ނެތިކުރައްވާ އަޅުގަނޑުމެންވީ އެއްބައިވަންތަ ބައެއްކަމުގައި ލައްވާށިއެވެ. އާމީން.


ޤަޟާއީ އަހަރު 2022 – Department of Judicial Administration\nޤަޟާއީ އަހަރު 2022 އިފްތިތާޙްކުރުމުގެ ހާއްސަ ރަސްމިއްޔާތު އިސްލާމީ މަރުކަޒުގެ ހޯލްގައި މިރޭ ވަނީ ބާއްވާފައެވެ. މި ރަސްމިއްޔާތު ޝަރަފްވެރިކޮށްދެއްވީ ދިވެހިރާއްޖޭގެ ޢިއްޒަތްތެރި ރައީސުލްޖުމްހޫރިއްޔާ، އިބްރާހީމް މުޙައްމަދު ޞާލިޙް އެވެ. ޤަޟާއީ އަހަރު ހުޅުވުމުގެ ރަސްމިއްޔާތަކީ ޖުޑީޝަލް އަހަރު ފެށުމުގެ ގޮތުން ކޮންމެ އަހަރަކުވެސް ބާއްވާ ރަސްމިއްޔާތެކެވެ.\nޤަޟާއީ އަހަރު ފެށުމުގެ ގޮތުން ބޭއްވޭ ރަސްމިއްޔާތަކި ފާއިތުވެދިޔަ ޤަޟާއީ އަހަރު ހާސިލްކުރެވުނު ކާމިޔާބީތައް ފާހަގަކޮށް، ދަސްވި ފިލާވަޅުތަކާ މެދު ފުންކޮށް ވިސްނާ އެ ކަންތައްތަކުގެ އަލީގާ އަދުލް އިންސާފަށް ވާސިލުވެވޭނެ މަގު ފަހިކުރުމަށް އަޒުމް ކަނޑައަޅައި މަސައްކަތް ކުރުމެވެ.\nމި ރަސްމިއްޔާތުގައި، ޝަރަފްވެރިކަމާއެކު ރިޓަޔަރ ކުރައްވާފައިވާ ފަނޑިޔާރުންގެ ޚިދުމަތުގެއަގު ވަޒަންކޮށް ތަކްރީމްކުރެވުނެވެ. އަދި ޝަރަފްވެރިކަމާއެކު ރިޓަޔަރކުރައްވާފައިވާ 19 ފަނޑިޔާރުންނަށް ދިވެހިރާއްޖޭގެ އުއްތަމަ ފަނޑިޔާރު އަލްއުސްތާޛު އަޙްމަދު މުޢުތަޞިމް އަދްނާން މެޑައްޔާ، ޝަރަފްގެ މުގުރާއި، ފަތްކޮޅު އަރުވާފައިވެއެވެ.\nއިންޓެގްރޭޓެޑް ކޯޓް މެނެޖްމަންޓް ސިސްޓަމްގެ ދަށުން ޝަރުޢީ ދާއިރާގެ މަސައްކަތްތައް އޮޓޮމޭޓްކޮށް، ހަރުދަނާކުރުމުގެ ގޮތުން ޑިވެލޮޕްކޮށްފައިވާ3އެޕްލިކޭޝަންއެއް ވެސް މިރޭގެ ރަސްމިއްޔާތުގައި ވަނީ އިފްތިތާހްކުރެވިފައެވެ. އެއީ މެރިޖް އެޕްލިކޭޝަން ޕޯޓަލްއާއި ކޭސް ރިޕޯޓަރއާއި ޗިޓް އެޕްލިކޭޝަންއެވެ.\nމެރިޖް އެޕްލިކޭޝަން ޕޯޓަލްއަކީ އޮންލައިންކޮށް ކާވެންޏާގުޅޭ ޚިދުމަތްތަކަށް ހުށަހެޅޭނެގޮތް ހެދުމަށްޓަކައި ތަޢާރުފްކޮށްފައިވާ ޕޯޓަލްއެކެވެ. ކޭސް ރިޕޯޓަރއަކީ ކޯޓުތަކުގެ ނިންމުންތައް ފަސޭހައިން އެއްޕްލެޓްފޯމަކުން ހޯދައިލެވޭނެ ނިޒާމެއް ގާއިމްކުރުމުގެ މަގުސަދުގައި ތައްޔާރުކުރެވިފައިވާ އެޕްލިކޭޝަނެކެވެ. މި އެޕްލިކޭޝަންގެ ޒަރިއްޔާއިން ކޯޓުތަކުގެ ނިންމުންތައް ދިރާސާކުރައްވާ ފަނޑިޔާރުންނާއި މުވައްޒަފުންނަށް ފަސޭހައިން މައުލޫމާތު ހޯދޭނެ މަގު ފަހިވެގެންދާނެއެވެ. ޗިޓު އެޕްލިކޭޝަންއަކީ މައްސަލަތާކާ ގުޅިގެން ކޯޓަށް މީހުން ހާޒިރުކުރުމަށް ފޮނުވަންޖެހޭ އަމުރުތައް، އިލެކްޓްރޯނިކް ޒަރީޔާއިން ފޮނުވުމުގެ ނިޒާމު ތަޢާރަފުކުރާ އެޕްލިކޭޝަނެކެވެ. މީގެ ސަބަބުން ހަރަދުކުޑަވެ ކޯޓު އަމުރު ރައްދުކުރުމުގައި މިހާރު ދިމާވާ ދަތިތައް ހައްލުވެގެން ދާނެއެވެ. މި އެޕްލިކޭޝަންތައް އިފްތިތާހުކޮށްދެއްވީ ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދު އެވެ.\nމީގެ އިތުރުން މި ރަސްމިއްޔާތުގައި ޑިޕާޓްމަންޓް އޮފް ޖުޑިޝަލް އެޑްމިނިސްޓްރޭޝަންގެ އާ ވެބްސައިޓް އިފްތިތާހު ކުރެވުނެވެ. އާ ވެބްސައިޓް އިފްތިތާހުކޮށްދެއްވީ ޖުޑިޝަލް ސަރވިސް ކޮމިޝަންގެ ރައީސް، އަލްއުސްތާޛާ ޙިސާން ހުސައިން އެވެ.\nރަސްމިއްޔާތު ނިންމާލީ ދިވެހިރާއްޖޭގެ އުއްތަމަ ފަނޑިޔާރު އޮނަރަބަލް އަލްއުސްތާޛް އަޙްމަދު މުޢުތަޞިމް ޢަދުނާން ސްޓޭޓް އޮފް ޖުޑީޝަރީގެ އެޑްރެސް އިއްވުމުންނެވެ.\n← ޗީފް އެޑްމިނިސްޓްރޭޓަރ – ސ. މީދޫ މެޖިސްޓްރޭޓް ކޯޓު\nފަނޑިޔާރުންގެ މަހާސިންތާ 2022 →


Iphone 8 launch kohfi\nއައިފޯން 8 ލޯންޗްކޮށްފި\nއަހަރު ފެށިގެން މިއަދާހަމައަށް އައިއިރު އެންމެ ގިނަ ބަޔަކު އިންތިޒާރު ކުރަމުން އައީ އައިފޯން ގެ އާވާޝަނަށެވެ. ދިގު އިންތިޒާރެއްގެ ނިމުން މިރޭ މިއޮތީ އައިސްފިއެވެ. އައިފޯން 8 ގެ ދެ ވާޝަން މިވަނީ ދައްކާލައިފައެވެ. ފޯން ލޯންޗްކުރިތާ މާގިނަ އިރުތަކެއް ނުވިނަމަވެސް މި ފޯނު މިވަނީ އެންމެންގެ ހިތް އަތުލައިގެންފައެވެ.\nއެޕަލްގެ އެހެން ފޯނުތަކަށްވުރެ ގިނަ އަދި ޑިވެލޮޕްޑް ފީޗާތަށް މި ފޯނުގައި އެކުލެވެއެވެ. އެގޮތުން އެންމެ ފާހަގަކޮށްލެވޭ ކަމަކަށް ވެގެންދަނީ މިފޯނުގެ ކެމެރާއަށެވެ. މި ފޯނުގައި 12 މެގަޕިކްސެލްގެ ކެމެރާއެއް އެކުލެވިފައިވާ އިރު މި ފޯނުން4ކޭ ވީޑިއޯ ވެސް ކޮށްލެވެއެވެ.\nމީގެ އިތުރުން މި ފޯނަށް ދެން އަލަށް އަންނަ ފީޗާއަކީ ވަޔާލަސް ޗާޖިންގް އެވެ. އެގޮތުން މިހާރު ޗާޖަރަށް ފޯނު ޖެހުމުގެ ބަދަލުގައި އެޕަލްއިން ލޯންޗްކޮށްފައިވާ އެއާޕަވަރ އެޕް ބޭނުންކޮށްގެން ފޯނު ވަޔަލެސް ކޮށް ޗާޖް ކޮށްލެވޭނެއެވެ.\nމި ފޯނުގެ ކޭސިންގް މިފަހަރު ފަރުމާކުރެވިފައިވާ ވާނީ ބިއްލޫރިންނެވެ. މި ބިއްލޫރިއަކީ ސްޓެއިންލެސް ނުވަތަ ކޫރުން ނެޅޭ ގޮތަށް ފަރުމާ ކުރެވިފައިވާ ބިއްލޫރިއެކެވެ.\nއައިފޯން 8 އަދި 8 ޕްލަސްގެ ޕްރޮސެސާތަށް ކުރީގެ އައިފޯންތަކަށް ވުރެ ވަރުގަދަވާނެއެވެ. އެގޮތުން މި ފޯނުގައި އޭ 11 ބިއޮނިކް ޕްރޮސެސަރެއް ހިމެނިފައި ވުމަކީ މި ފޯނުގެ ސްޕީޑަށާއި ފޯނުގެ އެހެނިހެން ސެންސަރ ތަކަށް ލިބިގެންދާނެ ވަރަށް ބޮޑު ކުރިއެރުމެކެވެ. މިފޯނުގައި ދެން ހިމެނޭ ގިނަ ފީޗާތަކީ އައިފޯން7ގައި ވެސް ހިމޭނޭ ފީޗާތަކެވެ.\nމި ފޯނުގެ ތިން ކުލައެއް ބާޒާރަށް ނެރުމަށް ވަނީ ހަމަޖެހިފައެވެ. އެއީ ސްޕޭސް ގްރޭ، ސިލްވަރ އަދި ގޯލްޑް ކުލައެވެ. މި ފޯނުގައި ބިއްލޫރި ކޭސިންގް އެއް ހިމެނިފައިވުމަކީ މިފޯނަށް އިތުރު ފުރިހަމަ ކަމެއް ގެނެސްދޭނެ ކަމެކެވެ.\nއައިފޯން 8ގެ މި ދެފޯންގެ ޕްރީއޯޑާރ ތަށް މި މަހުގެ 15 ވަނަ ދުވަހު ފެށޭއިރު ބާޒާރާށް މިމަހުގެ 22 ވަނަ ދުވަހު ނެރުމަށް ވަނީ ހަމަޖެހިފައެވެ. އައިފޯން 8 ގެ އަގުތަށް ފެށޭނީ 699 ޑޮރަރުންނެވެ. އަދި އައިފޯން 8 ޕްލަސް ގެ އަގުތަށް ފެށޭނީ 799 ޑޮލަރުންނެވެ.


BML Ge Ehee Aaeku Kumundhoogai Solar Magubahthi Harukohffi - Vaguthu\nބީއެމްއެލްގެ އެހީ އާއެކު ކުމުންދޫގައި ސޯލާ މަގުބައްތި ހަރުކޮށްފި\nބޭންކް އޮފް މޯލްޑިވްސް އިން ހިންގާ 'އަހަރެންގެ ބޭންކް ކޮމިއުނިޓީ ފަންޑު' ގެ ދަށުން ހދ. ކުމުންދޫގެ ބައެއް މަގު ބައްތިތައް ސޯލާ ބައްތިއަށް ބަދަލުކޮށްފިއެެވެ.\nބީއެމްއެލް އިން ބުނީ، މި ފަންޑުގެ އެހީގައި ކުމުންދޫގައި އަލަށް މީހުން އާބާދުވަމުންދާ ސަރަހައްދުގެ ބޮޑު މަގުގެ ބައްތިތައް އިޔާދަ ކުރަނިވި ހަކަތައިން ދިއްލޭ ބައްތިއަށް ބަދަލު ކުރެވިފައިވާ ކަމަށެވެ.\nބީއެމްއެލްގެ މެނޭޖަރ ޕަބްލިކް ރިލޭޝަންސް މުހައްމަދު ސައީދު ވިދާޅުވީ، ތިމާވެއްޓާއި ރަށްޓެހި ޕްރޮޖެކްޓަތަކަށް އިސްކަމެއްދޭ ކަމަށާއި، މި ޕްރޮޖެކްޓަކީ ކޮމިއުނިޓީ ފަންޑުގެ ދަށުން ހިންގުނު ތަފާތު ޕްރޮޖެކްޓެއް ކަމަށެވެ.\n"ޕްރޮޖެކްޓްގެ ސަބަބުން ކުމުންދޫގެ ކަރަންޓް ގްރިޑަށް ލޯޑް ކުޑަވެ، ކަރަންޓަށް ކުރާ ހޭދައަށް ލުޔެއް ލިބިގެންދާނެ. ކައުންސިލުން އަޅުގަނޑުމެންނަށް މައުލޫމާތު ދެއްވާ ގޮތުގައި ކަރަންޓް ލޯޑްކުޑަކުރުމަށް ވަރަށް ގިނައިން މަގުބައްތިތައް ނިއްވާލަންޖެހި އެކަމުގެ ދަތި އުނދަގޫތަކާ ރައްޔިތުން ތަހައްމަލްކުރަން ޖެހޭކަމަށް. އަޅުގަނޑުމެންގެ އުއްމީދަކީ މި ޕްރޮޖެކްޓާއެކު މިކަމަށް ކޮންމެވެސް ވަރެއްގެ ހައްލެއް ލިބި ރަށުގެ ރައްޔިތުންނަށް ލުއި ފަސޭހަތަކެއް ލިބިގެން ދިޔުން.". ސައިދު ވިދާޅުވިއެވެ.\nޕްރޮޖެކްޓް ކާމިޔާބު ކުރެއްވި އަމީން މުހައްމަދު ވިދާޅުވީ، އޭނާ އުންމީދަކީ މި ޕްރޮޖެކްޓްގެ ސަބަބުން ރަށުގެ ރައްޔިތުން އިޔާދަކުރަނިވި ހަކަތަ ބޭނުންކުރުމަށް ހޭލުންތެރިކުރުވާ އަދި އިތުބާރު އުފެއްދުން ކަމަށެވެ. އަދި މި ޕްރޮޖެކްޓްގެ ސަބަބުން ބައެއް ފަހަރު އިންޖީނުގެއަށް ލޯޑުކުޑަކުރުމަށް ކަރަންޓްކަނޑާލެވޭ ވަގުތު ތަކުގައިވެސް އެރަށު މަގުތަކަކީ އެންމެނަށް އަމާން ތަނަކަށް ވެގެންދާނެކަން އޭނާ ވަނީ ފާހަގަކޮށްފައެވެ.\n"މިހާރު މިރަށުގެ އާންމު ތަންތަނަށް ކަރަންޓް ދިނުމަށް ހޭދަކުރާ މިންވަރުން %20 ކުޑަވެގެން ދާނެކަމަށް ގަބޫލްކުރެވޭ. މިހާ ފުރިހަމަ ކަމާއެކު މި ޕްރޮޖެކްޓް ނިންމާލުމަށް ބީއެމްއެލް އިން ވެދެއްވި މާލީ އެހީތެރިކަމަށާއި މި ރަށުގެ ރައްޔިތުން ދެއްވި އެއްބާރުލުމާއި އެހީތެރިކަމަށް އަޅުގަނޑު ޝުކުރު ދަންނަވަން." އަމީން ވިދާޅުވިއެވެ.\nޖޫން 29, 2020 15:54\nއަމީނޫ ސުކުރިއްޔާ ތިޔަކޮއްދެއްވި މަސައްކަތައް.\nޖޫން 29, 2020 18:40\nމިހާގިނަ ރަށްރަށަށް ކަރަންޓު ދެވޭނެ ވަރު ފެނަކައިގަ ނެތީ. ފެނަކަ ވީހާލެއްގަ ވާން ދޫކޮށްލައިގެން، ރަށްރަށުގަ ހާދަ ހާލެއްގައޭ ރައްޔިތުމީހާ އެއުޅެނީ.\nފެނަކަ ނޫންގޮތެއް ހޯދަން އެބަޖެހެ.


BREAKING NEWS: Indonesia In Covid Jehigen Ithuru 1598 Meehun Maruvejje - Vaguthu\nއިންޑޮނޭޝިއާ އިން ކޮވިޑް ޖެހިގެން އިއްޔެ ވެސް އިތުރު 1598 މީހުން މަރުވެއްޖެއެވެ. އިއްޔެ އިންޑޮނޭޝިއާ އިން އިތުރު 33,900 މީހުން ކޮވިޑަށް ފައްސިވިއެވެ.\nއިންޑޮނޭޝިއާ އިން ކޮވިޑް ޖެހުނު މީހުންގެ ޖުމްލަ އަދަދު މިހާރު ވަނީ 3.4 މިލިއަނަށް އަރާފައެވެ. ކޮވިޑް ޖެހިގެން އިންޑޮނޭޝިއާ އިން މިހާތަނަށް 98,889 މީހަކު ވަނީ މަރުވެފައެވެ.\nއިންޑޮނޭޝިއާ އިން ކޮވިޑް-19 އަށް ފައްސިވާ މީހުންގެ އަދަދު އިތުރުވާން ފެށުމުން އެގައުމުގެ ގިނަ ހޮސްޕިޓަލްތައް މިހާރު ވަނީ ފުރިފައެވެ. ބައެއް ހޮސްޕިޓަލްތަކުގެ އައިސީޔޫގައި އިތުރު އެންމެ ބަލި މީހަކު ބާއްވާނެ ޖާގައެއް ވެސް ނެތެވެ. އައިސީޔޫގައި ބަލި މީހަކު އެޑްމިޓް ކުރެވެނީ އައިސީޔޫ އިން މީހަކު މަރުވުމުންނެވެ.\nއިންޑޮނޭޝިއާގެ އޮފިޝަލުން ބުނާ ގޮތުގައި އެގައުމުގެ ހާލަތު ކޮންޓްރޯލުން ނައްޓާލާފައި ވަނީ ކޮވިޑްގެ ޑެލްޓާ ވޭރިއަންޓްގެ ސަބަބުންނެވެ. ޑެލްޓާ ވޭރިއަންޓަކީ މާފަސޭހައިން އެކެއްގެ ގައިން އަނެކެއްގެ ގަޔަށް ކޮވިޑް ވައިރަސް އުފުލާ ވޭރިއެންޓެކެވެ. އިންޑޮނޭޝިއާ ސަރުކާރުން މިހާރު ގެންދަނީ ޑެލްޓާ ވޭރިއަންޓްގެ ނުރައްކާތެރިކަން ހާމަކޮށް ރައްޔިތުން އިތުރަށް ރައްކާތެރިކަމުގެ ފިޔަވަޅުތައް އެޅުމަށް ނަސޭހަތްތެރިވަމުންނެވެ.\nއިންޑޮނޭޝިއާ ސަރުކާރުން މިހާރު ވަނީ ކޮވިޑް މެނޭޖް ކުރުމަށް މަގުޗާޓެއް ތައްޔާރު ކުރުމުގެ މަސައްކަތް ފަށާފައެވެ. މިމަގުޗާޓްގައި ކޮވިޑްއަށް މީހުން ޓެސްޓް ކުރުމުން އިތުރު ކުރުމާއި، ކޮވިޑް ޖެހޭ މީހުންނާއި ބައްދަލުވާ މީހުން ފަސޭހައިން ދެނެގަނެވޭނެ ގޮތްތައް ހޯދުމާއި އަދި ފަރުވާ ދިނުމުގެ ކަންކަން ވެސް ކުރިއަށް ގެންދާނެ ގޮތް ހިމަނާނެއެވެ. މީގެ އިތުރުން ވެކްސިން ޕްރޮގްރާމް ކުރިއަށް ގެންދާނެ ގޮތުގެ އިތުރު ތަފްސީލްތައް ވެސް މިމަގުޗާޓްގައި ހިމަނާނެ ކަމަށް ސަރުކާރުން ބުނެއެވެ.


"Friends" gai Ulhey Thariakaa Vahtharu Meehaku Jalah Laifi - Vaguthu\nގިނަ ބަޔަކު ބަލަމުން އަންނަ މަޝްހޫރު ސީރީސް އެއްކަމަށްވާ "ފްރެންޑްސް" ގައި އުޅޭ ތަރި ޑެވިޑް ޝްވިމާ (ރޮސް) އާއި ވައްތަރު މީހަކު ޖަލަށް ލައިފިއެވެ.\nވައްކަމުގެ މައްސަލާގައި މަޝްހޫރު ސީރީސް އެއް ކަމަށްވާ "ފްރެންޑްސް" ގައި އުޅޭ ތަރިއަކާއި ވައްތަރު މިމީހާ ވަނީ9މަހަށް ޖަލަށް ލައިފައެވެ. އޭނާ ވައްކަން ކުރި މައްސަލާގައި އިނގިރޭސި ފުލުހުން އޭނާ ހޯދާފައިވަނީ މިމަހުގެ 15 ވަނަ ދުވަހުގައެވެ. އޭނާ ވައްކަން ކޮށްފައިވަނީ ވަގަށް ނަގާފައިވާ ކޭޝް ކާޑަކުން އިނގިރޭސިވިލާތުގެ ބްލެކްޕޫލްގައި ހުންނަ ގްރޮސެރީ ސްޓޯރަކުންނެވެ. އެ ކާޑު އޭނާ ނަގާފައިވަނީ ރެސްޓޯރެންޓެއްގެ ބުފޭ އެއްގެ ކިއުގައި ހުރެގެން ކުރިމަތީ ހުރި މީހާގެ ކޯޓުން ކަންވެސް މިހާރު ވަނީ އެނގިފައެވެ.\nއަބްދުﷲ ހުސެއިނީ ނަމަކަށް ކިޔާ މިމީހާ ވައްކަން ކުރި ވީޑިއޯއެއް ސޯޝަލް މީޑިއާގައި ފެތެރުމުން ދަނިކޮށް އާންމުންގެ މީހަކު ވަނީ "ފްރެންޑްސް" ސީރީސްގައި އުޅޭ މަޝްހޫރު ތަރި ޑެވިޑް ޝްވިމާއަށް ފެންނާނެހެން ޓެގްކޮށް ޝެއާ ކޮށްފައެވެ. އެވީޑިއޯ މިލިއަނަށް ވުރެ ގިނަ ބަޔަކު ވަނީ ޝެއާ ކޮށްފައެވެ.\nއެ ވީޑިއޯ ފެނުމުން އޭނާ ވަނީ އޭނާގެ ވިޑިއޯ އެއް ފުލުހުންނަށް ފެންނަހެން ސޯޝަލް މީޑިއާއަށް ލައިފައެވެ. އަދި އޭނާ ވަނީ ވައްކަން ކޮށްފައިވަނީ އޭނާ ނޫންކަމަށާއި އޭނާ ހުރީ ނިއުޔޯކުގައި ކަމަށް ބުނެފައެވެ. ޓްވިޓާ މެދުވެރިކޮށް އޭނާ ކޮށްފައިވާ ޕޯސްޓަށް އިނގިރޭސި ފުލުހުން ވަނީ ޖަވާބުދީފައެވެ.\nއޮގަސްޓް 20, 2019 09:39\nއެވާނީ ރަސް އަށް 🙂


Sai ge side effects engeytha?\nސައިގެ ސައިޑް އިފެކްޓްސް އެނގޭތަ؟\nސަޔަކީ ދުނިޔޭގެ އެންމެ ގިނަ ބަޔަކަށް އެންމެ މަގްބޫލު އެއް ބުއިމެވެ. ކަޅުކުލަ ގަދަ ސަޔަށް ހަކުރާއި ކިރުއަޅާލައިގެން ވަރުގަދަޔަށް ގިރާލުމުން އެ ލާ މީރު ރަހަ ވަރަށް ގިނަ ބައެއްގެ ހިތްހަމަޖެހުމަކަށް ވެއެވެ. އަނެއް ބަޔަކަށް ކަމުދަނީ މަސާލާ ޗާއި އެވެ. އިނގުރު ސައިގެ މަގްބޫލުކަން ވެސް މިހާރު ވަނީ ކުރިއާ އަޅާ ބަލާއިރު ވަރަށް ބޮޑަށް އިތުރު ވެފަ އެވެ.\nބޮލުގައި ރިހުނަސް، ކުޑަކޮށް ހުން ވައްތަރު ވިޔަސް އަރިދަފުސް ރޯގާ ޖެހުނަސް އެންމެ ފުރަތަމައިނުން ވެސް ބޯލަން ބޭނުން ވާނީ ސައި ތައްޓެކެވެ. ނަމަވެސް ކެއިން ބުއިމަށް ބޭނުންކުރާ އެހެން އެއްޗިއްސެކޭ އެއްގޮތަށް ސައިގައި ވެސް ސައިޑް އިފެކްޓްސްތަކެއް ހުރެ އެވެ. ޚާއްސަކޮށް މާ ގިނައިން ސައި ބޯ ނަމަ އެވެ.\nކޮންމެ ދުވަހަކު ތައްޓެއް ދެ ތައްޓެއް ވަރު ބޯލައިގެން މާބޮޑަށް ސައިގެ ނޭދެވޭ އަސަރު ނުކުރި ނަމަވެސް މާ ގިނައިން ބޯން ވެއްޖެނަމަ ވަރަށް ގިނަ މައްސަލަތަކާ ކުރިމަތިވުމަކީ އެކަށީގެންވާ ކަމެކެވެ.\nސައި ބުއިމުން ދިމާވާ މައްސަލަތަކުގެ ތެރޭގައި ނިދަން އުނދަގޫވުމަކީ އެންމެ ގިނަ މީހުންނަށް ކުރިމަތިވާ އެއް މައްސަލަ އެވެ. ސަޔަކީ ކެފެއިން ވަރަށް ގިނައިން އެކުލެވޭ އެއްޗަކަށްވާތީ އެވެ.\nދެ ވަނަ ކަމަކީ ބަނޑުހިކުމެވެ. ސައިގައި ތިއޯފިލީން ކިޔާ ކެމިކަލް އެއް އެކުލެވިގެން ވެއެވެ. މިއީ ހަޖަމުކުރުމުގެ ނިޒާމަށް ނެގެޓިވް އަސަރުތަކެއް ކުރުވާ ކެމިކަލް އެކެވެ. ސައި ބުއިމުން ބަނޑު ހިކެނީ އެހެންވެ އެވެ.\nހެނދުނު ހޭލާ ގޮތަށް ސައި ތައްޓެއް ބޯލުމުން ބަނޑު ސާފުކޮށްލަން ވަރަށް ފަސޭހަކަމަށް ބައެއް މީހުން ބުނެ އެވެ. ނަމަވެސް މާ ގިނަ އިން ސައި ބޯނަމަ މި އަސަރު މިގޮތަށް ނުކުރުމަކީ އެކަށީގެންވާ ކަމެކެވެ.\nސަޔަކީ އެންޒައިޓީ އާއި ސްޓްރެސް އަށް ވެސް މަގު ފަހި ކުރުވާ އެއްޗެކެވެ. ސައި ފަތުގައި ހުންނަ ކެފެއިން އަކީ މީހާގެ މޫޑަށް ބަދަލުތައް ގެނުވާ އެއްޗެކެވެ. އެހެންވެ މާ ގިނައިން ސައި ބުއިމުން މޫޑު ގޯސްވެ ސްޓްރެސް އާއި އެންގްޒައިޓީގެ މައްސަލަތައް ކުރިމަތިވުމަކީ އެކަށީގެންވާ ކަމެކެވެ. ޚާއްސަކޮށް ގިނައިން ސައި ބޯމީހުން ނިދަން އުނދަގޫވުމަކީ މިފަދަ ކަންކަމަށް މަގުފަހި ވާލެއް އިތުރުވާނެ ކަމެކެވެ.\nމޭ އެންދުމަކީ ވެސް ސައި ގިނައިން ބޯ މީހުންގެ ވަރަށް ބޮޑު ޝަކުވާ އެކެވެ. ސައި ބުއިމުން ބަނޑުގައި ގޭސް އުފެދޭ މިންވަރު އިތުރުވެ އެވެ. އެންމެ ސައިތައްޓެއް ބޯލިޔަސް މޭ އަންދާތީ ބައެއް މީހުންނަށް އުޅެން ޖެހެނީ އެހެންވެ އެވެ.\nޚާއްސަކޮށް މާބަނޑު އަންހެނުން މާ ގިނައިން ސައި ބުއިމަކީ ވަރަށް ތަފާތު މައްސަލަތައް ނުކުމެދާނެ ކަމެކެވެ. ބައިގެން ދިއުމާއި ވިހާ ދަރިފުޅުގެ ބަރުދަން ލުއިވުން ފަދަ ކަންކަން ވެސް މެދުވެރިވެ އެވެ. އެހެންވެ މާބަނޑު ދުވަސްވަރު އެއްގޮތަކަށް ވެސް ސައި ނުބުއިމަށް ސިއްހީ މާހިރުން އިރުޝާދު ދެއްވަ އެވެ.\nކޮންމެ ދުވަހަކު ވިޓަމިންސީ ކެއުމުން ވާގޮތް އެނގޭތަ؟